മനുഷ്യരുടെയോ മൃഗങ്ങളുടെയോ രക്തം കുടിക്കുന്ന മനുഷ്യർ ശരിക്കുമുണ്ടോ? 'വാമ്പയർ'മാരുടെ കഥ! | story of real Vampires\nമനുഷ്യരുടെയോ മൃഗങ്ങളുടെയോ രക്തം കുടിക്കുന്ന മനുഷ്യർ ശരിക്കുമുണ്ടോ? 'വാമ്പയർ'മാരുടെ കഥ!\nഎങ്ങനെയാണ് ഇവർക്ക് രക്തം ലഭിക്കുന്നത് എന്നത് പലർക്കും ഒരു സംശയമാണ്. ഉറ്റസുഹൃത്തുകൾ ചിലപ്പോൾ സ്നേഹത്തിന്റെ പുറത്ത് ഇവർക്ക് രക്തം നൽകും. മറ്റ് ചിലർ പണത്തിനോ, ലൈംഗിക താൽപ്പര്യങ്ങളുടെ പേരിലോ രക്തം നൽകും.\nNew Orleans, First Published Jul 10, 2021, 3:31 PM IST\nനാമെല്ലാവരും വാമ്പയർമാരെക്കുറിച്ചുള്ള ഒരുപാട് കെട്ടുകഥകൾ കേൾക്കുകയും വായിക്കുകയുമൊക്കെ ചെയ്തിട്ടുള്ളവരാണ്. അതിനി ബ്രാം സ്റ്റോക്കറുടെ ഡ്രാക്കുള പോലുള്ള ക്ലാസിക്കുകളാകട്ടെ ട്വിലൈറ്റ് അല്ലെങ്കിൽ ദി വാമ്പയർ ഡയറീസ് പോലുള്ള ചെറുപ്പക്കാരെ ആകർഷിച്ച ഏറ്റവും പുതിയ കൃതികളോ ആകട്ടെ, വാമ്പയർമാരെക്കുറിച്ചുള്ള ഫാന്റസി എല്ലായ്പ്പോഴും മാറ്റമില്ലാതെ തുടരുന്നു. എന്നാൽ, കഥകളിൽ നമ്മൾ കേട്ടിട്ടുള്ള രാത്രിയുടെ ഇരുട്ടിൽ രക്തമൂറ്റിക്കുടിക്കുന്ന വാമ്പയർ യഥാർത്ഥത്തിൽ ജീവിച്ചിരിപ്പുണ്ടോ?\nകഥകളിൽ പറയുമ്പോലെ, മരണമില്ലാത്തവരോ, അമാനുഷിക ശക്തിയുള്ളവരോ, രാത്രി മാത്രം പുറത്തിറങ്ങുന്നവരോ അല്ലെങ്കിലും അതിജീവിക്കാൻ രക്തം കുടിക്കേണ്ടിവരുന്ന ഒരുകൂട്ടം ആളുകളുണ്ട് ലോകത്തിൽ. അതൊരു മെഡിക്കൽ അവസ്ഥയാണ് എന്നാണവർ സ്വയം ന്യായീകരിക്കുന്നത്. ഇതിനെ റെൻഫീൽഡ്സ് സിൻഡ്രോം എന്ന് വിളിക്കുന്നു. റെൻഫീൽഡ് എന്നത് ബ്രാം സ്റ്റോക്കറുടെ “ഡ്രാക്കുള” യിലെ കഥാപാത്രത്തിന്റെ പേരാണ്. ആരോഗ്യവും ഊർജ്ജസ്വലതയും നിലനിർത്തുന്നതിനായി, രക്തം കുടിക്കുന്ന പ്രവണതയാണ് ഇത്. ഇതിനായി മനുഷ്യന്റെയോ, മൃഗത്തിന്റെയോ രക്തം അവർ കുടിക്കുന്നു. അതുകൊണ്ട് തന്നെ വാമ്പയർമാർ എന്നാണ് അവർ സ്വയം വിശേഷിപ്പിക്കുന്നത്. അറ്റ്ലാന്റ വാമ്പയർ അലയൻസ് പറയുന്നതനുസരിച്ച്, രക്തം കുടിക്കുന്ന 5,000 വാമ്പയർമാർ യുഎസിലുണ്ട്. അവരിൽ 50 ഓളം പേർ ന്യൂ ഓർലിയാൻസിലാണ് താമസിക്കുന്നത്.\nസാധാരണയായി പ്രായപൂർത്തിയാകുമ്പോൾ തന്നെ ഇവരിൽ രോഗലക്ഷണങ്ങൾ കണ്ടു തുടങ്ങുന്നു. ആ വ്യക്തികൾക്ക് പലപ്പോഴും ശരീരത്തിലെ ഊർജ്ജം ചോർന്ന് പോകുന്നപോലെ തോന്നും. രക്തം കഴിക്കുന്നത് ഈ അവസ്ഥയ്ക്ക് പരിഹാരമാണെന്ന് മനസ്സിലാക്കുന്ന അവർ അതൊരു ശീലമാകുന്നു. രക്തം കുടിക്കുമ്പോൾ തങ്ങൾക്ക് ഒരുതരം ഊർജ്ജം ലഭിക്കുന്നുവെന്ന് അവർ പറയുന്നു. ആഴ്ചയിൽ രണ്ടോ മൂന്നോ തവണ അവർ രക്തം കുടിക്കുന്നു. എന്നാൽ എന്തുകൊണ്ടാണ് അവർക്ക് രക്തം ആവശ്യമായി വരുന്നതെന്ന് അവർക്കും അറിയില്ല. എന്നാൽ രക്തം കിട്ടിയിലെങ്കിൽ തങ്ങൾക്ക് ഗുരുതരമായ ആരോഗ്യ പ്രത്യാഘാതങ്ങളുണ്ടാകുമെന്ന് അവർ അവകാശപ്പെടുന്നു. എന്നിരുന്നാലും, എല്ലാ വാമ്പയർമാരും അതിജീവനത്തിനായി രക്തത്തെ ആശ്രയിക്കുന്നില്ല.\nഎങ്ങനെയാണ് ഇവർക്ക് രക്തം ലഭിക്കുന്നത് എന്നത് പലർക്കും ഒരു സംശയമാണ്. ഉറ്റസുഹൃത്തുകൾ ചിലപ്പോൾ സ്നേഹത്തിന്റെ പുറത്ത് ഇവർക്ക് രക്തം നൽകും. മറ്റ് ചിലർ പണത്തിനോ, ലൈംഗിക താൽപ്പര്യങ്ങളുടെ പേരിലോ രക്തം നൽകും. ഇങ്ങനെ രക്തം നൽകുന്നവരെ അവർ ഡോണർ എന്നാണ് വിളിക്കുന്നത്. ആഴ്ചയിൽ രണ്ടോ മൂന്നോ പ്രാവശ്യം അവർ രക്തം സ്വീകരിക്കുന്നു. മിച്ചമുള്ള രക്തം, പലപ്പോഴും ശീതീകരിക്കുകയും പിന്നീട് ചായ പോലുള്ള മറ്റ് വസ്തുക്കളുമായി കലർത്തി കഴിക്കുകയും ചെയ്യുന്നു. ഈ ശീലമൊഴിച്ചാൽ മിക്കവരും സാധാരണ ജീവിതം നയിക്കുന്നവരാണ്. അതേസമയം വസ്ത്രധാരണത്തിൽ വ്യത്യസ്തത പുലർത്തുന്നവരുമുണ്ട്. യു എസിൽ വളരെ ചെറിയ ഒരു സമൂഹം മാത്രമാണ് ഇങ്ങനെയുള്ളത്. അതുകൊണ്ട് തന്നെ കൂടുതൽ ഗവേഷണങ്ങളൊന്നും ഈ വിഷയത്തിൽ നടന്നിട്ടില്ല.\nഅപമാനവും, കളിയാക്കലുകളും ഭയന്ന് വാമ്പയർ കമ്മ്യൂണിറ്റിയിലെ ഭൂരിഭാഗം ആളുകളും തങ്ങളുടെ അവസ്ഥയെക്കുറിച്ച് ഡോക്ടർമാരോട് പോലും പറയാൻ മടിക്കുന്നു. ഒരിക്കൽ രക്തം കഴിക്കാതെ നാല് മാസം വരെ പോയെന്നും, ഒടുവിൽ കുറഞ്ഞ ഹൃദയമിടിപ്പോടെ എമർജൻസി റൂമിൽ അവസാനിച്ചുവെന്നും, കൈനേഷ്യ എന്ന സ്ത്രീ ബിബിസിക്ക് നൽകിയ അഭിമുഖത്തിൽ പറയുന്നു. രക്തം കഴിക്കുന്നത് ഒഴിവാക്കിയ സമയം, എഴുന്നേറ്റു നടന്നപ്പോൾ തലചുറ്റിയെന്നും, മൈഗ്രെയ്ൻ വന്നുവെന്നും, ബോധംകെട്ട് വീണുവെന്നും അവൾ കൂട്ടിച്ചേർത്തു. അതേസമയം രക്തദാനം യു എസിൽ അനുവദനീയമാണെങ്കിലും, മനുഷ്യരുടെയോ മൃഗങ്ങളുടെയോ രക്തം കുടിക്കുന്നത് ക്രിമിനൽ കുറ്റമാണ്. നിയമം ലംഘിച്ചാൽ അഞ്ച് വർഷം വരെ തടവോ അല്ലെങ്കിൽ 5,000 ഡോളർ വരെ പിഴയോ ആണ് ഫലം.\n(ചിത്രത്തിൽ ന്യൂ ഓർലിയൻസ് വാമ്പയർ അസോസിയേഷൻ അംഗങ്ങൾ 2013 -ൽ ഈസ്റ്ററിൽ ഭവനരഹിതർക്ക് ഭക്ഷണം നൽകുന്നു. ഫോട്ടോ: ന്യൂ ഓർലിയൻസ് വാമ്പയർ അസോസിയേഷൻ)\nന്യൂ ഓ‌ർലിയൻസ് വെടിവയ്പ്പ്; 11 പേർക്ക് പരിക്കേറ്റു, രണ്ട് പേരുടെ നില ഗുരുതരം\nനിര്‍മ്മാണത്തിലിരുന്ന കെട്ടിടം തകര്‍ന്നു വീണ് ഒരു മരണം; നിരവധിപ്പേര്‍ക്ക് പരിക്ക്


കാമുകനുമായി രഹസ്യ വിവാഹം ചെയ്ത യുവതിയെ സ്വന്തം വീട്ടുകാർ കൊന്നു കനാലിൽ തള്ളി. കിഴക്കൻ ഡൽഹിയിൽ നിന്നാണ് കൊടുംക്രൂരതയുടെ ഈ വാർത്ത വന്നിരിക്കുന്നത്.\nശീതൾ ചൗധരി എന്ന യുവതിയെയാണ് മാതാപിതാക്കളും ബന്ധുക്കളും ചേർന്ന് അരുംകൊല നടത്തിയത്. സംഭവത്തിൽ ശീതളിന്റെ പിതാവ് രവീന്ദർ ചൗധരി, മാതാവ് സുമൻ, അമ്മാവൻ സഞ്ജയ്, ബന്ധുക്കളായ ഓംപ്രകാശ്, പർവേശ്, അങ്കിത് എന്നിവരെ അറസ്റ്റ് ചെയ്തിട്ടുണ്ട്. പ്രതികൾ കുറ്റസമ്മതം നടത്തിയെന്നാണ് അന്വേഷണ ചുമതലയുള്ള ന്യൂ അശോക് നഗർ പൊലീസ് മാധ്യമങ്ങളെ അറിയിച്ചത്.\n2019 ഒക്ടോബറിൽ ആയിരുന്നു ശീതളും കാമുകനായ അങ്കിത് ഭാട്ടിയും മൂന്നു വർഷത്തെ പ്രണയത്തിനൊടുവിൽ വിവാഹിതരാകുന്നത്. വീട്ടുകാരുടെ എതിർപ്പ് ഭയന്ന് ഡൽഹിയിലുള്ള ഒരു ആര്യസമാജം ക്ഷേത്രത്തിൽവച്ച് രഹസ്യമായിട്ടായിരുന്നു വിവാഹം. ഈ വർഷം ജനുവരി വരെ താൻ വിവാഹിതയായെന്ന കാര്യം ശീതൽ വീട്ടിൽ നിന്നും മറച്ചുവച്ചു. ജനുവരി 20 നാണ് അങ്കിതുമായി തന്റെ വിവാഹം കഴിഞ്ഞെന്ന കാര്യം ശീതൾ മാതാപിതാക്കളെ അറിയിക്കുന്നത്. എന്നാൽ, ഇങ്ങനെയൊരു വിവാഹം തങ്ങൾ അംഗീകരിക്കില്ലെന്ന് അറിയിച്ച മാതാപിതാക്കൾ ഇതിന്റെ പേരിൽ ശീതളുമായി കലഹത്തിലായി. തുടർന്നാണ് ജനുവരി 29 ന് ശീതളിനെ സ്വന്തം അച്ഛനും അമ്മയും ചേർന്ന് കൊലപ്പെടുത്തുന്നത്.\nരാത്രിയിൽ ശ്വാസം മുട്ടിച്ചായിരുന്നു കൊലപാതകം. കൊല്ലപ്പെട്ട ശീതളിന്റെ മൃതദേഹം മാതാപിതാക്കൾ കാറിൽ അലിഗഢ് വരെ എത്തിച്ചു. ഇവിടെ നിന്നും കൂട്ടുപ്രതികളായ ബന്ധുക്കൾ മറ്റൊരു കാറിലായി ഇവരെ അനുഗമിച്ചു. ഇതിനുശേഷം ജവാൻഗനറിലുള്ള ഒരു കനാലിൽ ശീതളിന്റെ മൃതദേഹം തള്ളുകയായിരുന്നു.\nശീതളിനെ കാണാനില്ലെന്നു കാണിച്ച് ഈ മാസം 18-ാം തീയതി അങ്കിട് ഭാട്ടിയ പൊലീസിൽ നൽകിയ പരാതിയിൽ നടത്തിയ അന്വേഷണത്തിലാണ് കൊടുംക്രൂരതയുടെ വിവരങ്ങൾ പുറത്തു വരുന്നത്. കുടുംബാംഗങ്ങളെ ചോദ്യം ചെയ്തതോടെയാണ് കൊലപാതക വിവരം തെളിയുന്നത്.\nജനുവരി 30 ന് തന്നെ ശീതളിന്റെ മൃതദേഹം കണ്ടെത്തിയിരുന്നു. എന്നാൽ, അജ്ഞാത മൃതദേഹമെന്ന നിലയിൽ ഈ മാസം രണ്ടുവരെ മോർച്ചറിയിൽ സൂക്ഷിച്ചശേഷം, അവകാശികൾ ആരും തേടിവരാതിരുന്നതിനെ തുടർന്ന് സംസ്‌കരിക്കുകയായിരുന്നു.\nRead more on: lover\nഐസോലേഷനിൽ നിന്നും കാമുകിയെ കാണാൻ മുങ്ങിയ യുവാവ് പിടിയിൽ; കാമുകിയും കാമുകനും ഐസോലേഷനിൽ\nമണ്ഡപത്തിലേക്ക് ബൈക്ക് ഓടിച്ച് കയറ്റി നവവധുവിനെ സ്വന്തമാക്കി യുവാവ്\nയുവതി മുങ്ങിയത് പുഴയിലല്ല, കാമുകനൊപ്പമെന്ന് പോലീസ്\nനവവധു പവര്‍കട്ട് സമയത്ത് കാമുകനൊടൊപ്പം ഒളിച്ചോടി


54 കോടി രൂപയ്ക്ക് നമ്പർ പ്ലേറ്റ് ലേലത്തിൽ പിടിച്ചു, നൽകിയത് വണ്ടിച്ചെക്ക്; വ്യവസായി ജയിലിൽ\n2018-02-07 03:15:55am |\nദുബായ് ∙ ലേലത്തിൽ അബുദാബി നമ്പർ 1 എന്ന ഫാൻസി നമ്പർ പ്ലേറ്റ് സ്വന്തമാക്കിയ ബിസിനസുകാരൻ നൽകിയത് 31 മില്യൺ ദിർഹ (ഏതാണ്ട് 543538467 രൂപ)ത്തിന്റെ വണ്ടിച്ചെക്ക്. അപ്പീൽ കോടതിയിൽ എത്തിയ കേസിൽ അബ്ദുല്ല അൽ മഹിരിയെന്ന വ്യക്തിക്ക് മൂന്നു വർഷം ജയിൽ ശിക്ഷ വിധിച്ചു. മുപ്പത്തിമൂന്നുകാരനായ സ്വദേശി ബിസിനസുകാരൻ 2016 നവംബറിൽ അബുദാബി സർക്കാരിന്റെ ഗോൾഡൻ ജൂബിലി ആഘോഷത്തിന്റെ ഭാഗമായി നടന്ന ലേലത്തിലാണ് 31 മില്യൺ ദിർഹത്തിന് ലൈസൻസ് പ്ലേറ്റ് സ്വന്തമാക്കിയത്. ഇദ്ദേഹം നൽകിയ ചെക്ക് മടങ്ങിയതോടെയാണ് സംഘാടകർ മഹിരിയ്ക്കെതിരെ പരാതി നൽകിയത്.\nതട്ടിപ്പ്, വണ്ടിച്ചെക്ക് നൽകി കബളിപ്പിക്കുക തുടങ്ങിയ കുറ്റങ്ങളാണ് സ്വദേശി വ്യവസായിക്കെതിരെയുള്ളത്. അക്കൗണ്ടിൽ കൃത്യമായ പണമില്ലെന്ന് തനിക്ക് അറിയാമായിരുന്നുവെന്നും ബോധപൂർവമാണ് വണ്ടിച്ചെക്ക് നൽകിയതെന്നും പ്രതി സമ്മതിച്ചതായി ഗൾഫ് മാധ്യമങ്ങൾ റിപ്പോർട്ട് ചെയ്തു. കൂടുതൽ പണത്തിനായി നമ്പർ പ്ലേറ്റ് മറിച്ചു വിൽക്കാനായിരുന്നു പദ്ധതി. ഇതിൽ നിന്നും ലഭിക്കുന്ന പണം ബാങ്കിൽ നിക്ഷേപിക്കുകയും ബാക്കിയുള്ള സ്വന്തം ആവശ്യത്തിന് ഉപയോഗിക്കാമെന്നും ആയിരുന്നു തീരുമാനം.\nഎന്നാൽ, ലേലത്തിൽ ജയിച്ച വ്യക്തി മുഴുവൻ പണവും അടച്ചു കഴിഞ്ഞാൽ മാത്രമേ നമ്പർ പ്ലേറ്റ് മറിച്ചുവിൽക്കാൻ സാധിക്കൂ. അല്ലാതെ നടക്കുന്ന എല്ലാ ഇടപാടുകളും നിയമവിരുദ്ധമാണ്. ഇതോടെ, മഹിരിയുടെ പദ്ധതി പൊളിഞ്ഞു. അബുദാബി കോടതി നേരത്തെ തന്നെ ഇയാളെ മൂന്നു വർഷം തടവിന് ശിക്ഷിച്ചിരുന്നു. തുടർന്ന് അപ്പീൽ കോടതിയെ സമീപിക്കുകയായിരുന്നു.\n2016 നവംബർ 19ന് അബുദാബി പൊലീസിന്റെ സഹകരണത്തോടെയാണ് ലേലം നടന്നത്. ഒരു മില്യൺ ദിർഹം മുതൽ ആരംഭിച്ച ലേലത്തിൽ നിരവധി വമ്പൻമാരെ പിന്നിലാക്കിയാണ് സ്വദേശി വ്യവസായി വൻവിലയ്ക്ക് നമ്പർ പ്ലേറ്റ് സ്വന്തമാക്കിയത്. യുഎഇയെ ലോകത്ത് ഒന്നാമതെത്തിക്കാൻ പ്രവർത്തിക്കുന്ന രാജ്യത്തെ ഭരണാധികാരികൾക്ക് സമർപ്പിക്കുന്നുവെന്നാണ് ലേലത്തിനുശേഷം മഹിരി പറഞ്ഞത്. ഈ നമ്പർ പ്ലേറ്റ് സ്വന്തമാക്കാൻ എത്രപണം വേണമെങ്കിലും നൽകാൻ തയാറായിരുന്നുവെന്നും അബ്ദുല്ല അൽ മഹിരി മാധ്യമങ്ങളോട് പറഞ്ഞിരുന്നു.


ബലാത്സംഗശ്രമം പുറത്തുപറയാതിരിക്കാന് മാതൃസഹോദരനും ഭാര്യയും 17കാരിയെ കൊലപ്പെടുത്തി - Santhigiri News\nHome/Latest/ബലാത്സംഗശ്രമം പുറത്തുപറയാതിരിക്കാന് മാതൃസഹോദരനും ഭാര്യയും 17കാരിയെ കൊലപ്പെടുത്തി\nSanthigiriNovember 3, 2020 10:04 AM\nന്യൂഡല്‍ഹി: ബലാത്സംഗ ശ്രമം പുറത്തുപറയാതിരിക്കാന് മാതൃസഹോദരനും ഭാര്യയും ചേര്‍ന്ന് 17കാരിയെ കൊലപ്പെടുത്തി. രാജ്യതലസ്ഥാനമായ ഡല്‍ഹിയിലാണ് ദാരുണ സംഭവം. 17കാരിയെ കൊലപ്പെടുത്തി കിടക്കയുടെ പെട്ടിക്കുള്ളില് സൂക്ഷിക്കുകയായിരുന്നുവെന്ന് പൊലീസ് പറഞ്ഞു.\nഡല്‍ഹിയിലെ നന്ദഗിരി പ്രദേശത്ത് താമസിക്കുന്ന മാതൃസഹോദരന് 51 കാരനായ വക്കീല് പോഡറിനും 45കാരിയായ ഭാര്യക്കുമൊപ്പമായിരുന്നു 17കാരിയുടെ താമസം. അവിടെനിന്നായിരുന്നു പെണ്‍കുട്ടിയുടെ പഠനം. ഒക്ടോബര് 23 മുതല് പെണ്‍കുട്ടിയെ കാണാതായിരുന്നു. ഭിക്ഷയെടുത്ത് ജീവിച്ചിരുന്ന ഭാര്യ ഒക്ടോബര് 23ന് വീട്ടില് തിരിച്ചെത്തിയപ്പോള് പെണ്‍കുട്ടിയെ കാണാനില്ലായിരുന്നുവെന്നും ഭര്‍ത്താവ് പെണ്‍കുട്ടിയെ ഉത്തര്‍പ്രദേശ് ഗാസിയബാദിലെ അനാഥാലയത്തിലേക്ക് മാറ്റിയെന്ന് പറഞ്ഞതായും പൊലീസ് പറഞ്ഞു. എന്നാല് ഒക്ടോബര് 23ന് ആ പേരില് ഒരു പെണ്‍കുട്ടി അനാഥാലയത്തില് എത്തിയിട്ടില്ലെന്ന് പൊലീസ് കണ്ടെത്തുകയായിരുന്നു. തുടര്‍ന്ന് പൊലീസ് നടത്തിയ അന്വേഷണത്തിനിടെ വക്കീല് പോഡറിനെ കാണാതായി. ഇതോടെ പെണ്‍കുട്ടിയുടെ തിരോധാനവുമായി ഇയാള്‍ക്ക് ബന്ധമുണ്ടെന്ന് പൊലീസ് കണ്ടെത്തുകയായിരുന്നു. ബിഹാറിലെ ഒരു ബസ് സ്റ്റാന്‍ഡില്‍നിന്ന് ഇയാളെ പിന്നീട് പൊലീസ് കണ്ടെത്തി.\nതുടര്‍ന്ന് നടത്തിയ ചോദ്യം ചെയ്യല് മരുമകളെ ബലാത്സംഗം ചെയ്യാന് ശ്രമിച്ചെന്നും പെണ്‍കുട്ടി എതിര്‍ത്തെന്നും ഇയാള് മൊഴി നല്‍കി. ഭാര്യ ഇക്കാര്യം അറിഞ്ഞതോടെ വഴക്കുണ്ടാക്കുകയും പെണ്‍കുട്ടിയെ സ്വന്തം വീട്ടിലേക്ക് തിരിച്ചയക്കാന് ആവശ്യപ്പെടുകയുമായിരുന്നു. എന്നാല് പഠനം പൂര്‍ത്തിയാക്കാതെ തിരിച്ചുപോകില്ലെന്നും ബലാത്സംഗശ്രമം പുറത്തുപറയുമെന്നും പെണ്‍കുട്ടി അറിയിച്ചു. ഇതോടെ വീട്ടില് മൂവരും തമ്മില് വഴക്ക് പതിവാകുകയും ഭാര്യ പെണ്‍കുട്ടിയെ കൊലപ്പെടുത്താന് പോഡറിനോട് ആവശ്യപ്പെടുകയുമായിരുന്നു.\nതുടര്‍ന്ന് ഇരുമ്പ് ദണ്ഡ് ഉപയോഗിച്ച് പെണ്‍കുട്ടിയെ കൊലപ്പെടുത്തി. വീടിന് പുറത്ത് ഭാര്യ കാവല് നില്‍ക്കുകയും ചെയ്തു. പെണ്‍കുട്ടിയുടെ ശരീരത്തില്‍നിന്ന് രക്തം ഒഴുകിയതോടെ പുതപ്പില് പൊതിഞ്ഞശേഷം കിടക്കയുടെ പെട്ടിയിലാക്കുകയായിരുന്നു. തുടര്‍ന്ന് ഇരുമ്പുദണ്ഡും മുറിയും കഴുകി വൃത്തിയാക്കി. പെണ്‍കുട്ടിയുടെ മൃതദേഹം ഉപേക്ഷിക്കാന് ശ്രമിച്ചെങ്കിലും അവസരം ലഭിച്ചില്ലെന്നും ഇരുവരും പറഞ്ഞതായി പൊലീസ് പറഞ്ഞു.\nബിനീഷ് കൊടിയേരിയുടെ ചലച്ചിത്രമേഖലയിലെ ബന്ധം അന്വേഷിക്കണം: കെ.സുരേന്ദ്രൻ\nവീടുകള്‍ക്കുള്ളിലും മാസ്ക് ധരിക്കണം\nജോലി ഇനി ആഴ്ചയില് നാല് ദിവസം


കോന്നി സിഎഫ്ആർഡി കേന്ദ്രം ഭക്ഷ്യമന്ത്രി സന്ദർശിച്ചു; ക്യാമ്പസിന്റെ വിപുലീകരണവും വികസനവും നടപ്പാക്കും; മന്ത്രി - Malayalapathram\nHome » കോന്നി സിഎഫ്ആർഡി കേന്ദ്രം ഭക്ഷ്യമന്ത്രി സന്ദർശിച്ചു; ക്യാമ്പസിന്റെ വിപുലീകരണവും വികസനവും നടപ്പാക്കും; മന്ത്രി\nBy Shibu Vattappara June 17, 2021 1 Min Read\nപത്തനംതിട്ട: കോന്നി സിഎഫ്ആർഡി(കൗൺസിൽ ഫോർ ഫുഡ് റിസർച്ച് ആൻഡ് ഡെവലപ്‌മെന്റ്) ക്യാമ്പസിന്റെ വിപുലീകരണത്തിനും വികസനത്തിനും ഉതകുന്ന പദ്ധതികൾ തയാറാക്കി നടപ്പാക്കുമെന്ന് ഭക്ഷ്യ മന്ത്രി അഡ്വ.ജി.ആർ.അനിൽ പറഞ്ഞു. പത്തനംതിട്ട ജില്ലയിലെ കോന്നിയിൽ പ്രവർത്തിക്കുന്ന സിഎഫ്ആർഡി ക്യാമ്പസ് സന്ദർശിക്കുകയായിരുന്നു മന്ത്രി. ക്യാമ്പസിന്റെ വിപുലീകരണത്തിനും വികസനത്തിനും ഉതകുന്ന പദ്ധതികൾ തയാറാക്കാൻ ഉന്നതതല യോഗം തിരുവനന്തപുരത്ത് ചേരും. ലേഡീസ് ഹോസ്റ്റലിന് ഉൾപ്പെടെ കെട്ടിടം നിർമിക്കാനുള്ള സാധ്യത പരിശോധിക്കും. മിനി ഭക്ഷ്യ പാർക്ക് ആരംഭിക്കണമെന്ന കെ.യു.ജനീഷ് കുമാർ എം.എൽ.എയുടെ നിർദ്ദേശവും പരിശോധിക്കും. ഇതു സംബന്ധിച്ച് റിപ്പോർട്ട് തയാറാക്കാൻ ഉദ്യോഗസ്ഥരെ നിയോഗിക്കുമെന്ന് മന്ത്രി പറഞ്ഞു.\nകോന്നി ഗ്രാമപഞ്ചായത്ത് ഒൻപതാം വാർഡായ പെരിഞ്ഞൊട്ടയ്ക്കലിലെ 35 ഏക്കർ സ്ഥലമാണ് സിഎഫ്ആർഡിക്ക് ഉള്ളത്. ഭക്ഷ്യഗുണനിലവാര പരിശോധനാ ലാബ്, കോളേജ് ഓഫ് ഇൻഡിജനസ് ഫുഡ് ടെക്‌നോളജി, ഫുഡ് പ്രൊസസിംഗ് ട്രെയിനിംഗ് സെന്റർ എന്നിവയാണ് സിഎഫ്ആർഡിയുടെ ചുമതലയിൽ പ്രവർത്തിക്കുന്നത്. ഭക്ഷ്യവസ്തുക്കളുടെ ഗുണനിലവാരം ഉറപ്പാക്കുന്നതിന്റെ ഭാഗമായി കേരളത്തിലെ മുഴുവൻ ജില്ലകളിൽ നിന്നും ഭക്ഷ്യ സാമ്പിളുകൾ ശേഖരിച്ച് ഗുണനിലവാര പരിശോധന നടത്തി നൽകുന്നതും സിഎഫ്ആർഡിയാണ്.\nസ്‌കൂൾ ഓഫ് ഫുഡ് ബിസിനസ് മാനേജ്‌മെന്റ് എന്ന പേരിൽ ഒരു മാനേജ്‌മെന്റ് പരിശീലന സ്ഥാപനവും ഉടൻ ആരംഭിക്കും. എം.ജി സർവകലാശാലയുടെ നേതൃത്വത്തിൽ ഫുഡ് ബിസിനസ് മാനേജ്‌മെന്റിൽ എം.ബി.എ കോഴ്‌സ് ആണ് ആരംഭിക്കാൻ ഉദ്ദേശിക്കുന്നത്. 60 വിദ്യാർത്ഥികൾക്ക് പഠനസൗകര്യമൊരുക്കാൻ കഴിയുന്ന കെട്ടിട നിർമാണവും പൂർത്തിയായിട്ടുണ്ട്.\nകെ.യു.ജനീഷ് കുമാർ എം.എൽ.എ, ഭക്ഷ്യവകുപ്പ് സെക്രട്ടറി പി.വേണുഗോപാൽ, സിവിൽ സപ്ലൈസ് എം.ഡി അലി അസ്ഗർ പാഷ, സിവിൽ സപ്ലൈസ് ഡയറക്ടർ ഹരിത.വി.കുമാർ, ജില്ലാ സപ്ലൈ ഓഫീസർ സി.വി.മോഹൻകുമാർ, സിപിഐ ജില്ലാ സെക്രട്ടറി എ.പി.ജയൻ, പറക്കോട് ബ്ലോക്ക് പഞ്ചായത്ത് വൈസ് പ്രസിഡന്റ് എം.പി.മണിയമ്മ, കോന്നി ഗ്രാമപഞ്ചായത്തംഗം ജിഷ ജയകുമാർ, പ്രിൻസിപ്പൽ ഡോ.പ്രവീണ, ചീഫ് അനലിസ്റ്റ് ഗ്രേസ് ബേബി, ട്രെയിനിംഗ് കോ-ഓർഡിനേറ്റർ കെ.ആർ.മോഹനൻ, മറ്റ് ഉദ്യോഗസ്ഥർ തുടങ്ങിയവർ സന്നിഹിതരായിരുന്നു.\nPrevious Articleസ്വകാര്യ ബസുകള്‍ക്ക് ഒറ്റ, ഇരട്ട അക്ക നമ്പർ നിയന്ത്രണം; മണ്ടൻ തീരുമാനമെന്ന് ബസ്സ് ഓപ്പറേറ്റേഴ്സ് അസോസിയേഷൻ\nNext Article സിബിഎസ്ഇ പന്ത്രണ്ടാം ക്ലാസ് ഫലം ജൂലൈ 31 നകം പ്രഖ്യാപിക്കും\nഒരു ദിവസം നാലര ലക്ഷം പേര്‍ക്ക് വാക്‌സിന്


വീട്ടിലും ഓഫിസിലും ഒരേ പോലെ തിരക്ക്; സ്ത്രീകൾ അനുഭവിക്കുന്ന മാനസിക സമ്മർദം നേരിടാൻ ഈ വഴികൾ | Tips to manage office and household tensions | Vanitha Health Tips | Malayalam Magazine\nTuesday 13 November 2018 02:44 PM IST\nവീട്ടിലും ഓഫിസിലും ഒരേ പോലെ തിരക്ക്; സ്ത്രീകൾ അനുഭവിക്കുന്ന മാനസിക സമ്മർദം നേരിടാൻ ഈ വഴികൾ\nരാവിലെ നാലുമണി. അലാറം മുഴങ്ങുമ്പോൾ സോണിയയുടെ ഒരു പ്രവൃത്തിദിവസം തുടങ്ങും. മ ക്കൾക്കും ഭർത്താവിനും തനിക്കും ബ്രേക്ഫാസ്റ്റിനും ലഞ്ചിനുമുള്ളതെല്ലാം ഒരുക്കി, കുട്ടികളെ സ്കൂൾ ബ സിൽ കയറ്റി വിട്ട്, കുളിയൊക്കെ ഒരുവിധത്തിൽ പൂർത്തിയാക്കി ബസ് പിടിക്കാനുള്ള ഓട്ടം. പാഞ്ഞുചെന്ന് ഓഫിസ് സീറ്റിലിരിക്കുമ്പോഴാകും മൊബൈൽ ഫോൺ വീട്ടിലാണെന്ന് അറിയുക. കൃത്യസമയത്ത് മക്കൾ വീട്ടിലെത്തിയോ എന്നറിയാതെ ആധിയോടെ ജോലി ചെയ്യുമ്പോഴേക്കും ബോസിന്റെ ശാസന.\nജോലികൾ തീർത്ത് വീട്ടിലേക്കോടുമ്പോൾ പച്ചക്കറിയുടെയും മരുന്നിന്റെയും ലിസ്റ്റാണ് മനസ്സിൽ. വീട്ടിലെത്തി അത്താഴം തയാറാക്കി, കുളിച്ച്, മക്കളെ ഹോംവർക്ക് ചെയ്യിച്ച്, നാളത്തെ കറികൾക്കുള്ള പച്ചക്കറികൾ കൂടി നുറുക്കിവച്ച് കട്ടിലി ൽ വീഴുമ്പോഴേക്കും മണി പത്തു കഴിഞ്ഞിരിക്കും. ടെൻഷനുകളൊന്നും അലട്ടാത്ത ഭർത്താവിന് ആ നേരവും ഭാര്യയുടെ ദുരിതപ്പാച്ചിലിന്റെ ക്ഷീണം മനസ്സിലാകുകയുമില്ല.\nറോളുകൾ മാറിമാറി വരുമ്പോൾ മിക്ക സ്ത്രീകളും ദിവസം മുഴുവൻ ചെയ്യുന്ന ജോലികളെ പലരും മൈൻഡ് ചെയ്യാറേയില്ല. ഉത്തരവാദിത്തങ്ങൾ ഏറ്റെടുക്കാനുള്ള മനസ്സും മാതാപിതാക്കളും കുഞ്ഞുങ്ങളുമുൾപ്പെടുന്ന കുടുംബത്തിന്റെ ചുമതല വഹിക്കാനുള്ള കഴിവും സ്വതവേ തന്നെ സ്ത്രീകൾക്കുണ്ട്. അതിനാൽ ചുറുചുറുക്കോടെ ജോലി ചെയ്ത് അവർ ഓഫിസിലും തിളങ്ങും. പക്ഷേ, ‘എറൗണ്ട് ദ് ക്ലോക്ക്’ ജോലികൾക്കിടെ ആരോടും മിണ്ടാതെയും ചിരിക്കാതെയും ഇവർ നടക്കാറില്ലേ. വിഷമിപ്പിക്കുന്ന കാര്യങ്ങൾ ചോദിച്ച് ടെൻഷൻ കൂട്ടേണ്ടെന്നു കരുതി ആരും കാരണം തിരക്കാറില്ല. സമ്മർദവും ടെൻഷനും സഹിക്കാനാകാതെ ആത്മഹത്യയ്ക്കു ശ്രമിക്കുമ്പോഴാണ് ഇത്ര ടെൻഷനുണ്ടായിരുന്നെന്നു പലരും തിരിച്ചറിയുന്നത്.\nജോലിയും വീടും ഒന്നിച്ചു കൊണ്ടുപോകുമ്പോൾ ഇടയ് ക്കുള്ള പാളംതെറ്റലുകൾ പതിവാണ്. അന്തർദേശീയ മാനസികാരോഗ്യ ദിനത്തിന്റെ ഈ വർഷത്തെ ആശയം ‘തൊഴിലിടവും മാനസികാരോഗ്യവും’ എന്നതാണ്. മാനസികാരോഗ്യത്തെ നിർണയിക്കുന്ന ഘടകങ്ങൾ സ്ത്രീകളിലും പുരുഷൻമാരിലും പലതരത്തിലാണ്. രോഗം വരാനുള്ള കാരണം, സാധ്യത, തീവ്രത തുടങ്ങിയവ ഇതിനാൽ മാറിമാറി വരും. മാനസിക രോഗങ്ങളിൽ ഒന്നാം സ്ഥാനമുള്ള വിഷാദത്തിനു പുരുഷൻമാരെ അപേക്ഷിച്ച്, സ്ത്രീകളിലുള്ള സാധ്യത ഇരട്ടിയാണ്. പുരുഷൻമാരേക്കാൾ വൈകാരികമായി സ്ത്രീകൾ കാര്യങ്ങളെ സമീപിക്കുന്നതിനാൽ ചെറിയ പ്രശ്നങ്ങളുടെ പേരിൽ അമിതമായി ടെൻഷനടിക്കുന്നതും ജോലികളുടെ പാളം തെറ്റുന്നതും പതിവാണ്. ഈ സാഹചര്യത്തിൽ ഓഫിസ് ടെൻഷനെ ഈസിയായി അഭിമുഖീകരിക്കാനുള്ള വഴികൾ അറിയുക.\nഈ ലക്ഷണങ്ങൾ ശ്രദ്ധിക്കാം\n∙ ചെറിയ കാര്യങ്ങൾക്കു പോലും പെട്ടെന്ന് ദേഷ്യം വരിക, ദേഷ്യം വരുമ്പോൾ മുറുമുറുക്കുക, ആരോടെന്നില്ലാതെ പഴി പറയുക, മുഷ്ടി ചുരുട്ടുക, പല്ലിറുമ്മുക.\n∙ പതിവായി അവധിയെടുക്കുക, താമസിച്ച് എത്തുക, ജോലിയിൽ അശ്രദ്ധ, ഒരു ജോലി ചെയ്തുതീര്‍ക്കാന് എത്ര സമയമെടുക്കും എന്ന് ഊഹിക്കാന് കഴിയാതിരിക്കുക.\n∙ നേരത്തേ നന്നായി സംസാരിച്ചിരുന്നവർക്കു പോലും പെട്ടെന്നു സംസാരം കുറയുക. ഉറക്കവും വിശപ്പും കുറയുന്നതും കൂടുന്നതും ടെൻഷന്റെ ലക്ഷണമാണ്.\n∙ യാത്രകളോടും ഉല്ലാസദിനങ്ങളോടും താൽപര്യം കുറയുക. അത്തരം അവസരങ്ങളിൽ തലവേദന, പേശീവേദന, ക്ഷീണം, ഉറക്കക്കുറവ്, പുറംവേദന, വിഷാദം എന്നിവ പ്രകടിപ്പിക്കുക.\n∙ സഹപ്രവർത്തകരോ സുഹൃത്തുക്കളോ തന്നെക്കുറിച്ച് കുറ്റം പറയുന്നുണ്ടാകുമോ എന്നാലോചിച്ച് വിഷമിക്കുക. ഇക്കാരണം കൊണ്ട് അവരിൽ നിന്ന് അകന്നുനിൽക്കുക.\n∙ പ്രധാനപ്പെട്ട കാര്യങ്ങള് പോലും മറന്നുപോകുക, നിർദേശങ്ങൾ ഓര്‍മിച്ചുവയ്ക്കാന് പറ്റാതിരിക്കുക, അശ്രദ്ധമായി വണ്ടിയോടിക്കുക, വീണ്ടുവിചാരമില്ലാതെ കാശു ചെലവാക്കുക.\n∙എപ്പോഴും സങ്കടപ്പെട്ടിരിക്കുക, തന്നെക്കൊണ്ട് ഒന്നിനും കഴിവില്ലെന്ന തോന്നൽ ഉണ്ടാകുക. ഇവയിലേതു ലക്ഷണവും രണ്ടാഴ്ചയിലധികം നീണ്ടുനിൽക്കുന്നുണ്ടെങ്കിൽ മനഃശാസ്ത്ര വിദഗ്ധന്റെ സഹായം തേടണം.\nജോലി ചെയ്യുമ്പോൾ മനസ്സിലെന്താണ് ?\nഓഫിസ് ജോലിക്കിടയിലും വീട്ടിൽ അസുഖമായി കിടക്കുന്ന കുഞ്ഞിനെക്കുറിച്ചോ ഹോം ലോൺ അടയ്ക്കാനുള്ള നെട്ടോട്ടത്തെ കുറിച്ചോ ആലോചിച്ച് മാനസിക സമ്മർദത്തിലാകുന്നത് സ്ത്രീകളുടെ സഹജസ്വഭാവമാണ്. അതിനൊപ്പം ജോലിസ്ഥലത്തെ പ്രയാസങ്ങളും ചേരുമ്പോൾ ടെൻഷൻ ഇരട്ടിക്കും.\n∙ നിശ്ചിത സമയത്തിനുള്ളിൽ ചെയ്തുതീർക്കേണ്ട ജോലിയെ കുറിച്ചുള്ള ചിന്തയും ജോലിസ്ഥലത്തെ ഉയർന്ന ചൂട്, ഫാക്ടറികളിലെയും മറ്റും ശബ്ദകോലാഹലങ്ങൾ തുടങ്ങിയവയെല്ലാം സമ്മർദമുണ്ടാക്കും.\n∙ ജോലിയുടെ ആവർത്തന സ്വഭാവവും, ജോലിസ്ഥിരതയെക്കുറിച്ചുള്ള ആശങ്കയും, സ്ഥാനക്കയറ്റം സംബന്ധിച്ച ബുദ്ധിമുട്ടുകളും പലരെയും ഉത്കണ്ഠാകുലരാക്കും.\n∙ മേലധികാരിയുമായി നല്ല ബന്ധം രൂപപ്പെടുത്താൻ കഴിയാത്തത് സ്വൈര്യമായി ജോലി ചെയ്യുന്നതിനു തടസ്സമാകാം.\n∙ സഹപ്രവർത്തകരുടെ അസൂയയും പരദൂഷണവും പലരെയും പ്രശ്നത്തിലാക്കും. തന്റെ കുറ്റം കണ്ടുപിടിക്കാനുള്ള വെമ്പലിലാണ് ചുറ്റുമുള്ളവർ എന്ന ആലോചന പോലും സമ്മർദമുണ്ടാക്കും.\nജോലിസംബന്ധമായ പിരിമുറുക്കങ്ങള് ഗര്‍ഭകാല ആരോഗ്യത്തേയും, കുഞ്ഞിന്റെ ഭാവിയിലെ മാനസിക വളര്‍ച്ചയേയും പ്രതികൂലമായി ബാധിക്കും എന്ന് തെളിയിക്കപ്പെട്ടിട്ടുണ്ട്. ജോലിയും ഗര്‍ഭകാലവും സമന്വയിപ്പിച്ചു കൊണ്ടുപോകാന് പരിശീലിക്കണം.\n∙ ഗര്‍ഭകാലത്തുണ്ടാകുന്ന ഹോര്‍മോണ് വ്യതിയാനങ്ങള് മൂ ലം ശ്രദ്ധയില്ലായ്മ, കാര്യങ്ങള് മറന്നുപോകാനുള്ള സാധ്യത എന്നിവ കൂടുതലാണ്. അതിനാൽ ചെയ്യേണ്ട കാര്യങ്ങൾ ഓർത്തു കുറിച്ചുവയ്ക്കുക. ചെക്ക്‌ലിസ്റ്റ് പ്രകാരമുള്ള ജോലികൾ സമയത്തിനുള്ളിൽ തീർക്കാൻ ശ്രദ്ധിക്കുക.\n∙ രാവിലെ ധൃതിപിടിച്ച് പുറപ്പെടുന്ന സ്വഭാവം മാറ്റുക. ധൃതിപിടിച്ച് കാര്യങ്ങള് ചെയ്യുന്നത് ഛര്‍ദി കൂടാനിടയാക്കും.\n∙ രാത്രി നന്നായി ഉറങ്ങുക. അമിതമായ സമ്മര്‍ദം, ജോലി സംബന്ധമായ പിരിമുറുക്കം എന്നിവ ഉള്ളവരിലാണ് ഗര്‍ഭകാലപ്രശ്നങ്ങളും ഉണ്ടാകുന്നത്.\nകു‍ടുംബത്തിൽ നിന്നു ദൂരെ\nകുടുംബത്തിൽ നിന്നു മാറി ദൂരെ സ്ഥലത്ത് ജോലി ചെയ്യുന്നതിന്റെ ഉത്കണ്ഠ ജോലിസംബന്ധമായ പ്രശ്നങ്ങളിലേക്ക് വ ഴിയൊരുക്കാം.\n∙ പുതിയ ചുറ്റുപാടുമായി പൊരുത്തപ്പെടാനുള്ള പ്രയാസം, ജോലിഭാരം, ഒറ്റപ്പെടല് തുടങ്ങിയവയാണ് സംഘര്‍ഷങ്ങൾക്ക് കാരണം. കുടുംബത്തെ ഓർത്തുള്ള നഷ്ടബോധം പലരെയും വിഷാദത്തിലേക്കു നയിക്കും. ഇത് ജോലിയിൽ അശ്രദ്ധയും തെറ്റുകളും വരുത്താനിടയാക്കും. ഇതിന്റെ പേരിൽ കിട്ടുന്ന ശാസനകൾ പലരേയും തൊഴിൽ ഉപേക്ഷിക്കാൻ വരെ പ്രേരിപ്പിക്കും.\n∙ തൊഴിൽ സംഘര്‍ഷങ്ങൾക്കിടയിൽ സ്വന്തം ആരോഗ്യത്തെക്കുറിച്ചുള്ള ഉത്കണ്ഠയ്ക്ക് പ്രസക്തിയില്ലാതാകുന്നതോടെ ഇവരുടെ ശാരീരികാരോഗ്യവും താറുമാറാകുന്നു.\n∙ രാത്രി ഷിഫ്റ്റില് ജോലി ചെയ്യുന്നവർക്ക് സമ്മർദം, ശരീരഭാരം വർധിക്കുക തുടങ്ങിയവയ്ക്ക് സാധ്യത കൂടുതലാണ്. ഉറക്കം ശരിയാകാത്തതും പകലുറക്കവും ലൈഫ്സ്റ്റൈൽ ബാലൻസ് തെറ്റിക്കുന്നതാണ് കാരണം.\nമാനസിക ബുദ്ധിമുട്ടുകളുള്ള സ്ത്രീകൾക്ക് തൊഴിലിൽ ശ്രദ്ധ കുറയുന്നത് മറ്റു പ്രശ്നങ്ങളിലേക്കു നയിക്കും.\n∙ ജോലിസ്ഥലത്ത് പ്രശ്നങ്ങളുണ്ടാകുമെന്ന ഭയത്തില് നിന്ന് അകല്‍ച്ച രൂപപ്പെടും. ജോലിയോടുള്ള പേടിയായി ഇത് മാറാൻ സാധ്യതയുണ്ട്. ജോലി ചെയ്യാന് മടി തോന്നുക, കൃത്യമായി പൂർത്തിയാക്കാനാകുമോ എന്ന് ഉത്കണ്ഠയുണ്ടാകുക തുടങ്ങിയവ ഇതിന്റെ ലക്ഷണങ്ങളാണ്.\n∙ ജോലി നഷ്ടപ്പെടുമോ എന്ന അമിതമായ ഉത്കണ്ഠ വിഷാ ദത്തിലേക്ക് നയിക്കും. ജോലി ചെയ്യാൻ പേടിച്ച് അവധിയെടുക്കുന്നത് ഇത്തരക്കാരാണ്. നിരന്തരം അവധിയെടുക്കുന്നതുമൂലം ശിക്ഷാനടപടിക്ക് വിധേയമാകുന്നതോടെ പ്രശ്നങ്ങൾ രൂക്ഷമാകും.\n∙ മറ്റുള്ളവർ ശ്രദ്ധിക്കുന്നുണ്ടെന്ന ചിന്തയാണ് മിക്കവരെയും ടെൻഷനിലാക്കുന്നത്. മേലധികാരിയോടാവശ്യപ്പെട്ട് സ്വകാര്യമായ ഇരിപ്പിടത്തിലേക്ക് മാറാം.\nവീട്, സമൂഹം, ജോലിസ്ഥലം എന്നിവിടങ്ങളിലെല്ലാം രണ്ടാം സ്ഥാനക്കാരായി പരിഗണിക്കുന്നതും സ്ത്രീകളെ മാനസിക സമ്മർദത്തിലേക്കും വിഷാദത്തിലേക്കും നയിക്കും.\n∙ വിഷാദം പല വിധമുണ്ട്. ലഘുവിഷാദം, തീവ്ര വിഷാദം, ഡിപ്രസീവ് ഡിസോഡർ, ബൈപോളാർ ഡിപ്രഷൻ, വളർച്ചയുടെ ഘട്ടങ്ങൾ ഉൾക്കൊള്ളാനുള്ള പ്രയാസം, ആർത്തവവിരാമത്തോട് അനുബന്ധിച്ചും പ്രസവശേഷവും ഉണ്ടാകുന്നത്, വാർധക്യത്തിലെ ഒറ്റപ്പെടല്, രോഗങ്ങൾ തുടങ്ങിയവ ഉദാഹരണം. ഇവയോടൊപ്പം ഓഫിസ് ടെൻഷൻ കൂടിയാകുമ്പോൾ പ്രശ്നങ്ങൾ ഇരട്ടിക്കും.\n∙ സുഹൃത്തുക്കളോടോ, സഹപ്രവര്‍ത്തരോടോ ചിന്തകളും പ്രയാസങ്ങളും പങ്കുവയ്ക്കണം. എന്നിട്ടും പരിഹരിക്കാനാകാത്ത പ്രശ്നങ്ങളുണ്ടെങ്കിൽ ട്രെയിൻഡ് കൗണ്‍സലിങ് വിദഗ്ധനെ (സോഷ്യൽ വർക്കർ, സൈക്കോളജിസ്റ്റ്, സൈക്യാട്രിസ്റ്റ്) കാണാം. പ്രശ്നങ്ങൾ വിശകലനം ചെയ്യാനും പരിഹരിക്കാനും കൗൺസലിങ്ങും സൈക്കോതെറാപ്പിയും സഹായിക്കും. തീവ്രമായ ബുദ്ധിമുട്ടുള്ളവർക്ക് മരുന്നുകള് വേണ്ടിവരും.\n∙ ആത്മവിശ്വാസമില്ലായ്മയാണ് പേടിയിൽ കലാശിക്കുന്നത്. സന്തോഷം, സമാധാനം, സംതൃപ്തി എന്നിവയ്ക്കു മനസ്സിൽ സ്ഥാനം നൽകാൻ സൗഹൃദങ്ങളിലൂടെ കഴിയും.\n∙ മെഡിറ്റേഷൻ, യോഗ എന്നിവ പതിവാക്കിയാൽ മനസ്സിനെ കൈപ്പിടിയിലൊതുക്കാം. മനസ്സിന്റെ ആരോഗ്യത്തിന് വ്യായാമവും പ്രധാനമാണ്. നടക്കുക, പടികൾ കയറുക തുടങ്ങിയ ചെറുവ്യായാമങ്ങൾ ശരീരം ഊർജസ്വലമാക്കുന്നതോടൊപ്പം മനസ്സിനെ ഉന്മേഷഭരിതവുമാക്കും.\n∙ മീറ്റിങ്ങുകളിലും മറ്റും മുൻനിരയിലോ സംസാരിക്കുന്നയാളിന്റെ തൊട്ടടുത്ത സീറ്റിലോ ഇരിക്കുക. ബോസിന്റെ നിർദേശങ്ങൾ കേട്ടശേഷം നിങ്ങൾക്കു മനസ്സിലായ കാര്യങ്ങൾ തിരിച്ചുപറഞ്ഞ് ഉറപ്പാക്കുക.\n∙ ചെയ്തുതീര്‍ക്കാനുള്ള ഓരോ കാര്യങ്ങള്‍ക്കും സമയം നിശ്ചയിക്കുക. ടൈം മാനേജ്മെന്റിനു സെല്‍ഫോണിലെ റിമൈൻഡർ, പ്ലാനർ തുടങ്ങിയവ വിനിയോഗിക്കാം.\nവിവരങ്ങൾക്ക് കടപ്പാട്: ഡോ. ചിത്ര വെങ്കിടേശ്വരൻ, ക്ലിനിക്കൽ ഡയറക്ടർ, മെഹക് ഫൗണ്ടേഷൻ, കൊച്ചി


ജ്യോതിഷരത്നം: ഐശ്വര്യത്തിനും അഭിവൃദ്ധിക്കും ജീവിതപുരോഗതിക്കും\nഐശ്വര്യത്തിനും അഭിവൃദ്ധിക്കും ജീവിതപുരോഗതിക്കും\nനിത്യജീവിതത്തില് നാം അനുഭവിച്ചുകൊണ്ടിരിക്കുന്ന പ്രശ്നങ്ങള്‍ക്ക് കൈയ്യും കണക്കുമില്ല. ദുഃഖങ്ങളും ദുരിതങ്ങളും നമ്മെ കടന്നാക്രമിച്ചുകൊണ്ടിരിക്കുകയാണ്. മനസ്സിലെപ്പോഴും അസ്വസ്ഥത ! ശരീരത്തിനോ ബലക്കുറവും ക്ഷീണവും.\nഈ പ്രശ്നങ്ങളിൽ നിന്നൊക്കെ മോചനം നേടേണ്ടേ ? അതിനൊരു പോംവഴിയുണ്ട്. വിശദമാക്കാം.\nഇത്തരത്തിലുള്ള ദാരിദ്ര്യദുഃഖങ്ങളില് നിന്ന് മോചനം നേടുവാൻ മഹാലക്ഷ്മ്യഷ്ടകോപാസന മാത്രമാണ് ഉത്തമമായ പോംവഴി.\nഗുരുവിൽ നിന്ന് ഉപദേശം സ്വീകരിച്ചതിനു ശേഷം മാത്രമേ\nഉപാസനയോടൊപ്പം തന്നെ പ്രശ്നങ്ങളില് നിന്ന് മോചനം നേടുന്നതിനുള്ള പരിശ്രമങ്ങളും ചെയ്യണം. പരിശ്രമിക്കുന്നവര്‍ക്കു മാത്രമേ ലക്ഷ്മീ കടാക്ഷമുണ്ടാകുകയുള്ളു.\nഅഭീഷ്ടസിദ്ധിയും സര്‍വ്വവിധ ഐശ്വര്യങ്ങളും\nദാരിദ്ര്യം, കടം എന്നിവയിൽ നിന്ന് മോചനം നേടുവാൻ\nമഹാലക്ഷ്മ്യഷ്ടകോപാസനാവിധി ഉപദേശം ലഭിക്കുന്നതിന്


Thursday 28th June 2012 10:09am\nതിരുവനന്തപുരം: വിദ്യാഭ്യാസ വകുപ്പിനെതിരെ രൂക്ഷ വിമര്‍ശനവുമായി കെ.എസ്.യു പ്രസിദ്ധീകരണം. കെ.എസ്.യു തിരുവനന്തപുരം ജില്ലാ കമ്മിറ്റിയുടെ മുഖ പ്രസിദ്ധീകരണമായ ‘സര്‍വ്വകലാശാല’യുടെ ജൂണ് ലക്കത്തിലെ ലേഖനത്തിലൂടെയാണ് വിദ്യാഭ്യാസത്തിനെതിരെ കെ.എസ്.യു ആഞ്ഞടിച്ചത്.\n‘വിദ്യാഭ്യാസം എന്തുകൊണ്ട് കോണ്‍ഗ്രസ് ഏറ്റെടുക്കണ’മെന്ന തലക്കെട്ടിലെഴുതിയ ലേഖനത്തില് മുസ്‌ലീം ലീഗിന്റേത് സാമുദായിക രാഷ്ട്രീയമാണെന്ന് കെ.എസ്.യു കുറ്റപ്പെടുത്തുന്നു. ഏറെ വിവാദം സൃഷ്ടിക്കാതെ അതിവേഗം ചലിക്കുന്ന സര്‍ക്കാരിന് മുസ്‌ലീം ലീഗും വിദ്യാഭ്യാസ വകുപ്പും തടസ്സം സൃഷ്ടിക്കുകയാണ്. കാലിക്കറ്റ് സര്‍വ്വകലാശാലയിലെ ഭൂമിവിവാദം സര്‍ക്കാരിന് വന് തലവേദനയാണ് സൃഷ്ടിച്ചത്. ഈ വിഷയത്തില് ലീഗ് കുറ്റകരമായ ഗൂഢാലോചന നടത്തിയെന്നും ലേഖനത്തില് പറയുന്നു.\nവിദ്യാഭ്യാസവകുപ്പ് ലീഗിന്റെയും സ്വകാര്യ വ്യക്തികളുടെയും പിണിയാളായി അധ:പതിച്ചു. ഇഷ്ടക്കാരെ നിയമിച്ച് കേരളത്തിന്റെ വിദ്യാഭ്യാസ മേഖലയാകെ നിലവാര തകര്‍ച്ചയുടെ പടുകുഴിയിലെത്തിച്ചുവെന്നും കെ.എസ്.യു കുറ്റപ്പെടുത്തുന്നു.\nഅടുത്തിടെ വിദ്യാഭ്യാസവകുപ്പിനും മുസ്‌ലീം ലീഗിനുമെതിരെ കെ.എസ്.യു പലതവണ പരസ്യമായി രംഗത്തെത്തിയിരുന്നു. വിദ്യാഭ്യാസ വകുപ്പില് പിന്‍സീറ്റ് ഡ്രൈവിംഗാണ് നടക്കുന്നതെന്ന് പറഞ്ഞ് വിദ്യാഭ്യാസ മന്ത്രിയെ കെ.എസ്.യു വിമര്‍ശിച്ചത് വാര്‍ത്തയായിരുന്നു. പിന്നീട് കേന്ദ്രസഹായത്തില് പ്രവര്‍ത്തിക്കുന്ന മലപ്പുറത്തെ 35 സ്‌കൂളുകള്‍ക്ക് എയ്ഡഡ് പദവി നല്‍കണമെന്ന വിദ്യാഭ്യാസ മന്ത്രിയുടെ നിലപാട് വിവാദമായപ്പോഴും ലീഗിനെതിരെ രംഗത്തെത്തിയ കെ.എസ്.യു വിദ്യാഭ്യാസ വകുപ്പ് കോണ്‍ഗ്രസ് ഏറ്റെടുക്കണമെന്ന സ്ഥിരം പല്ലവി ഒരിക്കല് കൂടി അടിവരയിടുകയാണ് ഈ ലേഖനത്തിലൂടെ.


വയനാട്ടിലേക്കുള്ള തുരങ്ക പാത നിര്‍മ്മാണോദ്ഘാടനം ഇന്ന്; നിര്‍മ്മാണ ചുമതല കൊങ്കണ് റയില്‍വേ കോര്‍പറേഷന് - News Bengaluru\nകോഴിക്കോട് : കോഴിക്കോട്-വയനാട് ജില്ലകളെ ബന്ധിപ്പിക്കുന്ന ആനക്കാംപൊയിൽ കള്ളാടി – മേപ്പാടി തുരങ്ക പാതയുടെ നിര്‍മാണോദ്ഘാടനം ഇന്ന് നടക്കും. മുഖ്യമന്ത്രി പിണറായി വിജയന് ഓണ്‍ലൈനായാണ് തുരങ്ക പാതയുടെ പ്രൊജക്റ്റ് ലോഞ്ചിംഗ് നിര്‍വഹിക്കുന്നത്.\nരാവിലെ 10ന് നടക്കുന്ന ചടങ്ങില് പൊതുമരാമത്ത് വകുപ്പ് മന്ത്രി ജി സുധാകരന്, മന്ത്രിമാരായ ഡോ.ടി.എം തോമസ് ഐസക്, ടി.പി രാമകൃഷ്ണന്, എ.കെ ശശീന്ദ്രന്, എം.പി മാരായ രാഹുല് ഗാന്ധി, എളമരം കരീം, എം.വി ശ്രേയാംസ് കുമാര്, എംഎല്‍എമാരായ ജോര്‍ജ് എം തോമസ്സ്, എ.പ്രദീപ് കുമാര്, എം.കെ.മുനീര്, പി.ടി.എ റഹീം, കാരാട്ട് റസാഖ്, പുരുഷന് കടലുണ്ടി, വി.കെ.സി മമ്മദ്കോയ, കെ.ദാസന്, ഇ.കെ വിജയന്, സി.കെ നാണു, പാറക്കല് അബ്ദുള്ള, താമരശ്ശേരി ബിഷപ്പ് മാര് റെമിജിയസ് ഇഞ്ചനാനിയില്,ഡോ.മുഹമ്മദ് അബ്ദുല് ഹക്കീം അസ്ഹരി, ജില്ലാ പഞ്ചായത്ത് പ്രസിഡണ്ട് ബാബു പറശ്ശേരി, തിരുവമ്പാടി, കോടഞ്ചേരി പ്രസിഡണ്ടുമാര് രാഷ്ട്രീയ പാര്‍ട്ടി പ്രതിനിധികള് എന്നിവര് പങ്കെടുക്കും. പൂര്‍ണ്ണമായും കാവിഡ് പ്രോട്ടോകോള് പാലിച്ചായിരിക്കും ചടങ്ങ്.\nപൊതുമരാമത്ത് വകുപ്പിന്റെ നേതൃത്വത്തില് കിഫ്ബിയില് നിന്നും 658 കോടി രൂപ ചെലവഴിച്ചാണ് തുരങ്കപാത നിര്‍മിക്കുന്നത്. ഈ മേഖലയില് പ്രാവീണ്യം നേടിയ കൊങ്കണ് റയില്‍വേ കോര്‍പറേഷനെയാണ് തുരങ്ക പാതയുടെ നിര്‍മാണ പ്രവൃത്തി ഏല്‍പ്പിച്ചിരിക്കുന്നത്. സാങ്കേതിക പഠനം മുതല് നിര്‍മാണം വരെയുള്ള എല്ലാ കാര്യങ്ങളും കൊങ്കണ് റയില്‍വേ കോര്‍പറേഷന് നിര്‍വഹിക്കും. തുരങ്കപാതാ നിര്‍മ്മാണത്തിന്റെ ആദ്യ ഘട്ട പ്രവര്‍ത്തനങ്ങള്‍ക്കയി സര്‍ക്കാര് ആദ്യ ബഡ്ജറ്റില് തന്നെ 20 കോടി രൂപ നീക്കിവെച്ചിരുന്നു.\nകോഴിക്കോട് ജില്ലയില് തിരുവമ്പാടി മണ്ഡലത്തിലെ മറിപ്പുഴ എന്ന സ്ഥലത്തു നിന്നും നിര്‍ദിഷ്ട തുരങ്കപാത ആരംഭിച്ചു കല്‍പ്പറ്റ നിയോജക മണ്ഡലത്തിലെ കള്ളാടിക്കു സമീപം അവസാനിക്കും. തുരങ്കപാതയിലേക്ക് എത്തിച്ചേരാനായി കോഴിക്കോട് ജില്ലയില് കുന്നമംഗലത്തു ദേശീയപാത 766 ല് നിന്ന് വഴി മാറി നിലവിലുള്ള പൊതുമരാമത്തു വകുപ്പിന്റെ റോഡ് ഉപയോഗപ്പെടുത്തും. സംസ്ഥാനത്തിന്റെ വികസന രംഗത്തെ പുതിയ ചുവടുവെപ്പാകും ഈ തുരങ്ക പാതയെന്നും മുഖ്യമന്ത്രി പിണറായി വിജയന് പറഞ്ഞു.


അപൂര്‍വയിനം ഓന്തിനെ കണ്ടെത്തി; തൃശൂരിലാണ് വംശനാശ ഭീഷണി നേരിടുന്ന ഓന്തിനെ കണ്ടെത്തിയത് | Thrissur Local News about Chameleons - Malayalam Oneindia\n9 min ago വിമത എംഎൽഎമാർ ബിജെപിക്ക് തലവേദനയാകും; കർണാടകയിൽ ഭരണം പിടിച്ചാലും കാത്തിരിക്കുന്നത് വൻ വെല്ലുവിളികൾ\n40 min ago മുന് പ്രധാനമന്ത്രിയുടെ മകന് ബിജെപിയില്; എത്തിയത് വന് സമ്മാനവുമായി, തേനൂട്ടിയ എസ്പിക്ക് പണി\n45 min ago ചൊവ്വാഴ്ച രാത്രി മൂന്ന് മണിക്കൂര് ഭാഗിക ചന്ദ്രഗ്രഹണം: നഗ്നനേത്രങ്ങളാല് കാണാന് സുരക്ഷിതമെന്ന്!!\n51 min ago കര്‍ണാടക: പ്രതിപക്ഷത്ത് ഇരിക്കാനും കോണ്‍ഗ്രസ് അംഗങ്ങള് തയ്യാറാവണമെന്ന് സിദ്ധരാമയ്യ\nഅപൂര്‍വയിനം ഓന്തിനെ കണ്ടെത്തി; തൃശൂരിലാണ് വംശനാശ ഭീഷണി നേരിടുന്ന ഓന്തിനെ കണ്ടെത്തിയത്\nUpdated: Thu, Jun 28, 2018, 11:51 [IST]\nതൃശൂര്: സംസ്ഥാനപാതയില് കായാംപൂവം ഭാഗത്ത് കണ്ട അപൂര്‍വയിനം ഓന്തിനെ രക്ഷിച്ച് കാട്ടില് കയറ്റി വിട്ടു. വാഹനങ്ങള് കുതിച്ചുപായുന്ന സംസ്ഥാനപാത കുറുകെ കടക്കാന് ശ്രമിക്കുമ്പോഴാണ് ബൈക്ക് യാത്രക്കാരനായ ചേലക്കര കുന്നത്ത് പ്രവീണ് നടുറോഡില് ഓന്തിനെ കാണുന്നത്.\nവാഹനങ്ങള് കയറി അപകടത്തില് പെടാതിരിക്കുന്നതിനായി പിടികൂടി സമീപത്തെ ഫോറസ്റ്റ് ഉദ്യോഗസ്ഥരെ ഏല്‍പ്പിച്ചു. പച്ചയില് വെളുത്ത വരകളോടെ കണ്ട ഓന്തിന് അന്തരീക്ഷത്തിലെ താപനിലയ്ക്കനുസരിച്ച് നിറം മാറാനും, ഏത് പരിതസ്ഥിതിയിലാണോ നില്‍ക്കുന്നത് അതിന് യോജിച്ച നിറം മാറ്റാനാകും.\nചാമിലിയോണെന്ന അപൂര്‍വ ഓന്ത്\nസൂര്യപ്രകാശത്തില്‍നിന്നുള്ള തീവ്രത കുറയ്ക്കാന് ശരീരം ലൈറ്റ് കളറാക്കി മാറ്റാനുമാകും. ഇരുണ്ട നിറത്തിലാണെങ്കില്, അല്പം ശ്രദ്ധിക്കണം. ആ സമയത്ത് ആക്രമണ സ്വഭാവം പുറത്തെടുക്കും ഇണയെ ആകര്‍ഷിക്കാനും ഇണചേരാനും പ്രത്യേകം നിറങ്ങളുണ്ട്. പച്ചനിറത്തില്‍പ്പെട്ട ഇത് വംശനാശം നേരിടുന്ന ചാമിലിയോണ് എന്ന അപൂര്‍വയിനം ഓന്താണെന്ന് അധികൃതര് പറഞ്ഞു. കുറച്ചുനേരം ഫോറസ്റ്റ് സ്‌റ്റേഷനില് സൂക്ഷിച്ചശേഷം അടിക്കാട്ടിലേക്ക് ചാമിലിയോണെ കയറ്റിവിട്ടു.\nകുന്നംകുളം കാണിപ്പയ്യൂര് ന്യൂ ഡീസല് കമ്പനിയില് മോഷണം: മോഷണം പോയത് സൂക്ഷിക്കാന് നല്‍കിയ പണം\nമണ്ണുത്തി -വാളയാര് ദേശീയപാത നിര്‍മാണം:കമ്പനിയെ കരിമ്പട്ടികയില് പെടുത്തണം: ചീഫ് വിപ്പ്\nഅന്തിക്കാട് പോലീസ്‌സ്റ്റേഷന്: നിലംതൊടാത്ത സ്ഥലംമാറ്റം.. പിന്നില് ഗൂഢാലോചന? ക്രിമിനല് സംഘങ്ങള്‍ക്കായുള്ള ഒത്താശയെന്നു ജനം, എട്ടുമാസത്തിനിടെ എത്തിയത് നാലുപേര്, പ്രമാദമായ കേസുകളുടെ അന്വേഷണം വഴിമുട്ടി!\nനാലമ്പല ദര്‍ശനം: തീര്‍ഥാടകര്‍ക്കായി തൃപ്രയാര് ശ്രീരാമക്ഷേത്ര സന്നിധി ഒരുങ്ങുന്നു\nകുതിരാനിലെ മലമുകളില്‍നിന്നു പാറക്കഷണം മഴയില് റോഡിലേക്ക് വീണു:\nകുപ്രസിദ്ധ വാടകഗുണ്ട ഡ്യൂക്ക് പ്രവീണും കൂട്ടാളികളും ഇരിങ്ങാലക്കുടയില് അറസ്റ്റിൽ; നിരവധി കേസുകളിലെ പ്രതിപോലീസ് ഓടിച്ചിട്ട് പിടികൂടി !\nവിവാദങ്ങള് ഒഴിയാതെ മാന്ദാമംഗലം പള്ളി, സംസ്‌കാരച്ചടങ്ങ് പോലീസ് തടഞ്ഞു, ചര്‍ച്ചയ്‌ക്കൊടുവില് അനുമതി നല്‍കി\nകുതിരാന്: മന്ത്രി സുധാകരന് വി എം സുധീരന്റെ കത്ത്, ഉദ്യോഗസ്ഥരുടെ വീഴ്ചയെന്ന്!!\nThrissur Local News about Chameleons


ചിറ്റാറ്റിന്‍കര പാലത്തില് വെള്ളം കയറി; ചെറിയ പാലത്തിലും വെള്ളം, വട്ടോളി പാലത്തില് മുട്ടാറായി വെളളം – Pala Vartha: Pala News, Kottayam News, Kerala and Local Stories and Updates\nഅമ്പാറനിരപ്പേല്-പനയ്ക്കപ്പാലം റോഡില് മുക്കാലടി കടവ് പാലത്തിലും വെള്ളം കയറി. ഇതു വഴിയുള്ള ഗതാഗതം പൂര്‍ണമായും തടസപ്പെട്ട നിലയിലാണ്.\nഅമ്പാറനിരപ്പേല്-ഭരണങ്ങാനം റോഡില് വട്ടോളി പാലത്തില് വെള്ളംകയറിയിട്ടില്ല. പാലത്തില് മുട്ടാറായ നിലയിലാണ് വെള്ളം ഇപ്പോള്.\nചിറ്റാറിലെ ജലനിരപ്പ് ഉയരുന്ന സാഹചര്യത്തില് ഇതുവഴി യാത്ര ചെയ്യുന്നത് അപകടമാണ്. പ്രത്യേകിച്ചും ആറ്റില് നല്ല ഒഴുക്കും രുപപ്പെട്ടിട്ടുണ്ട്.\nനേരത്തെ പാലാ ഈരാറ്റുപേട്ട റോഡില് പലഭാഗത്തും വെള്ളം കയറിയിരുന്നു. കടുവാമൂഴി, പനയ്ക്കപ്പാലം, അമ്പാറ, മൂന്നാനി എന്നിവിടങ്ങളിലെല്ലാം റോഡില് വെള്ളം കയറിയിട്ടുണ്ട്്.\n← മൂന്നാനിയിലും വെള്ളം കയറി, പാലാ-ഈരാറ്റുപേട്ട റോഡില് ഗതാഗതം ഭാഗികമായി തടസപ്പെട്ടു\nവെള്ളപ്പൊക്കം; സാഹചര്യം വിലയിരുത്താന് മന്ത്രിയും കളക്ടറും ഈരാറ്റുപേട്ടയില് →


അധപ്പതനം - പ്രവാചകപ്രതിഷേധം - Assissi Magazine\nമേല് വിവരിച്ച ദിവ്യമായ ചതുര്‍വിധ ലക്ഷ്യങ്ങളോടെ ആരംഭിച്ച തിരുനാളാഘോഷങ്ങള് കാലക്രമത്തില് ആഘോഷങ്ങള് മാത്രമായിത്തീര്‍ന്നു. വിശുദ്ധ ദിവസങ്ങളായ തിരുനാളുകള് ആഘോഷങ്ങള് മാത്രം പെരുകിയ പെരുന്നാളുകളായി അധപ്പതിച്ചു. ആഘോഷങ്ങളില് അനേകര് അവഗണിക്കപ്പെട്ടു. ദൈവം നല്കിയ വിമോചനവും പരിപാലിച്ച വഴികളും നല്കിയ നിയമങ്ങളും സാവധാനം മറന്നു. തുല്യമഹത്ത്വവും അവകാശവും ഉള്ളവരായി ദൈവം രൂപം കൊടുത്ത ദൈവജനത്തില്‍തന്നെ ഉച്ചനീചത്വങ്ങള് ഉടലെടുത്തു. അധികാരികളും അധീനരുമുണ്ടായി. ഭൂമിയും അതിലെ വിഭവങ്ങളും ചിലരുടെ സ്വകാര്യസ്വത്തായി പരിണമിച്ചു. മനുഷ്യാധ്വാനത്തിനു വിലപേശല് നടന്നു. ക്രമേണ ദരിദ്രരും ധനികരുമുണ്ടായി. എന്നാലും തിരുനാളാഘോഷങ്ങള് ഓരോ വര്‍ഷവും പൂര്‍വ്വാധികം ആഡംബരങ്ങളോടെ അരങ്ങേറി. അപ്പോഴാണ് തീ പാറുന്ന ദൈവവചനവുമായി പ്രവാചകന്മാര് രംഗപ്രവേശം ചെയ്തത്. ഏശയ്യാ മുതല് മലാക്കിവരെ 16 പ്രവാചകന്മാരിലും ഈ വചനത്തിന്‍റെ മുഴക്കം കേള്‍ക്കാം. ഏലിയായില് തുടങ്ങിയതാണ് ദൈവത്തിന്‍റെ പ്രതിഷേധം.\n"കര്‍ത്താവ് ചോദിക്കുന്നു: നീ അവനെ കൊലപ്പെടുത്തി, അവന്‍റെ വസ്തു കയ്യേറിയോ? .... നാബോത്തിന്‍റെ രക്തം നായ്ക്കള് നക്കികുടിച്ച സ്ഥലത്തുവച്ചുതന്നെ നിന്‍റെ രക്തവും നായ്ക്കള് നക്കിക്കുടിക്കും"(1 രാജാ 21,19). സ്വന്തം പേരില് പുസ്തകമുള്ള 16 പ്രവാചകന്മാരില്, ചരിത്രപരമായി നോക്കുമ്പോള്, ഒന്നാമനായ ആമോസിന്‍റെ വാക്കുകള് സിംഹഗര്‍ജ്ജനം പോലെയായിരുന്നു: "നിങ്ങളുടെ ഉത്സവങ്ങളോട് എനിക്കു വെറുപ്പാണ്. നിങ്ങളുടെ മഹാസമ്മേളനങ്ങളില് എനിക്ക് പ്രസാദമില്ല. പകരം "നീതി ജലംപോലെ ഒഴുകട്ടെ. ന്യായവിധി ഒരിക്കലും വറ്റാത്ത നീര്‍ച്ചാല്‍പോലെയും" (ആമേ 5, 21-25). രാജാക്കന്മാരോടു കൂട്ടുചേര്‍ന്ന പുരോഹിതന്മാര് ആഘോഷങ്ങള്‍ക്കും ആര്‍ഭാടങ്ങള്‍ക്കും നേതൃത്വം നല്കിയപ്പോള് ഒരു പുരോഹിതനായിരുന്ന ഹോസിയായിലൂടെ ദൈവം നിര്‍ദ്ദേശിച്ചു, "ബലിയല്ല, സ്നേഹമാണ് ഞാന് ആഗ്രഹിക്കുന്നത്. ദഹനബലികളല്ല, ദൈവജ്ഞാനമാണ് എനിക്കിഷ്ടം" (ഹോസി 6,6).\nപ്രവാചകന്മാരില് അഗ്രഗണ്യന് എന്നറിയപ്പെടുന്ന ഏശയ്യായുടെ വാക്കുകള് കൂടുതല് മൂര്‍ച്ചയുള്ളതാണ്. "..... നിങ്ങളുടെ അനീതി നിറഞ്ഞ ഉത്സവങ്ങള് എനിക്കു സഹിക്കാനാകില്ല. നിങ്ങളുടെ അമവാസികളും ഉത്സവങ്ങളും ഞാന് വെറുക്കുന്നു. അവ എനിക്കു ഭാരമായിരിക്കുന്നു. അവ എനിക്കു ദുസ്സഹമായിത്തീര്‍ന്നിരിക്കുന്നു..... നിങ്ങളെത്തന്നെ കഴുകി വൃത്തിയാക്കുവിന്.... നന്മ പ്രവര്‍ത്തിക്കാന് ശീലിക്കുവിന്.... നീതി അന്വേഷിക്കുവിന്. മര്‍ദ്ദനം അവസാനിപ്പിക്കുവിന്. അനാഥരോടു നീതി ചെയ്യുവിന്. വിധവകള്‍ക്കുവേണ്ടി വാദിക്കുവിന്. കര്‍ത്താവ് അരുളിച്ചെയ്യുന്നു. വരുവിന് നമുക്ക് രമ്യതപ്പെടാം. നിങ്ങളുടെ പാപങ്ങള് കടും ചെമപ്പാണെങ്കിലും അവ മഞ്ഞുപോലെ വെണ്മയുള്ളതായിത്തീരും. അവ രക്തവര്‍ണമെങ്കിലും കമ്പിളിപോലെ വെളുക്കും" (ഏശ 1, 10-20).\nഏശയ്യായുടെ സമകാലികനായ മിക്കായ്ക്കും പറയാനുള്ളതു മറ്റൊന്നുമല്ല. അധികാരവും സ്വത്തും കയ്യടക്കി അനേകരെ ദരിദ്രരും അടിമകളുമാക്കി ചൂഷണം ചെയ്യുകയും നശിപ്പിക്കുകയും ചെയ്യുന്ന ധനികരായ നേതാക്കന്മാര് ഉത്സവങ്ങളാഘോഷിക്കുന്നത് ദൈവത്തെ പ്രസാദിപ്പിക്കുകയല്ല, പ്രകോപിക്കുകയത്രേ ചെയ്യുന്നത്. "അവര് വയലുകള് മോഹിക്കുന്നു. അവ പിടിച്ചടക്കുന്നു; വീടുകള് മോഹിക്കുന്നു, അവ സ്വന്തമാക്കുന്നു..." (മിക്കാ 2, 1-2). "നന്മയെ ദ്വേഷിക്കുകയും തിന്മയെ സ്നേഹിക്കുകയും ചെയ്യുന്ന നിങ്ങള് എന്‍റെ ജനത്തിന്‍റെ തൊലി ഉരിഞ്ഞെടുക്കുന്നു; അവരുടെ അസ്ഥികളില് നിന്നു മാംസവും..." (മിക്കാ3, 1-4). ഇതെല്ലാമാണെങ്കിലും ബലിയര്‍പ്പണങ്ങളിലൂടെയും ഉത്സവാഘോഷങ്ങളിലൂടെയും ദൈവപ്രീതി നേടാമെന്നു കരുതിയവര്‍ക്കെതിരേ മിക്കാ ഉദ്ഘോഷിച്ചു: "നീതി പ്രവര്‍ത്തിക്കുക; കരുണ കാണിക്കുക; നിന്‍റെ ദൈവമായ കര്‍ത്താവിന്‍റെ മുമ്പില് വിനീതനായി ചരിക്കുക..."(മിക്കാ 6, 6-8).\nകാനോനിക പ്രവാചകന്മാരില് അവസാനത്തെ ആളായ മലാക്കി വഴിപിഴച്ച പുരോഹിതര്‍ക്കും ലക്ഷ്യം തെറ്റിയ ആചാരാനുഷ്ഠാനങ്ങള്‍ക്കും എതിരേ ആഞ്ഞടിച്ചു: "നിങ്ങള് എന്‍റെ ബലിപീഠത്തില് വ്യര്‍ത്ഥമായി തീ കത്തിക്കാതിരിക്കാന് നിങ്ങളില് ആരെങ്കിലും വാതില് അടച്ചിരുന്നെങ്കില്!" (മലാ 1, 10). കര്‍ത്താവിന്‍റെ നിയമം മറന്ന്, അക്രമങ്ങള്‍ക്കും അനീതിക്കും കൂട്ടുനിന്ന്, ദുഷ്കര്‍മ്മികള്‍ക്കു വ്യര്‍ത്ഥമായ സുരക്ഷിതത്വബോധം നല്കിയ പുരോഹിതന്‍റെ മേല് ചൊരിയുന്ന ശാപവര്‍ഷം ഭയാനകമാണ്: "നിങ്ങളുടെ ബലിമൃഗങ്ങളുടെ ചാണകം നിങ്ങളുടെ മുഖത്തുതേയ്ക്കും. എന്‍റെ സന്നിധിയില് നിന്നു ഞാന് നിങ്ങളെ നിഷ്കാസനം ചെയ്യും. അതു സംഭവിക്കാതിരിക്കണമെങ്കില് "പുരോഹിതന് അധരത്തില് ജ്ഞാനം സൂക്ഷിക്കണം. ജനം പ്രബോധനം തേടി അവനെ സമീപിക്കണം" (മലാ 2,7).\nപ്രവാചക പ്രബോധനങ്ങള് സംശയത്തിനു പഴുതിടുന്നില്ല. ദൈവജനത്തിന്‍റെ മുഖ്യമായ ദൗത്യം ദൈവാരാധനയാണ്. ആരാധനയെന്നാല് ഏതെങ്കിലും ചില കര്‍മ്മങ്ങളുടെ വിശ്വസ്തമായ അനുഷ്ഠാനങ്ങള് മാത്രമല്ല. ആചാരങ്ങള്‍ക്കും അനുഷ്ഠാനങ്ങള്‍ക്കും ഉപരി ദൈവത്തെ സ്രഷ്ടാവും നാഥനും ആയി ഹൃദയത്തില് അംഗീകരിക്കുകയും ജീവിതവും പ്രവൃത്തികളും വഴി ഏറ്റുപറയുകയുമാണ്. എല്ലാ പ്രവാചകന്മാരുടെയും സന്ദേശം ഒറ്റവാക്യത്തില് മിക്കാ ഒതുക്കുന്നു. "നീതി പ്രവര്‍ത്തിക്കുക, കരുണ കാണിക്കുക, ദൈവമായ കര്‍ത്താവിന്‍റെ മുന്നില് വിനീതനായിരിക്കുക" (മിക്കാ 6,8).\nഅനീതിക്കു കൂട്ടുനില്ക്കുന്ന ആചാരാനുഷ്ഠാനങ്ങള് ലക്ഷ്യംതെറ്റിയ ശരംപോലെയാണ്. ദൈവത്തിന്‍റെ സാന്നിധ്യം എല്ലാവര്‍ക്കും ഒരുപോലെ അനുഭവവേദ്യമാക്കേണ്ട ദേവാലയം അനീതിയുടെയും അധര്‍മ്മത്തിന്‍റെയും കേന്ദ്രവും ഉറവിടവുമായി. ഇനി ആരും അതില് പ്രവേശിക്കാതിരിക്കാന് വാതിലടച്ചാല്(മലാ 1, 10) മാത്രം പോരാ, തല്ലിത്തകര്‍ക്കുകതന്നെ വേണം. "ബലിപീഠത്തിനരികേ കര്‍ത്താവു നില്ക്കുന്നതു ഞാന് കണ്ടു. അവിടുന്ന് അരുളിച്ചെയ്തു: പൂമുഖം കുലുങ്ങുമാറ് പോതികയെ ഊക്കോടെ അടിക്കുക. എല്ലാവരുടെയും മേല് അതു തകര്‍ന്നുവീഴട്ടെ. അവശേഷിക്കുന്നവരെ ഞാന് വാളിനിരയാക്കും. ഒരുവനും ഓടിയൊളിക്കുകയില്ല. ഒരുവനും രക്ഷപ്പെടുകയുമില്ല"(ആമോ 9-12).\nഅനീതി പ്രവര്‍ത്തിക്കാതെ, സമൂഹത്തില് ന്യായവും നീതിയും നടപ്പിലാക്കുന്നതിനു പകരം ഉല്ലാസയാത്രകളായിത്തീര്‍ന്ന തീര്‍ത്ഥാടനങ്ങളിലും മേളക്കൊഴുപ്പാര്‍ന്ന ഉത്സവാഘോഷങ്ങളിലും ആഘോഷപൂര്‍ണ്ണങ്ങളായ ബലിയര്‍പ്പണങ്ങളിലും അഭിരമിച്ച പുരോഹിതരും ജനവും അടിമകള്‍ക്കു വിടുതല് നല്കുന്ന, നിലവിളി കേള്‍ക്കുന്ന ദൈവത്തെ മറന്നു; മാത്രമല്ല ദൈവത്തെ അറിയുന്നുപോലുമില്ല. പകരം തങ്ങളുടെതന്നെ ഭാവനാസൃഷ്ടികളായ ദൈവങ്ങളെ പൂജിച്ചു. ജനം ചെന്നെത്തിയ നാശത്തിന്‍റെ പടുകുഴിയുടെ ആഴം ഇവിടെ തെളിയുന്നു. അന്ധരായ മാര്‍ഗ്ഗദര്‍ശികളാല് നയിക്കപ്പെട്ട ജനം ആ കുഴിയില് വീണു:\n"ഇസ്രായേല് ജനമേ, കര്‍ത്താവിന്‍റെ വാക്കുകേള്‍ക്കുക. ദേശവാസികള്‍ക്കെതിരേ അവിടുത്തേ ഒരു ആരോപണമുണ്ട്. ദൈവവിചാരം ദേശത്ത് അറ്റുപോയിരിക്കുന്നു. ആണയിടലും വഞ്ചനയും കൊലപാതകവും മോഷണവും വ്യഭിചാരവും സീമാതീതമായിരിക്കുന്നു. ഒന്നിനു പിറകെ ഒന്നായി കൊലപാതകം നടക്കുന്നു..... എന്നാല് ആരും തര്‍ക്കിക്കേണ്ടാ. കുറ്റപ്പെടുത്തുകയും വേണ്ടാ. പുരോഹിതാ, നിനക്കെതിരേയാണ് എന്‍റെ ആരോപണം... അജ്ഞതനിമിത്തം എന്‍റെ ജനം നശിക്കുന്നു. നീ വിജ്ഞാനം തിരസ്കരിച്ചതുകൊണ്ട് എന്‍റെ പുരോഹിതനായിരിക്കുന്നതില് നിന്ന,് നിന്നെ ഞാന് തിരസ്കരിക്കുന്നു... എന്‍റെ ജനത്തിന്‍റെ പാപംകൊണ്ട് അവര് ഉപജീവനം കഴിക്കുന്നു... പുരോഹിതനെപ്പോലെ ജനവും" (ഹോസി 4, 1-14). തിരുനാളാഘോഷങ്ങളും ബലിയര്‍പ്പണങ്ങളും വഴി സമ്പത്തു സ്വരുക്കൂട്ടുകയും അതേസമയം ജനത്തെ വഴിതെറ്റിക്കുകയും ചെയ്ത പുരോഹിതന്മാര്‍ക്കെതിരേയാണ് മുഖ്യമായും പ്രവാചകന്മാര്‍വഴി ദൈവമായ കര്‍ത്താവ് ശക്തമായ താക്കീതുകള് നല്കിയതും വിധി പ്രസ്താവിച്ചതും. ലക്ഷ്യം മറന്ന മതാത്മകത ഇവിടെ പ്രതിക്കൂട്ടിലാകുന്നു.\nപ്രവാചകന്മാര് നല്കിയ താക്കീതുകള് അവഗണിക്കപ്പെട്ടു. ബി.സി. 587-ല് ജറുസലെം ദേവാലയം അഗ്നിക്കിരയായി. ബലിയര്‍പ്പണങ്ങള് നിലച്ചു; തിരുനാളാഘോഷങ്ങളും. എന്നിട്ടും നേതാക്കള് പഠിച്ചില്ല. പ്രവാസത്തില് നിന്നു മടങ്ങി വന്നവര് ദേവാലയം പണിതു; കര്‍മ്മാനുഷ്ഠാനങ്ങള് കൂടുതല് ക്രമബദ്ധമാക്കി. രാജാവും പ്രവാചകനുമില്ലാതായ സാഹചര്യത്തില് പുരോഹിതന്മാര് സര്‍വ്വാധികാരികളായി. അവര് ആത്മീയ നവീകരണത്തിനു കഠിന ശ്രമം നടത്തി. തിരുനാളുകള് കൂടുതല് സജീവമായി, ആഘോഷപൂര്‍ണ്ണവും. ബലിയര്‍പ്പണങ്ങള് മുടങ്ങാതെ നടന്നു. ആഘോഷങ്ങളും ആചാരാനുഷ്ഠാനങ്ങളും ആധ്യാത്മികതയുടെ മാനദണ്ഡങ്ങളായി പരിഗണിക്കപ്പെട്ടു. തിരഞ്ഞെടുക്കപ്പെട്ടവരായ തങ്ങള് മാത്രം വിശുദ്ധര് എന്ന ഒരു മനോഭാവം വളര്‍ന്നു.\nപ്രവാസത്തില് നിന്നു പഠിച്ച തിക്തമായ പാഠങ്ങള് അവര് വേഗം മറന്നു. ഇസ്രായേല് ദൈവത്തിന്‍റെ തിരഞ്ഞെടുക്കപ്പെട്ട ദാസനായത് ലോകജനതകള്‍ക്കു പ്രകാശവും അനുഗ്രഹത്തിന്‍റെ മാര്‍ഗ്ഗവും ആകാന് വേണ്ടിയാണെന്ന പാഠം എങ്ങിനെയോ മറന്നുപോയി. പകരം\nഇതര ജനതകളില് നിന്നും അവരുടെ ആചാരങ്ങളില് നിന്നും കര്‍ശനമായ നിഷ്ഠയോടെ അകന്നുനില്ക്കാന് പുരോഹിതനേതാക്കള് ജനത്തെ പഠിപ്പിച്ചു; നിര്‍ബന്ധിച്ചു. അനുഷ്ഠാനങ്ങളിലും ബാഹ്യാചാരങ്ങളിലും ശ്രദ്ധകേന്ദ്രീകരിക്കുന്ന ഒരാധ്യാത്മികതയ്ക്കാണ് അവര് രൂപം കൊടുത്തത്.\nഈ കാഴ്ചപ്പാടിനെതിരേ ചില വിമര്‍ശനങ്ങള് ഉയര്‍ന്നു വരാതിരുന്നില്ല. നീതിരഹിതവും ധാര്‍മ്മിക ജീവിതത്തെ പ്രോത്സാഹിപ്പിക്കാത്തതുമായ ആഘോഷങ്ങളും അനുഷ്ഠാനങ്ങളും രക്ഷണീയമാവില്ല, മറിച്ച് ശിക്ഷ വിളിച്ചു വരുത്തും എന്ന പ്രവാചക വീക്ഷണം ചുരുക്കമായി മുഴങ്ങുന്നത് ഈ കാലഘട്ടത്തിലും കേള്‍ക്കാം. "അന്യായ സമ്പത്തില് നിന്നുള്ള ബലി പങ്കിലമാണ്. നിയമനിഷേധകന്‍റെ കാഴ്ചകള് സ്വീകാര്യമല്ല... ദരിദ്രന്‍റെ സമ്പത്തു തട്ടിയെടുത്ത് ബലിയര്‍പ്പിക്കുന്നവന് പിതാവിന്‍റെ മുമ്പില് വച്ച് പുത്രനെ കൊല്ലുന്നവനെപ്പോലെയാണ്... ദരിദ്രന്‍റെ ജീവന് അവന്‍റെ ആഹാരമാണ്. അത് അപഹരിക്കുന്നവന് കൊലപാതകിയാണ്. അയല്ക്കാരന്‍റെ ഉപജീവനമാര്‍ഗ്ഗം തടയുന്നവന് അവനെ കൊല്ലുകയാണ്, വേലക്കാരന്‍റെ കൂലി കൊടുക്കാതിരിക്കുക രക്തച്ചൊരിച്ചിലാണ്" (പ്രഭാ. 34, 18-22). എന്നാല് പുരോഹിതന്മാരും നിയമജ്ഞരും നയിച്ച മുഖ്യധാരാ മതാത്മകതയില് നീതി നിര്‍വഹണത്തിനും കരുണയ്ക്കുമല്ല, ഉത്സവാഘോഷങ്ങള്‍ക്കും കണിശമായ ആരാധനാനുഷ്ഠാനങ്ങള്‍ക്കുമായിരുന്നു പ്രധാന്യം.\n#അധപ്പതനം - പ്രവാചകപ്രതിഷേധം


ഓഖ കുതിച്ചുപാഞ്ഞു; ലോക്ക്ഡൗണിൽ കഷ്ടത്തിലായ മറുനാടൻ മലയാളികൾക്കുള്ള തേങ്ങയും ചേമ്പും കാച്ചിലും കപ്പയുമായി; ഒപ്പം മരുന്നും മാസ്‌കുകളും - BIGNEWSLIVE | Latest Malayalam News\nഓഖ കുതിച്ചുപാഞ്ഞു; ലോക്ക്ഡൗണിൽ കഷ്ടത്തിലായ മറുനാടൻ മലയാളികൾക്കുള്ള തേങ്ങയും ചേമ്പും കാച്ചിലും കപ്പയുമായി; ഒപ്പം മരുന്നും മാസ്‌കുകളും\nതൃശ്ശൂർ: സംസ്ഥാനത്തു നിന്നും ലോക്ക് ഡൗണിനുശേഷം വടക്കേ ഇന്ത്യയിലെ മലയാളികൾക്കുള്ള ഭക്ഷ്യവസ്തുക്കൾ ഉൾപ്പടെയുള്ളവയുമായി ആദ്യത്തെ പാഴ്‌സൽ തീവണ്ടി ഓഖ കുതിച്ചു പാഞ്ഞു. ലോക്ക്ഡൗണിനു ശേഷം ആദ്യമായി കേരളത്തിലേക്ക് എത്തിയ ഓഖ തീവണ്ടിയാണ് ബുധനാഴ്ച തിരിച്ചുപോയത്. പോകുമ്പോൾ മറുനാടൻ മലയാളികൾക്കുള്ള കപ്പയും തേങ്ങയും കൂർക്കയുമൊക്കെ മറക്കാതെ പാഴ്‌സലായി കൊണ്ടുപോയിട്ടുണ്ട്.\nഗോവയിലേക്കും ഗുജറാത്തിലേക്കുമാണ് ഇവ പ്രധാനമായും കയറ്റിപ്പോയത്. അടച്ചിടൽ തുടങ്ങിയശേഷം ആദ്യമായാണ് കപ്പയും തേങ്ങയും കേരളം കടക്കുന്നത്. എട്ട് ടണ്ണോളം ഇത്തരം ഭക്ഷ്യവസ്തുക്കൾ കയറ്റിവിട്ടത് തൃശ്ശൂർ റെയിൽവേ സ്റ്റേഷനിൽനിന്നായിരുന്നു.\nബുധനാഴ്ച ഉച്ചയ്ക്ക് ഓഖയിൽനിന്ന് തിരുവനന്തപുരത്ത് എത്തിയ ട്രെയിൻ രാത്രി ഒമ്പതിനാണ് ഓഖയ്ക്ക് മടങ്ങിയത്. കുമ്പളങ്ങ, മത്തങ്ങ, ചേന, ചേമ്പ്, കാച്ചിൽ, ഏത്തയ്ക്ക, കൂർക്ക തുടങ്ങിയവയും പാഴ്‌സലായി പോയിട്ടുണ്ട്. തീവണ്ടിഗതാഗതം ഉണ്ടായിരുന്നപ്പോൾ പല തീവണ്ടികളിലായി ഇത്തരം സാധനങ്ങൾ കയറ്റിപ്പോകുകയായിരുന്നു പതിവ്.\nകേരളത്തിൽനിന്ന് എട്ടര ക്വിന്റൽ മരുന്നും മറ്റു സംസ്ഥാനങ്ങളിലേക്ക് ഈ ട്രെയിനിൽ പോയിട്ടുണ്ട്. കൊല്ലത്തുനിന്നാണ് മരുന്ന് കൂടുതൽ അയച്ചത്. മംഗളൂരുവിൽ ഇറക്കാനുള്ള മരുന്നാണിത്. വസായി റോഡ്, സൂറത്ത്, രാജ്‌ക്കോട്ട്, പൻവേൽ എന്നിവിടങ്ങളിലേക്ക് 13 കിലോ മാസ്‌കുകളും കോട്ടയത്തുനിന്ന് കയറ്റിവിട്ടിട്ടുണ്ട്.\nമറ്റു സംസ്ഥാനങ്ങളിലെ മലയാളികൾ നടത്തുന്ന കടകളിലേക്കാണ് പച്ചക്കറികൾ പോവുന്നത്. ഗോവ കൂടാതെ അഹമ്മദാബാദ്, ജാംനഗർ, ബറോഡ എന്നിവിടങ്ങളിലേക്കാണ് തൃശ്ശൂരിൽനിന്നുള്ള പച്ചക്കറികൾ പോവുന്നത്. കോവിഡ് ഏറെ ബാധിക്കാത്തതിനാലാണ് ഗോവയിലേക്ക് സാധനങ്ങൾ കയറ്റിപ്പോവാൻ കാരണം. ഗോവയേക്കാൾ അളവിൽ സാധനങ്ങൾ ഗുജറാത്തിലേക്ക് മുമ്പ് പോയിരുന്നു. എന്നാൽ, ഈ സംസ്ഥാനത്ത് കോവിഡ് വലിയതോതിൽ ബാധിച്ചതിനാൽ കടകൾ തുറക്കുന്നില്ല.\nTags: coronacovidIndiaindian railwayKeralalock downokhaokha train\nകൊവിഡ് രോഗികളെ ചികിത്സിക്കുന്ന ഡോക്ടര്‍മാര്‍ക്ക് വൃത്തിഹീനമായ സൗകര്യമൊരുക്കി ആരോഗ്യവകുപ്പ്; നല്‍കുന്ന ഭക്ഷണം പോലും വൃത്തിയില്ലാതെ; ദുരവസ്ഥ പറഞ്ഞ് യുപിയിലെ ഡോക്ടര്, ഇതോണോ മോഡല് എന്ന് വിമര്‍ശനം


anthoor | സാജന്റെ ഭാര്യയ്ക്ക് 'അവിഹിതം' കണ്ടെത്തിയ ദേശാഭിമാനി വാർത്തയ്ക്ക് പിന്നിൽ സമാന്തര അന്വേഷണം നടത്തിയ പാർട്ടി ബന്ധുവായ ഡിവൈഎസ്‌പിയെന്ന തിരിച്ചറിവിൽ പ്രാദേശിക നേതാക്കൾ; ശ്യാമളെ കുറ്റവിമുക്തനാക്കുന്ന റിപ്പോർട്ട് അംഗീകരിക്കാനാവില്ലെന്ന് ലോക്കൽ നേതൃത്വങ്ങൾ; ആന്തൂരിലെ നാല് ലോക്കൽ കമ്മറ്റിയിൽ മൂന്നും പ്രവാസിയുടെ കുടുംബത്തിനൊപ്പം; ചോദ്യങ്ങൾക്കും വിമർശനങ്ങൾക്കും ഉത്തരം നൽകാനാവാതെ എംവി ജയരാജൻ; വെട്ടിലാകുന്നത് സിപിഎം കണ്ണൂർ നേതൃത്വം തന്നെ - MarunadanMalayalee.com\nJuly 26, 201910:54 AM IST Permalink\nകണ്ണൂർ: ആന്തൂർ നഗരസഭാധികാരികളുടെ നടപടിയിൽ മനംനൊന്ത് ആത്മഹത്യ ചെയ്ത പ്രവാസി വ്യവസായി സാജൻ പാറയിലിന്റെ വിഷയത്തിൽ പാർട്ടി പരസ്യമായെടുത്ത നിലപാടിന് വിരുദ്ധമായി എന്ത് തെളിവാണ് നേതൃത്വത്തിന് ലഭിച്ചത്? . ആന്തൂർ മേഖലയിലെ മൂന്ന് ലോക്കൽ കമ്മിറ്റി യോഗങ്ങളിൽ അംഗങ്ങൾ നേതൃത്വത്തിനെതിരെ വിമർശനമുന്നയിച്ചത് ഇങ്ങിനെ. സാജൻ ആത്മഹത്യ ചെയ്തതിൽ ആന്തൂർ നഗരസഭക്ക് യാതൊരു തെറ്റും സംഭവിച്ചിട്ടില്ലെന്ന സിപിഎം. സംസ്ഥാന-ജില്ലാ കമ്മിറ്റി തീരുമാനം വിശദീകരിച്ച ലോക്കൽ കമ്മിറ്റി യോഗങ്ങളിലാണ് ഇത്തരം ചോദ്യങ്ങളും വിമർശനങ്ങളും ഉയർന്നത്. ആന്തൂർ, ബക്കളം, കോടല്ലൂർ എന്നീ ലോക്കൽ കമ്മിറ്റികളിലാണ് നേതൃത്വത്തിനെതിരെ വിമർശനം ഉന്നിയിക്കപ്പെട്ടത്.\nആന്തൂർ സംഭവത്തെ ചൊല്ലി തങ്ങൾക്കെതിരെ നടക്കുന്നത് ദുഷ്പ്രചാരണത്തിനെതിരെ ആത്മഹത്യ ചെയ്ത സാജൻ പാറയിലിന്റെ കുടുംബം രംഗത്ത് വന്നിരുന്നു. സിപിഎം നടത്തുന്നത് കള്ളപ്രചാരണമാണെന്ന് സാജന്റെ ഭാര്യ ബീന പറഞ്ഞിരുന്നു. കുടുംബപ്രശ്നങ്ങൾ ഉണ്ടെന്ന തരത്തിൽ മകൾ മൊഴി നൽകിയെന്ന വാർത്ത പച്ചക്കള്ളമാണ്. അന്വേഷണം വഴിതിരിച്ചുവിടാനുള്ള ശ്രമമാണ് നടക്കുന്നത്. ദേശാഭിമാനിക്കെതിരെ നിയനടപടി സ്വീകരിക്കുമെന്നും ബീന പറഞ്ഞു. കുട്ടികളുടെ പേരിലും വാർത്ത പ്രചരിപ്പിക്കുകയാണെന്നും ഇതിനെ ശക്തമായി നേരിടുമെന്നും അവർ വ്യക്തമാക്കി. വാർത്തയ്‌ക്കെതിരെ പരാതിയും നൽകി. ഇതിനൊപ്പം ചേർന്ന് നിൽക്കുന്ന നിലപാടാണ് ആന്തൂരിലെ പാർട്ടി്ക്കാരും സ്വീകരിക്കുന്നത്. സാജൻ പാറയിൽ ആത്മഹത്യചെയ്ത കേസിൽ സുപ്രധാന വഴിത്തിരിവെന്നാണ്് ദേശാഭിമാനി റിപ്പോർട്ട് ചെയ്തത്.\nമാധ്യമങ്ങൾ ഏറ്റുപാടിയപോലെ കൺവൻഷൻ സെന്ററിന് അനുമതി ലഭിക്കാത്തതിന്റെ പേരിലല്ല സാജൻ ജീവനൊടുക്കിയതെന്ന് വ്യക്തമാക്കുന്ന നിർണായക തെളിവുകൾ അന്വേഷണ സംഘത്തിന് ലഭിച്ചുവെന്നായിരുന്നു ദേശാഭിമാനി വിശദീകരിച്ചത്. സിപിഎം അനുഭാവിയായിരുന്നു സാജൻ. പി ജയരാജന്റെ അടുത്ത അനുയായി. ജയരാജനുമായുള്ള ബന്ധം കാരണമാണ് ആന്തൂർ നഗരസഭ സാജന്റെ കൺവെൻഷൻ സെന്ററിന് അനുമതി നൽകാത്തതെന്ന് ആരോപണമുയർന്നിരുന്നു. സിപിഎം കേന്ദ്ര കമ്മറ്റി അംഗമായ പികെ ഗോവിന്ദന്റെ ഭാര്യയാണ് ആന്തൂർ നഗരസഭാ അധ്യക്ഷ പികെ ശ്യാമള. ശ്യാമളയിൽ നിന്നും അന്വേഷണ സംഘം മൊഴിയെടുത്തിരുന്നു. ഇതിന് പിന്നാലെയാണ് ദേശാഭിമാനിയിലൂടെ അന്വേഷണത്തിലെ റിപ്പോർട്ട് പുറത്തു വന്നത്. ഇതിന് പിന്നിലെ ഒരു പൊലീസ് ഉദ്യോഗസ്ഥനായിരുന്നു. ഇത് തിരിച്ചറിഞ്ഞാണ് നേതൃത്വത്തിനെതിരെ വിമർശനം ശക്തമാകുന്നത്.\nസിപിഎം. സംസ്ഥാന സെക്രട്ടറി കോടിയേരി ബാലകൃഷ്ണന്റെ സാന്നിധ്യത്തിൽ ചേർന്ന ജില്ലാ കമ്മിറ്റി യോഗം ആന്തൂർ നഗരസഭയേയും ചെയർപേഴ്സനായ പി.കെ. ശ്യാമളടീച്ചറേയും കുറ്റ വിമുക്തമാക്കിയിരുന്നു. ലോക്കൽ കമ്മിറ്റി യോഗങ്ങൾക്കു മുമ്പേ ജില്ലാ സെക്രട്ടറി എം. വി.ജയരാജനും മുൻ ജില്ലാ സെക്രട്ടറി പി.ജയരാജനും പങ്കെടുത്ത തളിപ്പറമ്പ് ഏരിയ കമ്മിറ്റിയും ചേർന്നിരുന്നു. ലോക്കൽ കമ്മിറ്റി യോഗങ്ങളിൽ നേതൃത്വം അടിച്ചേൽപ്പിക്കുന്ന റിപ്പോർട്ട് അംഗീകരിക്കാൻ തയ്യാറല്ലെന്ന് ചില അംഗങ്ങൾ വിമർശിച്ചു.\nസാജന്റെ കുടുംബത്തെ അപകീർത്തിപ്പെടുത്തുന്ന രീതിയിൽ പാർട്ടി പത്രത്തിൽ വന്ന വാർത്തയും വിശദമായ വിമർശനങ്ങൾക്ക് വഴിവെച്ചു. ആന്തൂർ മേഖലയിലെ നാല് ലോക്കൽ കമ്മിറ്റികളിൽ മൂന്ന് ലോക്കൽ കമ്മിറ്റികളിലും നഗരസഭയുടെ നിലപാടിനെതിരെ ശക്തമായ വിമർശനമാണ് ഉയർന്നത്. നാലാമത്തെ ലോക്കൽ കമ്മിറ്റിയായ മോറാഴയിൽ ഇന്നാണ് യോഗം ചേരുക. നഗരസഭാദ്ധ്യക്ഷ പി.കെ. ശ്യാമള ടീച്ചറുടെ ലോക്കലാണ് മോറാഴ. അവിടേയും അംഗങ്ങളുടെ പ്രതിഷേധം ഉയരുമെന്നാണ് സൂചന. മോറാഴയിലെ യോഗത്തിന് ശേഷം ഈ മേഖലയിലെ മുഴുവൻ ബ്രാഞ്ച് കമ്മിറ്റി യോഗങ്ങളും വിളിച്ചു ചേർക്കുന്നുണ്ട്.\nആന്തൂർ നഗരസഭാ ഭരണ സമിതിക്കും ഉദ്യോഗസ്ഥർക്കും സാജന്റെ കൺവെൻഷൻ സെന്ററിന് അനുമതി നൽകുന്നതുമായി ബന്ധപ്പെട്ട് വീഴ്ച സംഭവിച്ചുവെന്നായിരുന്നു സിപിഎം. ജില്ലാ സെക്രട്ടറിയേറ്റും തളിപ്പറമ്പ് ഏരിയാ കമ്മിറ്റിയും ആദ്യമെടുത്ത നിലപാട്. സംസ്ഥാന കമ്മിറ്റിയുടെ തീരുമാന പ്രകാരമാണ് ഈ നിലപാടിൽ മാറ്റം വരുത്തിയത്. ഇതിനെതിരെയാണ് ലോക്കൽ യോഗങ്ങളിൽ വിമർശനമുയർന്നത്. ആന്തൂർ നഗരസഭക്കും ചെയർപേഴ്സനും വീഴ്ച സംഭവിച്ചുവെന്ന് നഗരസഭാദ്ധ്യക്ഷ പി.കെ ശ്യാമളയെ വേദിയിലിരുത്തി സിപിഎം. നേതാക്കളായ എം. വി.ജയരാജനും പി.ജയരാജനും ധർമ്മശാലയിലെ പൊതുയോഗത്തിൽ കുറ്റസമ്മതം നടത്തിയിരുന്നു. നഗരസഭാ ഉദ്യോഗസ്ഥർക്ക് പിഴവ് പറ്റിയിട്ടില്ലെന്ന് നേതൃത്വം പറയുന്നുണ്ടെങ്കിലും അവർക്കെതിരെ എന്തിനാണ് സസ്പെൻഷൻ അടക്കമുള്ള നടപടിയെടുത്തത് എന്ന് അണികളും സംശയം പ്രകടിപ്പിക്കുന്നു.\nജില്ലാ കമ്മിറ്റി അംഗങ്ങളായ പി.കെ. ശ്യാമള, പി. മുകുന്ദൻ, കെ. സന്തോഷ് എന്നിവരും ലോക്കൽ കമ്മിറ്റി യോഗങ്ങളിൽ പങ്കെടുത്തു. ആന്തൂർ പ്രശ്നവുമായി ബന്ധപ്പെട്ട് ഇന്ന് നടക്കുന്ന മോറാഴ ലോക്കൽ യോഗത്തിലും വിമർശനമുയരാനാണ് സാധ്യത. പി.കെ. ശ്യാമളയുടെ ലോക്കൽ കമ്മിറ്റിയായ മോറാഴയിൽ കടുത്ത വിമർശനമുണ്ടാവാതിരിക്കാൻ നേതൃത്വം പരിശ്രമിക്കുന്നുണ്ടെന്നാണ് സൂചന. 16 കോടിയോളം രൂപ ചെലവഴിച്ച് ആന്തൂർ നഗരസഭാ പരിധിയിലെ ബക്കളത്താണ് സാജൻ പാർത്ഥാ കൺവെൻഷൻ സെന്റർ നിർമ്മിച്ചത്. നിസ്സാര കാരണങ്ങൾ പറഞ്ഞ് നഗരസഭ കൺവെൻഷൻ സെന്ററിന്റെ അനുമതി നിഷേധിക്കുകയായിരുന്നു. ആന്തൂർ നഗരസഭാ ചെയർപേഴ്സൻ, സെക്രട്ടറി, നഗരസഭാ എഞ്ചിനീയർ എന്നിവരെ അനുമതിയുമായി ബന്ധപ്പെട്ട് നിരവധി തവണ സമീപിച്ചെങ്കിലും നീതി ലഭിക്കാത്തതിനാൽ ദുഃഖിതനായ സാജൻ ആത്മഹത്യ ചെയ്യുകയായിരുന്നുവെന്ന് ബന്ധുക്കളും ജീവനക്കാരും ആരോപിച്ചിരുന്നു.\nവിവാദമായ ദേശാഭിമാനി വാർത്തയിൽ സാജന്റെ പേരിലുള്ള മൂന്ന് സിംകാർഡുകളിൽ ഒരെണ്ണം അദ്ദേഹമല്ല ഉപയോഗിച്ചിരുന്നതെന്നും ഇതിലേക്ക് വന്ന ഫോൺകോളുകളെ കേന്ദ്രീകരിച്ച് നടത്തിയ അന്വേഷണമാണ് മറച്ചുവയ്ക്കപ്പെട്ട സത്യത്തിലേക്ക് വെളിച്ചം വീശിയതെന്നും വിശദീകരിച്ചിരുന്നു അഞ്ചര മാസത്തിനിടെ 2400ഓളം തവണ വിളിച്ച മൻസൂറിനെ അന്വേഷണസംഘം വിശദമായി ചോദ്യംചെയ്തു. ഇയാൾ എല്ലാ കാര്യങ്ങളും സമ്മതിച്ചതായാണ് വിവരമെന്ന് ദേശാഭിമാനി റിപ്പോർട്ട് ചെയ്യുന്നു. ഫോണും കസ്റ്റഡിയിലെടുത്തു. സാജൻ പാറയിലിന്റെ ഡ്രൈവറായിരുന്നു മൻസൂർ. മൻസൂറിനും സാജന്റെ അടുത്ത ബന്ധുക്കളിൽ ഒരാളുമായി ബന്ധമുണ്ടായിരുന്നുവെന്നും അതാണ് ആത്മഹത്യാ കാരണമെന്നും വിശദീകരിക്കുകയാണ് ദേശാഭിമാനി. ഇത്തരത്തിലൊരു നിഗമനത്തിലാകും അന്വേഷണ സംഘം എത്തുക. സാജന്റെ ഭാര്യയെ സംശയ നിഴലിൽ നിർത്തും വിധമാണ് ദേശാഭിമാനി വാർത്ത.\nമൻസൂറിന്റെ ഫോൺകോളുകളും അതേതുടർന്നുള്ള പ്രശ്‌നങ്ങളുമാണ് സാജനെ ആത്മഹത്യയിലേക്ക് നയിച്ചതെന്ന നിഗമനത്തിലാണ് പൊലീസെന്ന് ദേശാഭിമാനി പറയുന്നു. ഇതെല്ലാം സ്ഥിരീകരിക്കുന്ന ശാസ്ത്രീയ തെളിവുകളും സാക്ഷിമൊഴികളും ശേഖരിച്ചിട്ടുണ്ട്. ജനുവരി മുതൽ സാജൻ ആത്മഹത്യചെയ്ത ജൂൺ 18വരെയുള്ള അഞ്ചര മാസത്തിനിടെയാണ് 2400ൽപരം കോളുകൾ വന്നത്. 25 കോളുകൾ വരെ വന്ന ദിവസങ്ങളുണ്ട്. കൂടുതലും മണിക്കൂറുകൾ നീളുന്നവ. സാജൻ മരിച്ച ദിവസവും 12 തവണ വിളിച്ചു. രാത്രി 11.10നും വീഡിയോകോൾ വന്നു. ഇതിനുശേഷമാണ് സാജൻ ആത്മഹത്യചെയ്തതെന്ന് ദേശാഭിമാനി പറയുന്നു. സാജന്റെയും ബന്ധുകളുടെയും ഫോണുകൾ പൊലീസ് വിശദ പരിശോധനയ്ക്ക് വിധേയമാക്കിയിരുന്നു. ഇതിന്റെ അടിസ്ഥാനത്തിൽ നടത്തിയ അന്വേഷണമാണ് ആത്മഹത്യയുടെ യഥാർഥ കാരണം കണ്ടെത്തിയതെന്നാണ് ദേശാഭിമാനി വാർത്ത. കൺവൻഷൻ സെന്ററിന്റെ പ്രവർത്തനാനുമതി നീളുന്നതിൽ സാജന് മനോവിഷമമുണ്ടായിരുന്നു. എന്നാൽ ആത്മഹത്യയിലേക്ക് നയിക്കാനുള്ള കാരണമായിരുന്നില്ല. കാര്യങ്ങൾ ശരിയായി വരുന്നുണ്ടെന്ന് അദ്ദേഹം പല സുഹൃത്തുക്കളോടും പറഞ്ഞിരുന്നു. ഇതെല്ലാം സാധൂകരിക്കുന്ന തെളിവാണ് ഫോൺ കേന്ദ്രീകരിച്ച് നടത്തിയ അന്വേഷണത്തിൽ ലഭിച്ചതെന്നാണ് ദേശാഭിമാനി വിശദീകരിച്ചത്.\nസാജന്റ് ആത്മഹത്യയിൽ സിപിഎമ്മിനെ പ്രതിക്കൂട്ടിൽ നിർത്തിയത് സാജന്റെ ഭാര്യയാണ്. പികെ ശ്യാമളയ്‌ക്കെതിരെ ഗുരുതര ആരോപണങ്ങളും ഉയർത്തി. ഇതിന് പിന്നാലെ സാജന്റെ പ്രശ്‌നങ്ങൾ പി ജയരാജനും സമ്മതിച്ചു. പാർട്ടി ഗ്രാമമാണ് ആന്തൂർ. ഇവിടെ എല്ലാ നഗരസഭാ കൗൺസിലർമാരും ഇടതുപക്ഷക്കാർ. 11 ഇടത്ത് എതിരില്ലാതെയാണ് ജയിച്ചത്. പാർട്ടി കോട്ടയിൽ പാർട്ടി അനുഭാവിയായ സാജൻ ആത്മഹത്യ ചെയ്തത് പികെ ശ്യാമള കാരണമാണെന്ന ആരോപണം സിപിഎമ്മിന് വെല്ലുവിളിയായിരുന്നു. ഇത് അണികളുടെ പ്രതിഷേധത്തിനും കാരണമായി. സാജന്റെ കുടുംബത്തിന്റെ ആവശ്യ പ്രകാരമാണ് പ്രത്യേക അന്വേഷണം പ്രഖ്യാപിച്ചത്. എന്നാൽ അന്വേഷണം വാദിയെ പ്രതിയാക്കുന്നുവെന്നതാണ് വസ്തുതയെന്ന ദേശാഭിമാനി വാർത്തയോടെ ചർച്ചയായി. ഇതോടെ സാജന്റെ കുടുംബം പ്രതികരണവുമായി രംഗത്ത് വന്നു.\nഭീകര ആവാസവ്യവസ്ഥയെ നിലനിർത്താൻ നിരോധിച്ച 4000-ത്തിലധികം തീവ്രവാദികളെ ലിസ്റ്റിൽനിന്ന് ഒഴിവാക്കി; അധിനിവേശ ഭാഗങ്ങളിൽ പരിശീലന കേന്ദ്രങ്ങളും തീവ്രവാദ ക്യാമ്പുകളും വർദ്ധിപ്പിച്ചു; ന്യനപക്ഷങ്ങളുടെ ശബ്ദം പാക്കിസ്ഥാൻ അടിച്ചമർത്തുകയാണെന്നും യുഎൻ പൊതുസഭയിൽ ഇന്ത്യ; കശ്മീർ പ്രശ്നം വീണ്ടും ഉയർത്തിയ പാക്കിസ്ഥാന് മറുപടി നൽകിയത് രൂക്ഷമായ ഭാഷയിൽ\nസംസ്ഥാനത്ത് ഇന്ന് 4538 പേർക്ക് കോവിഡ്; 20 മരണം കൂടി; 3997 പേർക്ക് സമ്പർക്കത്തിലൂടെ രോഗം; 249 പേരുടെ ഉറവിടം വ്യക്തമല്ല; 3347 പേർക്ക് രോഗമുക്തി; രോഗികളുടെ എണ്ണത്തിൽ ഒരാഴ്ചയ്ക്കിടെ റെക്കോഡ് വർദ്ധന; 28 ദിവസത്തിനിടെ ഒരുലക്ഷത്തിലേറെ രോഗികൾ; കോവിഡ് വ്യാപനം നിയന്ത്രിക്കാൻ കർശന നടപടി; ചട്ടങ്ങൾ പാലിക്കാത്ത കടകൾ അടച്ചിടേണ്ടി വരും; വിവാഹങ്ങൾക്ക് 50 പേരും സംസ്‌കാരങ്ങൾക്ക് 20 പേരും മാത്രമേ കർശനമായി പങ്കെടുക്കാവൂ എന്നും മുഖ്യമന്ത്രി\nവടക്കാഞ്ചേരി ലൈഫ് മിഷൻ ഫ്‌ളാറ്റ് തട്ടിപ്പ് കേസിൽ സിബിഐയുടെ ചടുലനീക്കം; നഗരസഭയിൽ മിന്നൽ പരിശോധന; ബിൽഡിങ് പെർമിറ്റും വൈദ്യുതിക്കുള്ള അനുമതിയും ഭൂമി ഇടപാടുമായി ബന്ധപ്പെട്ട ഫയലുകൾ കസ്റ്റഡിയിൽ; സിബിഐയുടെ വരവോടെ ഫ്‌ളാറ്റ് പണി നിർത്തി വച്ചതായി യുണിടാക്കിന്റെ കത്ത് ലൈഫ് മിഷന്; പണി പുനരാരംഭിക്കുന്നത് കേന്ദ്ര ഏജൻസിയുടെ അടുത്ത നീക്കം നോക്കി മാത്രം\nകുണ്ടന്നൂർ, വൈറ്റില മേൽപ്പാലങ്ങൾ പണി പൂർത്തിയാക്കി മിടുക്കരായി നിൽക്കുമ്പോൾ പാലാരിവട്ടത്തിന് മാത്രം പഞ്ചവടി പാലമെന്ന് ദുഷ്‌പേര്; ഒമ്പത് മാസത്തോളം പണി മുടങ്ങുകയും നാട്ടുകാരെ വെറുപ്പിക്കുകയും ചെയ്ത ശേഷം പാലം പൊളിച്ചുപണി തുടങ്ങിയപ്പോൾ കൊച്ചിക്കാർക്ക് വീണ്ടും ശുഭപ്രതീക്ഷ; രാത്രിയും പകലുമായി നിർമ്മാണം; യാത്രക്കാരെ ബുദ്ധിമുട്ടിക്കുന്ന നിയന്ത്രണങ്ങളില്ല; പഞ്ചവടി പാലം റിലീസ് ചെയ്ത ഒരേ ദിവസം തന്നെ പാലാരിവട്ടം പൊളിച്ചുപണിയും; ആഘോഷമാക്കി സോഷ്യൽ മീഡിയ


ഹൃദയ രക്ഷക്ക് മുൻ കരുതൽ ചെറുപ്പത്തിലേ തുടങ്ങണം | wolrd heart day\nഹൃദയ രക്ഷക്ക് മുൻ കരുതൽ ചെറുപ്പത്തിലേ തുടങ്ങണം\nആഞ്ചിയോപ്ലാസ്റ്റി, ബൈപാസ് ശാസ്ത്രക്രിയകൾക്ക് വിധേയരാകുന്ന രോഗികളിൽ ഏകദേശം മുപ്പത് ശതമാനം നാൽപത് വയസിന് താഴെയുള്ളവരാണ്. അതിനാൽ ഹൃദ്രോഗം വരാതിരിക്കാനുള്ള മുൻകരുതലുകൾ അനിവാര്യമാണ്.\nPublished: Sep 29, 2018, 10:45 AM IST\nലോകത്തിൽ ഏറ്റവും കുടുതൽ ആളുകൾ മരണമടയുന്നത് ഹൃദ്രോഗവും ഹൃദയാഘാതവും മൂലമാണ്. ഹൃദ്രോഗ ചികിത്സക്കായി ഓരോ രാജ്യവും പ്രതിവർഷം ചെലവിടുന്നത് കോടിക്കണക്കിന് രൂപയാണ്. അതുകൊണ്ട് തന്നെ ഹൃദ്രോഗത്തിന് എതിരെയുള്ള ബോധവത്കരണം അനിവാര്യമാണ്.\nഒരു കാലത്ത് വാർധക്യത്തിൽ ഉണ്ടാകുന്ന അസുഖം മാത്രമായി മുദ്രകുത്തപ്പെട്ടിരുന്ന ഹൃദ്രോഗം ചെറുപ്പക്കാരിലും കണ്ടുവരുന്നു. ആഞ്ചിയോപ്ലാസ്റ്റി, ബൈപാസ് ശാസ്ത്രക്രിയകൾക്ക് വിധേയരാകുന്ന രോഗികളിൽ ഏകദേശം മുപ്പത് ശതമാനം നാൽപത് വയസിന് താഴെയുള്ളവരാണ്. അതിനാൽ ഹൃദ്രോഗം വരാതിരിക്കാനുള്ള മുൻകരുതലുകൾ അനിവാര്യമാണ്.\n1 പുകവലി പൂർണമായി ഒഴിവാക്കുക. ഹൃദയധമനികളിൽ തടസം ഉണ്ടാക്കുന്നതിൽ പുകയില ഉത്പന്നങ്ങൾ പ്രധാന പങ്ക് വഹിക്കുന്നതിനാലാണിത്.\n2 രക്താദിമർദം- കൃത്യമായ ഇടവേളകളിൽ ഇത് പരിശോധിക്കേണ്ടതാണ്.\n4 രക്തധമനികളിലെ കൊഴുപ്പ്\n5 വ്യായാമക്കുറവ് -കൃത്യമായ വ്യായാമം ഹൃദ്രോഗം തടയും. മുപ്പത് മിനിട്ട് നീണ്ടു നിൽക്കുന്ന തുടർച്ചയായ വ്യായാമമാണ് അഭികാമ്യം.\n6 ആരോഗ്യകരമായ ഭക്ഷണരീതി\n7 മാനസിക സംഘർഷം ഒഴിവാക്കുക.\nനമ്മുടെ ഹൃദയം നമ്മുടെ പ്രിയപ്പെട്ടവരുടെയും നമ്മുടെ കൈയിൽ സുരക്ഷിതമാക്കുക എന്ന സന്ദേശമാണ് ഈ വർഷത്തെ ഹൃദയദിനം മുന്നോട്ട് വയ്ക്കുന്നത്. ആരോഗ്യകരമായ ജീവിതശൈലിയിലുടെ ഇത് നമ്മുക്ക് സാധ്യമാക്കാം.\nവിവരങ്ങള്‍ക്ക് കടപ്പാട്: ഡോ.എൻ.അരുൺ, ഹൃദയശസ്ത്രക്രിയ വിദഗ്ധനും സാഗരസഹകരണ ആശുപത്രി അഡ്മിനിസ്ട്രറ്ററുമാണ്\nകോട്ടക്കുന്നിൽ ‘ഹൃദയത്തിനുവേണ്ടി ഒരു നടത്തം’\nഎന്റെ ഹൃദയംപോലെ നിന്റെ ഹൃദയം സംരക്ഷിക്കാന് ഞാന് പ്രതിബദ്ധനാണ്\nwolrd heart day\nWorld Heart Day 2018, My Heart Your Heart


'സാങ്കേതികതയെക്കുറിച്ചുള്ള അവഗാഹമാണ് പൃഥ്വിരാജില് ഞാൻ കാണുന്ന പ്രത്യേകത'; ഷാജി കൈലാസ് - Cinemapranthan\n‘പൃഥ്വിരാജില് താൻ കാണുന്ന ഏറ്റവും വലിയ പ്രത്യേകത സാങ്കേതികതയെക്കുറിച്ചുള്ള അവഗാഹമാണ്’ എന്ന് സംവിധായകൻ ഷാജി കൈലാസ്. പൃഥ്വിരാജിന് പിറന്നാള് ആശംസ നേര്‍ന്നു കൊണ്ട് ഫേസ്ബുക്കില് പങ്ക് വെച്ച കുറിപ്പിലാണ് ഷാജി കൈലാസ് ഇക്കാര്യം കുറിച്ചത്. പൃഥ്വിരാജ് സംവിധാനം ചെയ്ത ‘ലൂസിഫർ’ തനിക്കു ഒരു പ്രേരണ ആണെന്നും ഷാജി കൈലാസ് കുറിക്കുന്നു.\nഷാജി കൈലാസിന്റെ ഫേസ്ബുക്ക് കുറിപ്പ്\n“രാജുവിൽ ഞാൻ കാണുന്ന ഏറ്റവും വലിയ പ്രത്യേകത സാങ്കേതികതയെക്കുറിച്ചുള്ള അവഗാഹമാണ്. സിനിമ ആത്യന്തികമായി സാങ്കേതികതയുടെയും കൂടി കലയാണല്ലോ. ഓരോ ലെൻസിന്‍റെയും പ്രത്യേകത. ലോകസിനിമയിൽ സംഭവിക്കുന്ന സാങ്കേതികവും അല്ലാത്തതുമായ മാറ്റങ്ങൾ. എല്ലാം രാജു മനപ്പാഠമാക്കുന്നു. കാലികമാക്കുന്നു. കഥ കേൾക്കുമ്പോൾ തൊട്ടുതുടങ്ങുന്ന രാജുവിന്‍റെ ശ്രദ്ധ ഏതൊരു സംവിധായകനെയും മോഹിപ്പിക്കുന്നതാണ്. ചിത്രങ്ങൾ തിരഞ്ഞെടുക്കുന്നതിൽ രാജു കാണിക്കുന്ന സൂക്ഷ്‌മതയും ജാഗ്രതയും പ്രശംസനീയമാണ്. നന്ദനത്തിൽ തുടങ്ങി കടുവയിൽ എത്തി നിൽക്കുന്ന രാജുവിന്‍റെ ചലച്ചിത്രയാത്ര വിജയിച്ച, ബുദ്ധിമാനായ, ഒരു ടോട്ടൽ സിനിമാക്കാരന്‍റെ യാത്രയായി കാണാനാണ് എനിക്കിഷ്ടം. ലൂസിഫറിന്‍റെ ഓരോ ഫ്രെയിമിലും രാജു കാണിച്ച ബ്രില്യൻസ് എനിക്ക് പ്രേരണയായി. കടുവയുടെ ഓരോ സീനിലും ഈ നടന്‍റെ ചെറുപ്പത്തിന്‍റെ വീര്യമുള്ള ഊർജത്തെ ആവാഹിക്കാനാണ് ഞാൻ ശ്രമിക്കുന്നത്. എടുത്തു മുന്നേറുന്ന സംവിധായകനെ തന്നെ വിസ്മയപ്പെടുത്താൻ ശ്രമിക്കുന്ന നായകനായി രാജു പരിണമിക്കുന്നത് അത്ഭുതത്തോടെ നോക്കി നിൽക്കുകയാണ് ഞാൻ. രാജുവിന് ദീർഘായുസ്സ്. ഒരുപാട് കാലം രാജുവിന്‍റെ പിറന്നാൾ സദ്യയുണ്ണാൻ മല്ലിക ചേച്ചിക്കും കഴിയട്ടെ. മകന്‍റെ നേട്ടങ്ങൾ കണ്ട് സുകുവേട്ടന്‍റെ ആത്മാവ് സന്തോഷിക്കുന്നുണ്ടാവും. ഹാപ്പി ബർത്ത് ഡേ രാജൂ. കടുവയുടെ നാമത്തിൽ താങ്കൾക്കും കുടുംബത്തിനും ആശംസകൾ നേരുന്നു…”\nസുരേഷ് ഗോപി ചിത്രം ‘കടുവ’ ആയിരുന്നു ഒരിടവേളക്ക് ശേഷം ഷാജി കൈലാസ് ചെയ്യുന്ന സിനിമ. എന്നാൽ കൊവിഡ് രണ്ടാം തരംഗത്തിന്‍റെ പശ്ചാത്തലത്തില് നിര്‍ത്തി വെക്കുകയായിരുന്നു. ഇപ്പോൾ മോഹന്‍ലാല് നായകനാവുന്ന ‘എലോണ്’ ആണ് ഷാജി കൈലാസ് സംവിധാനം ചെയ്തു കൊണ്ടിരിക്കുന്ന ചിത്രം.\nBirthdaySpecial FacebookPost PrithvirajSukumaran ShajiKailas


കനത്ത മഴയിൽ മുംബൈ\nBy വെബ് ഡെസ്ക് • 24/07/2019 at 1:42PM\nമുംബൈയിൽ കനത്ത മഴയെത്തുടർന്ന് പ്രാദേശിക ട്രെയിനുകളും സെൻട്രൽ ലൈനിൽ വൈകി ഓടുന്നു.റോഡുകൾ വെള്ളത്തിനടിയിലായതിനാൽ ഗതാഗത തടസ്സം നേരിടുന്നുണ്ട്.\nകനത്ത മഴ മുംബൈയിലെ ജനജീവിതം കൂടുതൽ അസഹനീയമാക്കി. മുംബൈയിൽ കഴിഞ്ഞ രാത്രിയിൽ പെയ്ത കനത്ത മഴയി. പല പ്രദേശങ്ങളിലും വെള്ളം കയറി. പ്രാദേശിക ട്രെയിനുകളിലും റോഡുകളിലും ട്രെയിനുകളുടെ വേഗത കുറഞ്ഞു.\nമുംബൈയിൽ ചൊവ്വാഴ്ച രാത്രി ആരംഭിച്ച പേമാരി രാവിലെയും തുടരുന്നു. കനത്ത മഴയെത്തുടർന്ന്, റോഡ് ഗതാഗതത്തെ സാരമായി ബാധിച്ചു. അന്ധേരിയിൽ ഇന്ന് രാവിലെ മൂന്ന് കാറുകൾ പരസ്പരം കൂട്ടിയിടിച്ച് എട്ട് പേർക്ക് പരിക്കേറ്റു. പരിക്കേറ്റവരെ അടുത്തുള്ള ആശുപത്രിയിൽ പ്രവേശിപ്പിച്ചു.\nമുംബൈയിൽ കനത്ത മഴ പെയ്യുമെന്ന് ഇന്ത്യൻ കാലാവസ്ഥാ വകുപ്പ് (ഐഎംഡി) മുന്നറിയിപ്പ് നൽകിയിട്ടുണ്ട്. അടുത്ത രണ്ട് ദിവസത്തേക്ക് മുംബൈയിൽ കനത്ത മഴയ്ക്ക് സാധ്യതയുണ്ട്.\nചൊവ്വാഴ്ച അർദ്ധരാത്രി മുതൽ പെയ്ത കനത്ത മഴയെത്തുടർന്ന് ദാദർ, മുംബൈ, കുർള, അന്ധേരി, സിയോൺ, സകിനാക എന്നീ പ്രദേശങ്ങളിൽ വെള്ളം കയറി. വെള്ളക്കെട്ടിനെ തുടർന്ന് റോഡുകളിലെ വാഹന ഗതാഗതം തടസ്സപ്പെട്ടതായി ബിഎംസി അധികൃതർ പറഞ്ഞു.\nസെൻട്രൽ റെയിൽവേ പബ്ലിക് റിലേഷൻസ് ഓഫീസർ : സെൻട്രൽ റെയിൽവേയുടെ നാല് ഇടനാഴികളിലും സബർബൻ ട്രെയിൻ സർവീസുകൾ നടക്കുന്നു. എന്നിരുന്നാലും, ഈ വിഭാഗത്തിലെ താഴ്ന്ന പ്രദേശങ്ങളിൽ വെള്ളം കയറുന്നതിനാൽ കുർലയും സിയോണും തമ്മിലുള്ള പ്രധാന പാതയിൽ 10 മുതൽ 15 മിനിറ്റ് വരെ കാലതാമസമുണ്ട്. # മുംബൈ റെയിൻസ്\n- ANI (@ANI) ജൂലൈ 24, 2019\nമുംബൈയിലെ കിംഗ്സ് സർക്കിളിന്റെയും സിയോണിന്റെയും തെരുവുകളിൽ വെള്ളം നിറഞ്ഞിരിക്കുന്നു. റെയിൽവേ ട്രാക്കിൽ ധാരാളം വെള്ളമുണ്ട്. പുലർച്ചെ അഞ്ച് മണി വരെ കൊളാബയിൽ 171 മില്ലിമീറ്റർ മഴയും സാന്താക്രൂസിൽ 58 മില്ലീമീറ്റർ മഴയും രേഖപ്പെടുത്തി.\nസെൻട്രൽ ലൈനിലെ മഴയെത്തുടർന്ന് പ്രാദേശിക ട്രെയിനുകളും വൈകി ഓടുന്നു. റോഡുകളിൽ വെള്ളം പൊങ്ങിയതിനാൽ ആളുകൾ ഗതാഗതക്കുരുക്കിനെ നേരിടുന്നു.\nഈ മാസത്തിന്റെ തുടക്കത്തിൽ പെയ്ത മഴ മുംബൈ നഗരത്തിലെ ജനജീവിതത്തെ ബാധിച്ചിരുന്നു. ഇതിനിടെ മഴയെ തുടർന്ന് നിരവധി പേർ മരണമടഞ്ഞു.. മഴയെത്തുടർന്ന്, മുംബൈ വിമാനത്താവളത്തിലെ നിരവധി വിമാനങ്ങൾ റദ്ദാക്കേണ്ടിവന്നിരുന്നു. .\nനഗരത്തിലെ സ്ഥിതി വളരെ മോശമായിത്തീർന്നതിനാൽ നാവികസേന സഹായത്തിനായി രംഗത്തിറങ്ങിയിട്ടുണ്ട്.. എൻ‌ഡി‌ആർ‌എഫും മറ്റ് ഏജൻസികളും ദുരിതാശ്വാസ, രക്ഷാപ്രവർത്തനങ്ങൾ നടത്തുന്നു.


‘തിരുകിക്കയറ്റിയതല്ല 15 പാട്ടുകള്, ഗായകരിൽ പൃഥ്വിയും ദിവ്യയും’; ‘ഹൃദയം’ നിറയെ പാട്ടുകളുമായി ഹിഷാം| Hesham Abdul Wahab talks about Hridhayam movie songs\nലക്ഷ്മി വിജയൻ July 08, 2021 02:27 PM IST\nപ്രണയവും സൗഹൃദവും ഇഴചേർന്ന, നാരങ്ങാമിഠായി പോലുള്ള കഥകൾ മാത്രമല്ല നല്ല പാട്ടുകളുടേതും കൂടിയാണ് വിനീത് ശ്രീനിവാസൻ സിനിമകൾ. ആ പാട്ടുകളത്രയും തീർത്തതാകട്ടെ ഷാൻ റഹ്മാനും. പക്ഷെ പുതിയ ചിത്രമായ ഹൃദയത്തിൽ പാട്ടുകളൊരുക്കുന്നത് ഹിഷാം അബ്ദുൽ വഹാബാണ്. സിനിമകളിൽ പാട്ടുകളുടെ നല്ലകാലം കഴിഞ്ഞുവെന്ന പറച്ചിലുകൾക്കിടയിലേക്കു പതിനഞ്ചു പാട്ടുകളുമായാണ് വിനീത് ചിത്രമെത്തുന്നത്. പാട്ടു വഴികളെക്കുറിച്ച് ഹിഷാം മനോരമ ഓൺലൈനിനോടു മനസ്സ് തുറക്കുന്നു.\nആ സൗഹൃദം തന്ന ഹൃദയ ഗാനങ്ങൾ...\nസംഗീതസംവിധായകൻ ആവുക എന്നുള്ളതായിരുന്നു എന്നത്തെയും ആഗ്രഹം. അതിന്റെ സാക്ഷാത്കാരമായിരുന്നു ‘സാൾട്ട് മാംഗോ ട്രീ’ എന്ന സിനിമ. പക്ഷെ അതിനു മുൻപേ ‘ഖദം ബദ്ഹ’ എന്നൊരു സംഗീത ആൽബം ചെയ്തിരുന്നു. സംഗീതസംവിധാനം എന്ന സ്വപ്നത്തിനു തുടക്കമാകുന്നതും ആത്മവിശ്വാസമാകുന്നതും ആ വിഡിയോയാണ്. വിനീത് ശ്രീനിവാസൻ ചേട്ടൻ എന്റെ പാട്ടുകൾ ശ്രദ്ധിക്കാൻ തുടങ്ങിയതും ആ വിഡിയോ കണ്ടതിനു ശേഷമാണ്. സാൾട്ട് മാംഗോ ട്രീക്കു ശേഷം കുറേ സിനിമകൾ ചെയ്തിരുന്നു. പക്ഷെ അതെല്ലാം ചെറു സിനിമകളും അധികനാൾ തിയറ്ററിൽ ഓടാത്ത ചിത്രങ്ങളുമായിരുന്നു. എന്നാൽ അവയെല്ലാം എനിക്ക് എന്നെന്നും പ്രിയപ്പെട്ട സിനിമകളാണ്. കാരണം, ഇനിയും ഏറെ നാൾ സംഗീതസംവിധായകനായി തന്നെ നിൽക്കണം എന്നു മനസ്സിലുറപ്പിച്ചു തന്നത് സിനിമകളായിരുന്നു. അത് പകരംവയ്ക്കാനില്ലാത്ത സംഗീത പഠന അനുഭവങ്ങൾ കൂടിയായിരുന്നു. ഒരു വർഷം മുൻപ് ഇത്രയും പാട്ടുകളുടെ കാര്യം പറയാൻ വിനീത് ചേട്ടൻ എനിക്കരികിൽ എത്തിയതും ഈ സിനിമകൾ കാരണമാണ്. ‘ക്യാപ്പുച്ചിനോ’ എന്ന സിനിമയിൽ എനിക്ക് വിനീത് ചേട്ടനെക്കൊണ്ടു പാടിക്കാനായി. പ്രശസ്തമായ വിനീത് ശ്രീനിവാസൻ- ഷാൻ റഹ്മാൻ കൂട്ടുകെട്ടിൽ വന്ന ‘തിര’ എന്ന സിനിമയിൽ അവർ എനിക്കും ഒരു പാട്ട് പാടാനായി തന്നു. അതുപോലെ വിനീത് ചേട്ടന് എന്റെ ആദ്യ മ്യൂസിക് ആൽബവും വലിയ ഇഷ്ടമായി. അങ്ങനെ കുറേ നാളായി ഞങ്ങൾക്കിടയിലുള്ള സംഗീത സംബന്ധിയായ പരിചയമാണ് എന്നെ ഈ സിനിമയുടെ ഭാഗമാക്കിയത്. വിനീത് ചേട്ടനെ അറിയാമായിരുന്നുവെങ്കിലും ഇത്രയും വേഗം അദ്ദേഹത്തെപ്പോലെ ഒരു സംവിധായകനൊപ്പം ഒരു സിനിമ ചെയ്യാൻ കഴിയും എന്നു ഞാൻ വിചാരിച്ചിരുന്നില്ല. അതൊരു മഹാഭാഗ്യമായാണ് കരുതുന്നത്.\nകണ്ടറിഞ്ഞു കൈതപ്രം മാജിക്\nഒരു വർഷം മുൻപാണ് ഹൃദയത്തിലെ പാട്ടുകളെക്കുറിച്ചു പറഞ്ഞുകൊണ്ടു വിനീത് ചേട്ടൻ വരുന്നത്. ആരാണ് പാട്ടെഴുതുന്നത് എന്നു ചിന്തിച്ചപ്പോൾ എന്റെ മനസ്സിലേക്ക് ആദ്യം വന്ന പേര് കൈതപ്രം ദാമോദരൻ നമ്പൂതിരിയുടേതായിരുന്നു. വിനീത് ചേട്ടനും മറ്റൊരു അഭിപ്രായം ഇല്ലായിരുന്നു. ഉടനെ തന്നെ ഞങ്ങൾ അദ്ദേഹത്തിനെ പോയി കണ്ടു സമ്മതം വാങ്ങി. എന്നെ എന്നും അത്ഭുതപ്പെടുത്തിയിരുന്ന പേരാണ് കൈതപ്രം ദാമോദരൻ നമ്പൂതിരി. അദ്ദേഹത്തിന് എങ്ങനെയാണ് ഇങ്ങനെ എഴുതാനുള്ള ഊർജ്ജവും ഭാവനയും കിട്ടുന്നതെന്നോർത്ത് പണ്ടൊക്കെ അത്ഭുതപ്പെട്ടിട്ടുണ്ട്. ആ കൗതുകത്തിൽ നിന്നാണ് വരികളെഴുതാൻ അദ്ദേഹത്തിനടുത്തേക്കു പോയാലോ എന്നു ചിന്തിച്ചത്. സിനിമയുടെ ആത്മാവറിഞ്ഞു വരികൾ എഴുതാനുള്ള അദ്ദേഹത്തിന്റെ പ്രതിഭ നേരിട്ടറിയുകയായിരുന്നു അന്ന്. വെറും നാല് മണിക്കൂർ കൊണ്ട് ആറ് പാട്ടുകളാണ് തിരുത്തലും കഴിഞ്ഞു ഞങ്ങൾക്കു തന്നത്. എഴുതുമ്പോൾ മറ്റൊന്നിലേക്കും അദ്ദേഹത്തിന്റെ ശ്രദ്ധ തിരിയാതെ, സിനിമയിലെ പ്രമേയത്തിനും പാട്ട് വരുന്ന സന്ദർത്തിലും മാത്രമാണ് മനസ്സ് എന്നതാണ് മനോഹരമായ എഴുത്തിനു പിന്നിലെ രഹസ്യം എന്ന് അന്നു മനസ്സിലാക്കി.\nപതിനഞ്ച് പാട്ടുകൾ എന്നത് വളരെ യാദൃച്ഛികമായി സംഭവിച്ച കാര്യമാണ്. കുറേ ഗാനങ്ങൾ വേണം എന്ന ചിന്തയോടെ പാട്ടുകൾ കുത്തിതിരുകിയതല്ല. എല്ലാം സിനിമയുടെ പ്രമേയത്തിന് അത്യാവശ്യമായ പാട്ടുകളായിരുന്നു. എല്ലാ ഗാനങ്ങളും കമ്പോസ് ചെയ്തതിനുശേഷമാണ് ട്രാക്കുകളുടെ എണ്ണം പോലും നോക്കിയത്. അവസാനമായി ഞങ്ങൾ എണ്ണി നോക്കുമ്പോഴാണ് പതിനഞ്ചു പാട്ടുണ്ടെന്ന തിരിച്ചറിവുണ്ടാകുന്നത്. അതുവരെ ഞങ്ങൾ ഒരിക്കലും പാട്ടുകളുടെ എണ്ണമോ ഇത്ര പാട്ടുകൾ വേണമെന്നോ ഒന്നും ചിന്തിച്ചിരുന്നില്ല. ആ സിനിമയോടും കഥയോടുമൊപ്പം ഞങ്ങൾ ഇങ്ങനെ സഞ്ചരിക്കുകയായിരുന്നു\n15 ഗാനങ്ങളും പാടിയിരിക്കുന്നത് ഒരു വലിയ സംഘം ഗായകർ ചേർന്നിട്ടാണ്. അതിൽ വ്യത്യസ്തരായിട്ടുള്ളത് വിനീത് ചേട്ടന്റെ ഭാര്യ ദിവ്യ ചേച്ചിയും നടൻ പൃഥ്വിരാജുമാണ്. ദിവ്യ ചേച്ചിയുടെ ആദ്യത്തെ സിനിമയാണിത്. ഇന്നത്തെ സിനിമകളിൽ അഭിനേതാക്കളെ കൊണ്ടു പാടിക്കുന്ന രീതിയുണ്ടെങ്കിലും ഇവിടെ മനഃപൂർവം അങ്ങനെ ചെയ്തിട്ടേയില്ല. സിനിമയിൽ കേൾക്കുമ്പോഴും അല്ലാതെ കേൾക്കുമ്പോഴും ആ പാട്ട് പാടാൻ അനുയോജ്യമായ ശബ്ദം എന്നു തോന്നിയവരെ മാത്രമാണ് തെരഞ്ഞെടുത്തത്. പാട്ടുകൾ കേൾക്കുമ്പോൾ അത് മനസ്സിലാകും. ഒരു ഗാനം പാടിയത് ചിത്ര ചേച്ചിയാണ്. ചെന്നൈയിൽ വച്ചായിരുന്നു റെക്കോർഡിങ്. എന്തുകൊണ്ട് അവരൊക്കെ ഇതിഹാസ തുല്യരായി നിൽക്കുന്നു എന്നുള്ളത് മനസ്സിലാക്കി തന്ന നിമിഷങ്ങളായിരുന്നു അത്. ആദ്യം ഗാനം പാടുന്ന ശ്രദ്ധയോടെ സ്വര സ്‌ഥാനങ്ങളും പാട്ടിന്റെ വരികളും എഴുതിയെടുത്തു. കൈതപ്രത്തിന്റെ വരികളുടെ ഭംഗി അങ്ങേയറ്റം ഉൾക്കൊണ്ടുകൊണ്ടാണ് ചേച്ചി പാടിയത്. സംഗീത സംവിധായകൻ എന്നതിലുപരി വ്യക്തിപരമായി എനിക്കു വ്യത്യസ്തമായ അനുഭവമാണ് ‘ഹൃദയം’ സമ്മാനിച്ചത്. പ്രിയപ്പെട്ട കുറേ പാട്ടുകാരെ കൊണ്ടു പാടിക്കാനായി. ശ്വേത അശോക് എന്നൊരു പുതിയ ഗായികയെയും അവതരിപ്പിച്ചു. എന്നെന്നും പ്രിയപ്പെട്ട ഉണ്ണിമേനോൻ സർ, ശ്രീനിവാസൻ സർ എന്നിവരും എന്റെ ഈണങ്ങൾ പാടി. പുതിയ തലമുറയിലെ വ്യത്യസ്ത ഗായകരെ കൊണ്ടും പാടിക്കാനായി.\nഅത് മറ്റൊന്നിനു വഴിമാറി\nസിനിമ പാട്ടുകളുടെ കാലം കഴിഞ്ഞു എന്നു ഞാൻ ചിന്തിക്കുന്നില്ല. എക്കാലത്തും ഇതുപോലെ തന്നെയായിരുന്നു. ഒരു പത്ത് വർഷം മുൻപുവരെ സിനിമയിൽ പാട്ടുകളുടെ സുവർണ്ണകാലമായിരുന്നു. ഒരു സിനിമ പുറത്തു വരുമ്പോൾ പാട്ടുകൾ ഏതെന്ന് എല്ലാവരും നോക്കിയിരിക്കും. അതുപോലെ നിശ്ചയമായും പാട്ടുകൾ വേണം എന്നു സംവിധായകർക്കും നിർബന്ധമുണ്ടായിരുന്നു അന്ന്. ഇന്ന് അതല്ല സ്ഥിതി സിനിമയിൽ പാട്ടുകൾ വേണമെന്നു നിർബന്ധമില്ല. ഹിറ്റുകളുടെ എണ്ണവും കുറഞ്ഞു. പക്ഷേ സംഗീതസംവിധായകർക്കുള്ള പ്രാധാന്യം കുറഞ്ഞിട്ടില്ല. കാരണം പാട്ടുകളുടെ എണ്ണം കുറവാണെങ്കിലും പശ്ചാത്തല സംഗീതത്തിനു വലിയ പ്രാധാന്യം ഇന്നത്തെ സംവിധായകർ നൽകുന്നുണ്ട്. അത് ആളുകൾ ശ്രദ്ധിക്കുന്നുമുണ്ട്. ഇപ്പോൾ സംഗീതസംവിധായകർക്ക് സിനിമയിൽ പണ്ടത്തേക്കാളേറെ കാര്യങ്ങൾ ചെയ്യാനുണ്ട് എന്നാണ് എനിക്കു തോന്നിയിട്ടുള്ളത്.\nവ്യത്യസ്തതയാണ് ഓരോ സംവിധായകനും ആഗ്രഹിക്കുന്ന കാര്യം. അതിനു വേണ്ടിയുള്ള ഒരു സ്വാതന്ത്ര്യം അവർ സംഗീതസംവിധായകർക്കു നൽകുന്നുണ്ട്. പാട്ടുകാരെ തിരഞ്ഞെടുക്കാനും സംഗീതോപകരണങ്ങൾ അവതരിപ്പിക്കാനും വാദ്യോപകരണങ്ങൾ അല്ലാത്തവയും പശ്ചാത്തല സംഗീതത്തിൽ കൊണ്ടുവരാനുമൊക്കെ കഴിയുന്നതും വ്യത്യസ്തമായ ഒരു സംഗീത അനുഭവം സാധ്യമാക്കുന്നു. സംവിധായകർക്കു കുറച്ചുകൂടി വിശാലമായൊരു സംഗീതലോകം തുറന്നു നൽകപ്പെടുന്നതും അതുവഴി പുതിയ സൃഷ്ടികൾ സാധ്യമാകുന്നതും ഇതുകൊണ്ടു കൂടിയാണെന്നു ഞാൻ കരുതുന്നു.\nഅന്താരാഷ്ട്ര ശ്രദ്ധ നേടിയ ‘എൻജോയ് എൻജാമി’ പോലുള്ള പാട്ടുകളുണ്ടാകുന്നതും അതുകൊണ്ടാണ്. ധീ, സന്തോഷ് നാരായണൻ എന്നിവർക്കൊക്കെ തമിഴ് സിനിമ മേഖലയിൽ നിന്നുകൊണ്ട് ഇത്തരം ആവിഷ്കാരങ്ങൾ ചെയ്യാൻ സാധിക്കുന്നതും അതുകൊണ്ടു തന്നെ. കുറച്ചുകൂടി സ്വതന്ത്രരാകാൻ ശ്രമിക്കുമ്പോൾ സംഗീതലോകം കുറേക്കൂടി വളരുകയാണ്, വിശാലമാവുകയാണ്, ഒപ്പം അതിനു പുതിയ അർഥങ്ങൾ കൈവരികയുമാണ്. അതുതന്നെയാണ് കാലം ആവശ്യപ്പെടുന്നതും.\nഎനിക്ക് പലപ്പോഴും തോന്നിയിട്ടുള്ളതും ഞാൻ എന്റെ സുഹൃത്തുക്കളോടും വേണ്ടപ്പെട്ടവരോടും പറയാറുള്ളതും നമ്മുടെ വ്യക്തി ജീവിതത്തിന്റെ തുടർച്ചയാണ് കലാജീവിതം എന്നാണ്. വ്യക്തിജീവിതത്തിൽ നമ്മൾ എടുക്കുന്ന നിലപാടുകൾ, നമ്മുടെ ഇഷ്ടങ്ങൾ, നമ്മുടെ സത്യസന്ധത, ആത്മാർഥത ഇതെല്ലാംകൂടി ചേർന്നിട്ടുള്ളതാണ് നമ്മുടെ കലാജീവിതം. അത് ജീവിതത്തിന്റെ തുടർച്ചയും പ്രതിഫലനവുമാണ്. വ്യക്തിജീവിതത്തിൽ എങ്ങനെയാണോ സത്യസന്ധത പുലർത്തുന്നത് അതുപോലെ ആയിരിക്കും നമ്മുടെ കലാജീവിതത്തിൽ നമ്മൾ ഏറ്റടുക്കുന്ന ഉത്തരവാദിത്തങ്ങളോടുള്ള ചിന്താഗതിയും നമുക്ക് അതിൽ നിന്നു കിട്ടുന്ന ഫലവും. ഇതേ ചിന്താഗതിയുള്ളവരോടൊത്തുള്ള അനുഭവങ്ങളും മനോഹരമായിരിക്കും എന്നുകൂടി മനസ്സിലാക്കി തന്ന ദിനങ്ങളായിരുന്നു വിനീത് ചേട്ടനോടൊത്തുള്ളത്. സിനിമകളും ആൽബങ്ങളും ഒരു ലക്ഷ്യമായി മുന്നിലുള്ളപ്പോൾ മാത്രമല്ല മിക്കപ്പോഴും ഞാൻ ചിന്തിക്കുന്നത് സംഗീതത്തെ കുറിച്ചാണ്. അതുപോലെ തന്നെയുള്ള ഒരു വ്യക്തിയായിരുന്നു വിനീത് ചേട്ടനും. പാട്ടുകളുടെ റെക്കോർഡിങ്ങിന് ഒരുമിച്ചിരിക്കുമ്പോഴൊക്കെ ഇടക്കിടെ ചേട്ടൻ എന്തോ ചിന്തിക്കുന്ന പോലെ എനിക്ക് തോന്നുമായിരുന്നു. അപ്പോൾ ഞാൻ ചോദിച്ചിരുന്നു ഹൃദയത്തെ കുറിച്ചല്ലേ ചിന്തിക്കുന്നതെന്ന്, അതേ എന്നു ചിരിച്ചുകൊണ്ട് ചേട്ടൻ ഉത്തരം നൽകും. അത്രമാത്രം സത്യസന്ധമായി സിനിമയെ സമീപിക്കുന്ന വ്യക്തിയാണ് അദ്ദേഹം. കലാജീവിതത്തിൽ മുന്നേറാൻ ഒരു വ്യക്തിക്ക് ആത്യന്തികമായി വേണ്ടതും എപ്പോഴും തന്റെ കർമമേഖലയെ കുറിച്ചുള്ള ചിന്തയായിരിക്കണം. എന്റെ ഈ ചിന്തയെ ഊട്ടിയുറപ്പിച്ച ദിനങ്ങളായിരുന്നു ഹൃദയത്തിനു വേണ്ടിയുള്ളത്. അതിൽ ഏറ്റവും മറക്കാനാകാത്തത് ഇസ്താംബൂളിൽ വിനീത് ചേട്ടനൊപ്പം പോയി താമസിച്ച ദിനങ്ങളാണ്.\nഉമർ ഹബീബ് എന്നൊരു പെർക്കൂഷനിസ്റ്റിന്റെ സ്റ്റുഡിയോയിലായിരുന്നു ഒരാഴ്ച്ചത്തെ താമസവും റെക്കോർഡിങ്ങും. പാട്ടിലെ കുറേ വാദ്യോപകരണങ്ങൾ അവിടെ വച്ചായിരുന്നു റെക്കോർഡ് ചെയ്തത്. അവിടത്തെ സംഗീതജ്ഞർക്കും ഞങ്ങൾക്കുമിടയിലെ ഭാഷ സംഗീതം മാത്രമായിരുന്നു. ചിലപ്പോഴൊക്കെ സ്കോറുകൾ വായിച്ചു കഴിഞ്ഞ് അവർ വന്നു കൈ തരും. അപ്പോഴത്തെ അനുഭൂതി പറഞ്ഞറിയിക്കാനാകില്ല, അതുപോലെയായിരുന്നു ചിലപ്പോഴൊക്കെ വിചാരിച്ചതു പോലെ റെക്കോർഡിങ് ഭംഗിയായി പൂർത്തിയാകുമ്പോൾ വിനീത് ചേട്ടന് ചിരിക്കുന്നതും ആ കണ്ണുകൾ വിടർന്നു വരുന്നതും.\nപേടിച്ച പോലെയായില്ല ആ റെക്കോർഡിങ്ങുകൾ\nപൃഥ്വിരാജ് ചേട്ടനൊക്കെ അവരുടെ മേഖലയിൽ മികച്ച പ്രകടനം കാഴ്ചവയ്ക്കുന്ന ടെക്നീഷന്മാരാണ്.സംവിധായകനായും നടനായും ഗായകനായും തന്റേതായ ഒരു ശൈലി കൊണ്ട് വന്നിട്ടുളള ഒരു ടെക്നീഷ്യൻ. അദ്ദേഹവുമൊത്തുള്ള പാട്ടിന്റെ റെക്കോർഡിങ് സമയത്ത് എനിക്കു വലിയ ആകാംക്ഷയും ചെറിയ പേടിയും ഉണ്ടായിരുന്നു. കാരണം പൃഥ്വിരാജ് ചേട്ടന് പാടാൻ വരുന്നു, അദ്ദേഹത്തിന്റെ പാട്ട് ഞാൻ റെക്കോർഡ് ചെയ്യണം, ഞാൻ കമ്പോസ് ചെയ്തിട്ടുള്ള ട്രാക്ക് ഉദ്ദേശിച്ച രീതിക്കു തന്നെ വരുത്തണം, ഒരു തവണ പാടിയിട്ടു ശരിയായില്ലെങ്കിൽ പിന്നെ ഒന്നുകൂടി പാടാൻ പറയാനുള്ള പറ്റുമോ എന്നൊക്കെ ഞാൻ മനസ്സിൽ വിചാരിച്ചു. കാരണം അവരുടെ തിരക്കുകളിൽ നിന്നു കുറച്ചു സമയം മാറ്റി വച്ചിട്ടാണല്ലോ പാടാന് വരുന്നത്. വന്നപ്പോൾ തന്നെ ട്രാക്ക് കേട്ട് അതിന്റെ വരികൾ എഴുതിയെടുത്തു. ഓരോ വരിയും കേട്ട് കേട്ട് ഒരു മികച്ച ഗായകൻ എങ്ങനെയാണോ റെക്കോർഡ് ചെയ്യുക അതുപോലെ തന്നെയായിരുന്നു പൃഥ്വിരാജ് ഏട്ടനും പാടിയത്. എന്തു തെറ്റുണ്ടെങ്കിലും തിരുത്തുണ്ടെങ്കിലും പറയാൻ മടിക്കരുതെന്ന് പലപ്പോഴും ഞങ്ങളോടു പറയുകയും ചെയ്തു. അതു കേട്ടതോടെ എന്റെ ടെൻഷൻ മാറി. അദ്ദേഹത്തെ പോലെ വളരെ മുതിർന്ന ഒരു ആളിൽ നിന്നും, തിരക്കേറിയ ഒരാൾ നിന്നും അങ്ങനെ ഒരു വാചകം കേൾക്കാൻ കഴിയുമെന്നേ വിചാരിച്ചിരുന്നില്ല. വളരെ മനോഹരമായ ഒരു സെഷനായിരുന്നു അത്. ട്രാക്കിലും അത് പ്രതിഫലിച്ചിട്ടുണ്ട് എന്നാണ് എന്റെ വിശ്വാസം.\nചിത്ര ചേച്ചിയോടൊപ്പമുളള അനുഭവവും ഇതുപോലെ തന്നെയാണ്. ഇപ്പോഴുള്ള എല്ലാ ഗായകരും കണ്ടു പഠിക്കേണ്ട ഒന്നാണ് ആ കൃത്യനിഷ്ഠ. അതുപോലെ തന്നെ ഒരു പാട്ട് തുടങ്ങുന്നതിനു മുൻപു തന്നെ അവരവരുടെ രീതിക്ക് അതിന്റെ സ്വരസ്ഥാനങ്ങൾ ചിട്ടപ്പെടുത്തുക. അതു പലതവണ റെക്കോർഡ് ചെയ്തു കേട്ടു പഠിക്കുക. അതിൽ എന്തു സംശയം ഉണ്ടെങ്കിലും സംഗീതസ൦വിധായകനോടു ചോദിക്കുക. സീനിയർ ആയാലും ജൂനിയർ ആയാലും അങ്ങനെ തന്നെ. അന്ന് റെക്കോർഡിങ് സമയത്ത് ചേച്ചി കാണിച്ച അച്ചടക്കവും ആത്മാർത്ഥതയും എന്നെ വല്ലാതെ ആകർഷിച്ചിരുന്നു. ആ പാട്ട് എടുക്കുന്ന സമയത്ത് ഇത് ഏത് മോഡുലേഷനിൽ ചെയ്യണമെന്നുപോലും പലതവണ എന്നോട് ചോദിച്ചു കൊണ്ടിരുന്നു. ഞാൻ ചേച്ചിയോടു പറഞ്ഞതിനേക്കാൾ ചേച്ചി എന്നോടാണ് ചോദിച്ചു കൊണ്ടിരുന്നത്. ചിത്ര ചേച്ചിയെ വാനമ്പാടി എന്നു വിളിക്കുന്നതിൽ യാതൊരു സംശയവുമില്ല. ഇതിൽ നിന്നും ഒട്ടും വ്യത്യസ്തമായിരുന്നില്ല എനിക്ക് ഏറെ പ്രിയപ്പെട്ട ഉണ്ണി മേനോൻ സാറും ശ്രീനിവാസ് സാറും.\nവിനീത് ചേട്ടന്റെ ഭാര്യ ദിവ്യ ചേച്ചിയും സിനിമയിൽ പാടിയിട്ടുണ്ട്. ചേച്ചിയുടെ ആദ്യത്തെ സിനിമാ ഗാനം ആണിത്. അമേസിങ് കപ്പിൾ എന്നാണ് എനിക്കവരെക്കുറിച്ചു പറയാനുള്ളത്. വിവാഹ ശേഷം നമ്മുടെ നല്ല പാതിയുടെ നിലപാടുകളും ചിന്താഗതിയുമൊക്കെ നമ്മുടെ സർഗ്ഗ സൃഷ്‌ടികളിൽ പ്രതിഫലിക്കുമെന്നു വിശ്വസിക്കുകയും അത് അനുഭവിച്ചറിയുകയും ചെയ്തയാളാണ് ഞാൻ. വിനീത് ചേട്ടന് ദിവ്യ ചേച്ചി നൽകുന്ന പിന്തുണ കണ്ടപ്പോൾ എനിക്കും അനുഭവപ്പെട്ടത് അതുതന്നെയാണ്. ഹൃദയത്തെ കുറിച്ച് വിനീത് ചേട്ടൻ എത്രമാത്രം ശ്രദ്ധലുവാണോ അത്രതന്നെയുണ്ടായിരുന്നു ചേച്ചിക്കും. പാട്ടുകാർ ആരൊക്കെയെന്നു ചിന്തിക്കുമ്പോൾ ആദ്യം ചേച്ചിയുടെ പേര് മനസ്സിലില്ലായിരുന്നു. പക്ഷേ ഒരു പാട്ട് ചെയ്തു വന്നപ്പോൾ ചേച്ചിയുടെ സ്വരം മാത്രമാണ് മനസ്സിലേക്കു വന്നത്. മുൻപൊരിക്കൽ ചേച്ചി പാടിയ ആൽബം പ്രോഗ്രാം ചെയ്തതുകൊണ്ട് ഈ പാട്ട് പാടാൻ ചേച്ചിയുടേതിനപ്പുറം നല്ലൊരു ശബ്ദമില്ല എന്നെനിക്കു തോന്നി. കുറേക്കാലം കാതിൽ തങ്ങി നിൽക്കുന്ന വ്യത്യസ്തമായ സ്വരമാണ് ചേച്ചിയുടേത്.\nഎക്കാലവും പ്രിയപ്പെട്ടവരും ഓർമ്മകളും\nഎന്നെന്നും പ്രചോദിപ്പിച്ച സംഗീത സംവിധായകൻ എ.ആർ റഹ്മാൻ സർ ആണ്. പ്രത്യേകിച്ച് 2010 വരെയുള്ള അദ്ദേഹത്തിന്റെ സിനിമകൾ. ‘ജോധ അക്ബർ’ സിനിമ ഇറങ്ങുന്ന സമയത്താണ് അദ്ദേഹത്തിന്റെ അടുത്ത് വോയ്സ് ടെസ്റ്റിന് ഉഷ ഉതുപ്പ് വഴി പോകുന്നത്. എന്റെ വഴി സംഗീതസംവിധാനം തന്നെയാണെന്ന് ഉറപ്പിച്ചത് ആ യാത്ര കൊണ്ടുകൂടിയാണ്. മലയാളത്തിലാണെങ്കിൽ ജോൺസൺ മാസ്റ്ററിൽ നിന്നും ഔസേപ്പച്ചൻ സാറിൽ നിന്നുമൊക്കെ ഒരുപാട് പ്രചോദനം ഉൾക്കൊണ്ടിട്ടുണ്ട്. അവരുടെ എല്ലാം പാട്ടുകേട്ട് വളർന്നതു തന്നെയാണ് ഏറ്റവും വലിയ അനുഭവം. സൗദിയിലാണ് ഞാൻ പഠിച്ചതും വളർന്നതുമൊക്കെ. ഉമ്മ മലയാളം അധ്യാപിക ആയിരുന്നതിനാൽ ഞാൻ മലയാളമറിയാത്ത ഒരു പ്രവാസിയേയായിരുന്നില്ല. മലയാളം സിനിമകളുടെ ഓഡിയോ കാസറ്റുകൾ ഇറങ്ങുന്ന ദിവസം തന്നെ എന്നെയും കൊണ്ടുപോയി അതു വാങ്ങി തരുമായിരുന്നു. അടുത്തിടെ അവർ സൗദി ജീവിതം അവസാനിപ്പിച്ചു നാട്ടിലേക്കു മടങ്ങിയപ്പോൾ എന്റെ എല്ലാ കാസറ്റുകളും തിരികെ കൊണ്ടുപോന്നു. അവയിൽ മിക്കതും മലയാളം കാസറ്റുകൾ ആയിരുന്നു.\nഞാനും എന്റെ സംഗീത ജീവിതവും\nഞാൻ ഇപ്പോഴും പാട്ട് പഠിക്കുന്നുണ്ട്. കൊല്ലം ബാലമുരളി ആണ് എന്റെ അധ്യാപകൻ. 2007ൽ ചാനൽ റിയാലിറ്റി ഷോയിൽ പാടി തുടങ്ങിയതു മുതലുള്ള എന്റെ ഗുരുവാണ് അദ്ദേഹം. എല്ലാ ആഴ്ചയും കഴിവതും ഒരു ദിവസമെങ്കിലും ഞാൻ അദ്ദേഹത്തിന്റെ കൂടെ ചിലവഴിക്കാറുണ്ട്. രാഗങ്ങളുടെ കാര്യങ്ങൾ സംസാരിക്കാനും എന്റെ ക൪ണ്ണാട്ടിക് സംഗീത പഠനം തുടരാനും വേണ്ടിയാണത്. എന്റെ പഠനം തന്നെയാണ് എനിക്കു മുന്നോട്ടു പോകാനുള്ള ഊ൪ജം നൽകുന്നത്. കാരണം, ഒരു പാട്ട് ചെയ്തു കഴിഞ്ഞാൽ അടുത്തത് വ്യത്യസ്തമായി ചെയ്യാനാണ് എന്റെ ആഗ്രഹം. അതുകൊണ്ടു തന്നെ രാഗങ്ങൾ ഒരുപാട് ഉപയോഗിക്കുമ്പോൾ പല രീതിയിൽ ചിന്തിക്കാനും അതിനൊത്തു പ്രവൃത്തിക്കാനും സാധിക്കും. പല രാഗങ്ങൾ തിരഞ്ഞെടുത്ത് കമ്പോസ് ചെയ്യാനും പറ്റും. അതുകൊണ്ടു തന്നെയാണ് പഴയകാല സംഗീതമൊക്കെ ഒരുപാട് കാലം നിലനിലക്കുന്നതും. അതിന്റെ എല്ലാം അടിസ്ഥാനം രാഗമാണ്. അല്ലാത്തതും നില നിൽക്കാറുണ്ട്. പക്ഷെ, ഇതിനൊരു പ്രത്യേക മധുരമാണ്. ‘ലിവ് വിത്ത് മ്യൂസിക്’ എന്ന പേരിൽ എനിക്ക് സ്വന്തമായി ഒരു അക്കാദമി ഉണ്ട്. താൽപര്യമുള്ള സംഗീതഞ്ജർക്കു സോഫ്റ്റ്‌വെയർ പരിശീലനവും കൊടുക്കുന്നുണ്ട്. അതുകൊണ്ടു തന്നെ പഠിപ്പിക്കുമ്പോൾ എനിക്കും പഠിക്കാൻ സാധിക്കുന്നുണ്ട്.


പരുത്തിയില് നിന്ന് പോഷകധാന്യകൃഷിയിലേക്ക്- അട്ടപ്പാടി ഊരുകള്‍ക്ക് പുതിയ ജീവന് | DoolNews\nപരുത്തിയില് നിന്ന് പോഷകധാന്യകൃഷിയിലേക്ക്- അട്ടപ്പാടി ഊരുകള്‍ക്ക് പുതിയ ജീവന്\nWednesday, 18th September 2019, 6:58 pm\nഅട്ടപ്പാടിയിലെ ആദിവാസി ഊരുകളില് നല്ല പങ്കും പരുത്തികൃഷിയുടെ കേന്ദ്രങ്ങളായിരുന്നു. 2009-ല് ബി.ടി പരുത്തികൃഷി വ്യാപകമായതോടെ കേരള ജൈവവൈവിധ്യ ബോര്‍ഡ് ചെയര്‍മാന് ഡോ. വി.എസ്. വിജയന്റെ നേതൃത്വത്തിലുള്ള വിദഗ്ധ സംഘം സ്ഥലത്തത്തെി കര്‍ഷകര്‍ക്ക് ബോധവത്കരണം നല്‍കിയിരുന്നു.\nപ്രകൃതിയുടെ എല്ലാ പോഷകഗുണങ്ങളും അന്യമായ ഈ കൃഷിരീതി കണ്ടിട്ടും സംസ്ഥാന സര്‍ക്കാറുകള് ഇതിനെതിരെ മുഖം തിരിക്കുകയാണ് ചെയ്തത്. പ്രത്യുല്‍പാദനത്തിന്റെ ജീനുകള് എടുത്തു മാറ്റിയതാണ് അന്തകവിത്തുകള്. അതുകൊണ്ടുതന്നെ പ്രകൃതി നല്‍കുന്ന പോഷക ഗുണങ്ങളും സ്വാദും ഇവ ഉപയോഗിച്ചുണ്ടാക്കുന്നവക്ക് കുറയും.\nമരട് കേസില് കേരളത്തിനു തിരിച്ചടി; സര്‍ക്കാരിനു വേണ്ടി സോളിസിറ്റര് ജനറല് തുഷാര് മേത്ത ഹാജരാകില്ല\nഎന്നാല് കേരളത്തില് നിരോധിക്കപ്പെട്ട ബി.ടി പരുത്തിയുള്‍പ്പടെ കൃഷി ചെയ്തിരുന്ന ഇവിടം ഇന്ന് പോഷകധാന്യങ്ങളുടെ താഴ്‌വരയാണ്. കൃഷി വകുപ്പ് നടപ്പാക്കുന്ന മില്ലറ്റ് ഗ്രാമം പദ്ധതി മൂന്നാം വര്‍ഷത്തിലേക്ക് കടക്കുമ്പോള് ഊരുനിവാസികളുടെ പോഷകലഭ്യതയില് ഗണ്യമായ ഉയര്‍ച്ചയാണുണ്ടായത്.\n2006 മുതല് അട്ടപ്പാടി ഊരുകളില് ബോള് വേം കീടത്തെ പ്രതിരോധിക്കുന്ന ബി.ടി പരുത്തി വിളയിച്ചിരുന്നു. തമിഴ്‌നാട്ടില് നിന്നുള്ള പരുത്തി ഏജന്റുമാരുടെ കെണിയില് വീണ കര്‍ഷകര് മുന്‍കൂറായി വിത്തും പണവും വാങ്ങി കൃഷി തുടങ്ങി. ബി.ടി പരുത്തി തുടക്കത്തില് നല്ല വിളവ് തന്നെങ്കിലും മീലിമൂട്ട ഉള്‍പ്പടെയുള്ള കീടങ്ങളുടെ ആക്രമണം അധികരിച്ചതോടെ കര്‍ഷകര് കീടനാശിനി വലിയ തോതില് പ്രയോഗിക്കാന് നിര്‍ബന്ധിതരായി.\nഎസ്.ഡി.പി.ഐ പിന്തുണ വേണ്ട; ജയിച്ചിട്ടും ഈരാറ്റുപേട്ട ചെയര്‍പേഴ്‌സണ് സ്ഥാനം രാജിവെച്ച് എല്.ഡി.എഫ്\nമറുവശത്ത് പാരമ്പര്യമായി കൃഷി ചെയ്തിരുന്ന റാഗി, പനിവരക്, തിന, മണിച്ചോളം തുടങ്ങിയ പോഷകധാന്യങ്ങളും അട്ടപ്പാടി കടുക്, നിലക്കടല തുടങ്ങിയ എണ്ണക്കുരുകളും ആട്ടുകൊമ്പന് അവര, അട്ടപ്പാടി തുവര തുടങ്ങിയ പയറുവര്‍ഗങ്ങളും വലിയതോതില് ഊരുകളില് നിന്ന് പുറത്തായി. അത് ഊരുനിവാസികളുടെ പോഷകലഭ്യതയെ ദോഷകരമായി ബാധിച്ചു.\nബി.ടി പരുത്തിയെ ഒഴിവാക്കി പോഷകധാന്യക്കൃഷി മടക്കിക്കൊണ്ടുവരിക എന്ന ലക്ഷ്യവുമായി മന്ത്രി വി.എസ് സുനില്‍കുമാറാണ് ഈ ആശയം മുന്നോട്ടുവെച്ചത്. ആദിവാസി സമുദായങ്ങള്‍ക്കിടയില് ഒരു കാലത്ത് മുഖ്യമായി കൃഷി ചെയ്തിരുന്ന ചെറുധാന്യങ്ങള് അവര്‍ക്ക് കൈമോശം സംഭവിച്ചതുകാരണം ശിശുമരണം, പോഷകാഹാരക്കുറവ് എന്നീ ഗുരുതര പ്രശ്നങ്ങള് സമുദായത്തെ ബാധിച്ചതിനെ തുടര്‍ന്നാണ് സംസ്ഥാന കൃഷിവകുപ്പും, പട്ടികവര്‍ഗ്ഗ ക്ഷേമവകുപ്പിന്റെയും സംയുക്തമായി അട്ടപ്പാടി മില്ലറ്റ് ഗ്രാമം പദ്ധതി 2017-ല് ആരംഭിച്ചത്.\nഊരുമൂപ്പന്‍മാരെ ബോധവത്കരിച്ചകൊണ്ടായിരുന്നു തുടക്കം. ബി.ടി പരുത്തിയുടെ ദോഷവശങ്ങള് ആദിവാസികര്‍ഷകരെ പറഞ്ഞുമനസിലാക്കി. 2017-18 വര്‍ഷത്തില് 515 ഹെക്ടറില് കൃഷിയിറക്കി.\nവിത്തും ഉത്പാദനോപാധികളും സൗജന്യമായാണ് നല്‍കിയത്. 40 ഊരുകളില് 1000 കര്‍ഷക കുടുംബങ്ങള് ഭാഗമായി. എന്നാല് കഠിനമായ വരള്‍ച്ച മൂലം ആ വര്‍ഷം 90 ടണ് പോഷകധാന്യങ്ങളെ ഉത്പാദിപ്പിക്കാനായുള്ളൂ.\nരണ്ടാം വര്‍ഷം രണ്ട് സീസണുകളിലായി 1200 കര്‍ഷക കുടുംബങ്ങള് 520 ഹെക്ടറിലും 485 ഹെക്ടറിലും കൃഷിയിറക്കിയിപ്പോള് 480 ടണ്ണും 500 ടണ്ണും പോഷകധാന്യം വിളഞ്ഞു. അതിലൊരു പങ്ക് കോയമ്പത്തൂര് കൃഷി വിജ്ഞാനകേന്ദ്രത്തിന്റെ സഹായത്തോടെ സംസ്‌കരിച്ചു പായ്ക്ക് ചെയ്ത വിപണനം നടത്താനായി. 12 ഉത്പന്നങ്ങളാണുണ്ടാക്കിയത്.\n20 വര്‍ഷത്തിനു ശേഷം മത്സരിക്കാനിറങ്ങി, കൂട്ടത്തോടെ പത്രിക തള്ളി; യൂണിവേഴ്‌സിറ്റി കോളേജില് തിരിച്ചടി നേരിട്ട് കെ.എസ്.യുവും എ.ഐ.എസ്.എഫും\nപദ്ധതി മൂന്നാം വര്‍ഷത്തിലേക്ക് കടക്കുമ്പോള് ഊരുകള് പോഷകധാന്യങ്ങള് മടങ്ങിയെത്തിയതിന്റെ ആവേശത്തിലാണെന്ന് അട്ടപ്പാടി മില്ലറ്റ് ഗ്രാമം സ്‌പെഷ്യല് ഓഫീസര് ബി സുരേഷ് പറയുന്നു. 2019 ആദ്യ സീസണില് 70 ഊരുകളില് നിന്ന് 1480 കര്‍ഷക കുടുംബങ്ങള് കൃഷി ചെയ്യാന് മുന്നോട്ടുവന്നു. 760 ഹെക്ടറില് കൃഷിയറക്കി. 650 ടണ് വിളവാണ് പ്രതീക്ഷിക്കുന്നത്.\nഅടുത്തുണ്ടായ ശക്തമായ മഴ പോഷകധാന്യകൃഷിയെ കാര്യമായി ബാധിച്ചിട്ടില്ല. അട്ടപ്പാടി ട്രൈബല് ഹെല്‍ത്ത് നോഡല് ഓഫീസര് നടത്തിയ പഠനമനുസരിച്ച് 2013 ല് അട്ടപ്പാടിയിലുണ്ടായിരുന്ന ശൈശവമരണം 31 ആയിരുന്നത് 2018 ല് 13 ആയും ഗര്‍ഭഛിദ്രം 77 ആയിരുന്നത് 31 ആയും കുറഞ്ഞു.\nപോഷകധാന്യങ്ങളുടെ ഉപയോഗം വര്‍ധിച്ചതുള്‍പ്പടെയുള്ള കാര്യങ്ങള് ഊരുനിവാസികളുടെ ആരോഗ്യം മെച്ചപ്പെടുത്തിയെന്നതിന്റെ സൂചകമാണ് ഈ പഠനറിപ്പോര്‍ട്ട്.


പ്രതിരോധമോ പിഴവോ? കേരളത്തില് കോവിഡ് കുറയാത്തതെന്ത് - Samakalika Malayalam\nപ്രതിരോധമോ പിഴവോ? കേരളത്തില് കോവിഡ് കുറയാത്തതെന്ത്\nBy അരവിന്ദ് ഗോപിനാഥ് | Published: 12th September 2021 03:39 PM |\nLast Updated: 12th September 2021 03:39 PM | A+A A- |\nതുടര്‍ഭരണം നേടി അധികാരത്തില് നൂറാം ദിനം പിന്നിടുമ്പോള് കൊവിഡ് പ്രതിരോധത്തില് കേരള മാതൃക വിജയിച്ചെന്ന വാദത്തില് അടിയുറച്ചു നില്‍ക്കുകയാണ് പിണറായി സര്‍ക്കാരും സി.പി.എമ്മും. എന്നാല്, ഈ പ്രതിരോധമാതൃക പരാജയമാണെന്നും അത് പുനഃസംഘടിപ്പിക്കപ്പെടണമെന്നും പ്രതിപക്ഷം വിമര്‍ശിക്കുന്നു. അതേസമയം ആരോപണങ്ങളും അവകാശവാദങ്ങളും നിലനില്‍ക്കെ പുറത്തുവരുന്ന വ്യാപനത്തിന്റെ കണക്കുകള് ആശങ്ക സൃഷ്ടിക്കുന്നു. നിയന്ത്രണങ്ങള് മാത്രമാണ് പോംവഴിയെന്ന നിലപാടിലാണ് ഇപ്പോഴും സര്‍ക്കാര്. സമ്പൂര്‍ണ്ണ ലോക്ക്ഡൗണ് ഏര്‍പ്പെടുത്തിയിട്ട് ആറുമാസം പോലും തികയാതെ വീണ്ടുമൊരു അടച്ചുപൂട്ടലിന്റെ വക്കിലാണ് സംസ്ഥാനം. മേയ് എട്ടിനാണ് സംസ്ഥാനത്ത് കഴിഞ്ഞ ലോക്ക്ഡൗണ് പ്രഖ്യാപിച്ചത്. ഈ അടച്ചുപൂട്ടല് ജീവനോപാധികളും തൊഴിലുകളും വരുമാനവും സാമ്പത്തികസ്ഥിരതയും എത്രമാത്രം തകര്‍ത്തെന്നറിയാന് ആത്മഹത്യകളുടെ കണക്കെടുത്താല് മതി. വീണ്ടുമൊരു അടച്ചുപൂട്ടലിലേക്ക് കേരളം മാറാന് ഒരുങ്ങുമ്പോള് അതിനു കാരണമാകുന്ന രോഗപ്രതിരോധവും നിയന്ത്രണങ്ങളും എത്രമാത്രം ഫലപ്രദമാണോ എന്ന അന്വേഷണം കൂടി വേണം.ഇപ്പോള് രാജ്യത്തെ മുഴുവന് കൊവിഡ് രോഗികളുടെ കണക്കില് 65 ശതമാനവും കേരളത്തിലാണ്. ഓഗസ്റ്റ് 23 മുതല് 29 വരെ 2.9 ലക്ഷം കേസുകള് രാജ്യത്ത് റിപ്പോര്‍ട്ട് ചെയ്തു. ഇതില് 1.9 ലക്ഷം കേസുകളും കേരളത്തില്‍നിന്ന്. രോഗികളുടെ എണ്ണം കുറഞ്ഞപ്പോഴും മരണനിരക്ക് അതേപോലെ തുടര്‍ന്നു. മരണനിരക്ക് കുറച്ചു നിര്‍ത്താന് കഴിഞ്ഞുവെന്നതായിരുന്നു സര്‍ക്കാരിന്റെ അവസാന അവകാശവാദം. കൊവിഡ് മരണങ്ങള് കൃത്യമായി റിപ്പോര്‍ട്ട് ചെയ്യപ്പെടുന്നില്ലെന്ന വിവരം തെളിവു സഹിതം പുറത്തുവന്നപ്പോഴാണ് ജില്ലാതലത്തില് കണക്കെടുക്കാന് സര്‍ക്കാര് തയ്യാറായത്.\nകൊവിഡാനന്തര ചികിത്സ ഇനി സൗജന്യമല്ലെന്ന് സര്‍ക്കാര് പറഞ്ഞിട്ടുണ്ട്. പ്രാഥമികാരോഗ്യ കേന്ദ്രങ്ങള്, കുടുംബാരോഗ്യ കേന്ദ്രങ്ങള്, സാമൂഹികാരോഗ്യ കേന്ദ്രങ്ങള്, താലൂക്ക്-ജില്ലാ ആശുപത്രികള്, മെഡിക്കല് കോളേജുകള് എന്നിങ്ങനെ എല്ലാതലത്തിലും കൊവിഡാനന്തര ചികിത്സയ്ക്ക് പ്രത്യേക സംവിധാനം ഒരുക്കുമെന്നായിരുന്നു പ്രഖ്യാപനം. സംസ്ഥാനത്തെ 90.67 ലക്ഷം കുടുംബങ്ങളില് 51.77 ലക്ഷം പേരും എ.പി.എല് വിഭാഗത്തിലാണ്. അപ്രായോഗികവും അശാസ്ത്രീയവും സമാന്യബുദ്ധിക്കുപോലും നിരക്കാത്തതുമായ നിയന്ത്രണ നടപടികളുടെ മേല്‍നോട്ടം പൊലീസിനെ ഏല്‍പ്പിച്ചതാണ് പിഴച്ചുപോയ മറ്റൊരു നടപടി.\nമറ്റു സംസ്ഥാനങ്ങളിലേതു പോലെ തന്നെ നമ്മുടെ സര്‍ക്കാര് സംവിധാനത്തിനും വീഴ്ചകളുണ്ടായെന്നു വേണം വിലയിരുത്താന്. കഴിഞ്ഞ വര്‍ഷം ലോക്ക്ഡൗണ് കാലത്ത് രോഗികളുടെ എണ്ണം തീരെ കുറവായിരുന്ന സാഹചര്യത്തിലാണ് സര്‍ക്കാര് കൊവിഡിനെ ഫലപ്രദമായി പ്രതിരോധിച്ചതായി അവകാശപ്പെട്ടതെന്ന് പ്രതിപക്ഷ കക്ഷികള് ആരോപിക്കുന്നു. 2020 ജനുവരി 30-ന് ചൈനയില് വുഹാനില് നിന്നെത്തിയ മലയാളി വിദ്യാര്‍ത്ഥിക്ക് കൊവിഡ് സ്ഥിരീകരിക്കുമ്പോള് അത് രാജ്യത്തെ തന്നെ ആദ്യ കേസായിരുന്നു. പിന്നീടങ്ങോട്ടുള്ള ദിവസങ്ങള് ജാഗ്രതയോടെ സംഘടിതമായ പ്രതിരോധ പ്രവര്‍ത്തനങ്ങള് നടത്തി. വ്യാപനഘട്ടത്തിന്റെ തുടക്കത്തില് കേസുകള് വളരെ കുറവുള്ള സാഹചര്യത്തിലാണ് നാം കൊവിഡിനെ ഫലപ്രദമായി പ്രതിരോധിച്ചെന്ന് വ്യാഖ്യാനിച്ചതും അതിനായി അവകാശവാദം ഉന്നയിച്ചതും-ഇതാണ് പ്രതിപക്ഷത്തിന്റെ വാദം. മാര്‍ച്ച് മുതല് മറ്റു സംസ്ഥാനങ്ങളില് കേസുകള് റിപ്പോര്‍ട്ട് ചെയ്തു തുടങ്ങിയെങ്കിലും പ്രതിദിന രോഗികളുടെ എണ്ണം അന്നും കൂടുതലുണ്ടായിരുന്നത് കേരളത്തിലായിരുന്നു. അതിന് സാംസ്‌കാരികവും സാമൂഹികവും സാമ്പത്തികവുമായ ഒട്ടേറെ കാരണങ്ങളുമുണ്ടായിരുന്നു. അന്താരാഷ്ട്ര മാധ്യമങ്ങളില് കേരളത്തിന്റെ കൊവിഡ് പ്രതിരോധം വാര്‍ത്തകളില് നിറയുമ്പോള് അത് ആത്മപരിശോധനയോടെ നോക്കിക്കാണാന് നമുക്ക് കഴിഞ്ഞില്ല.\nപിന്നീടുള്ള ദിവസങ്ങളില് അത് കൂടുതല് വ്യക്തവും പ്രകടവുമായി. ഒന്നാം തരംഗത്തില് മറ്റു സംസ്ഥാനങ്ങളെ അപേക്ഷിച്ച് മൂന്നു മാസത്തോളം വൈകിയാണ് കേരളത്തില് കൊവിഡ് രോഗികളുടെ എണ്ണം ഉയര്‍ന്ന നിലയിലേക്ക് എത്തിയത്. ഫ്‌ലാറ്റനിങ് ദ കര്‍വ് എന്നതായിരുന്നു തന്ത്രം. കോണ്‍ടാക്റ്റ് ട്രേസിങ്, ഐസൊലേഷന്, ദീര്‍ഘമായ ക്വാറന്റൈന് പീരിയഡ് എന്നിവയൊക്കെ നടപ്പാക്കിയ പില്‍ക്കാലത്ത് തമാശയായി തോന്നുമെങ്കിലും അതൊക്കെ നടപ്പാക്കിയാണ് കൊവിഡിനെ നിയന്ത്രിച്ചതായി ഒന്നാം പിണറായി സര്‍ക്കാര് അവകാശപ്പെട്ടിരുന്നത്. ഇറ്റലിയില് നിന്നെത്തിയ റാന്നിയിലെ കുടുംബവും അവരുടെ റൂട്ട് മാപ്പുമൊക്കെ കേരളം മുഴുവന് ചര്‍ച്ച ചെയ്യപ്പെട്ടത് ഒരുകാലത്ത് അവിശ്വസനീയമായി തോന്നിയേക്കാം. കാസര്‍ഗോട്ടെ രോഗവ്യാപനം നിയന്ത്രിക്കാന് രംഗത്തിറങ്ങിയത് പൊലീസ് സേനയാണ്. കേരളത്തിലെ ആദ്യ സൂപ്പര്‍സ്പ്രെഡ് മേഖലയായി പ്രഖ്യാപിച്ച പൂന്തുറയില് കമാന്‍ഡോ സംഘമാണ് ജനത്തെ നിയന്ത്രിക്കാനിറങ്ങിയത്. സമ്പര്‍ക്കപ്പട്ടിക തയ്യാറാക്കാന് പൊലീസിന് ചുമതല നല്‍കിയ വേറൊരു ഭരണകൂടവുമുണ്ടായേക്കില്ല. ട്രിപ്പിള് ലോക്ക്ഡൗണ് എന്ന ആക്ഷന് പ്ലാനാണ് വിജയ് സാഖറെ നടപ്പാക്കിയത്. ഓരോ വീടും നിരീക്ഷണത്തിലായിരുന്നു. സാധനം വാങ്ങാന് പുറത്തിറങ്ങാന് പോലും അനുവാദമുണ്ടായിരുന്നില്ല. എന്നാല്, ഈ കര്‍ക്കശ നിലപാടുകള് കൊണ്ടൊന്നും ഫലമുണ്ടായില്ലെന്നതാണ് യാഥാര്‍ത്ഥ്യം.\nപൊലീസിന്റെ ഇനീഷ്യേറ്റീവാണ് ട്രിപ്പിള് ലോക്ക്ഡൗണെന്നും അത് ഫലപ്രദമാണെന്നും സാമൂഹ്യവ്യാപനത്തിലേക്ക് പോകാതെ തടഞ്ഞെന്നുമുള്ള വിജയ് സാഖറെയുടെ പ്രസ്താവന ഇന്ന് പമ്പരവിഡ്ഢിത്തമായേ കണക്കാക്കാനാകൂ. ജനത്തെ ഏത്തമിടീച്ച യതീഷ് ചന്ദ്രയെപ്പോലെയുള്ളവരാണ് ആരോഗ്യപ്രവര്‍ത്തകര്‍ക്കുപകരം രോഗികളെ നേരിട്ടതെന്ന് ആലോചിക്കണം.\nഒന്നാം തരംഗത്തിനു ശേഷം നമ്മുടെ ആരോഗ്യസംവിധാനങ്ങളെല്ലാം പഴയ പടിയായെന്നതാണ് മറ്റൊരു യാഥാര്‍ത്ഥ്യം. കൊവിഡ് ആശുപത്രികളും ഇല്ലാതായി. ഒന്നാം തരംഗം മുതല് ഇപ്പോള് വരെയുള്ള കണക്കുകള് പരിശോധിച്ചാല് ഒരിക്കലും ഈ ഗ്രാഫ് കുറയുകയല്ലാതെ ബേസ് ലൈനില് എത്തിയിട്ടില്ലെന്ന് മനസ്സിലാക്കാം. അതായത് മറ്റു സംസ്ഥാനങ്ങളില് സംഭവിച്ചതു പോലെ കേരളത്തില് വലിയ തോതില് ഒരു കുറവ് രോഗികളുടെ എണ്ണത്തിന്റെ കാര്യത്തില് ഇതുവരെയുണ്ടായിട്ടില്ല. ഉദാഹരണത്തിന്, ഏപ്രില് രണ്ടാംവാരമാണ് രണ്ടാം തരംഗം കേരളത്തില് തുടങ്ങുന്നത്. മേയ് പകുതിയോടെ വ്യാപനം മൂര്‍ധന്യത്തിലെത്തി. അന്ന് സംസ്ഥാനത്ത് റിപ്പോര്‍ട്ട് ചെയ്തത് പ്രതിദിനം 44,000 കേസുകളായിരുന്നു. നാലര ലക്ഷം പേര് രോഗബാധിതരായി ചികിത്സയിലുണ്ടായിരുന്നു. ടെസ്റ്റ് പോസിറ്റിവിറ്റി നിരക്ക് മുപ്പതു ശതമാനവുമായി. ലോക്ക്ഡൗണിനൊടുവില് കേസുകളുടെ എണ്ണം വീണ്ടും കുറയാന് തുടങ്ങി. ജൂലൈ 20 വരെ പ്രതിദിന രോഗികളുടെ എണ്ണം 10,000-12000ത്തില് തുടര്‍ന്നു. ടി.പി.ആര് ആകട്ടെ 10-11 ശതമാനത്തിലും തുടര്‍ന്നു. ഈ സമയത്ത് രാജ്യത്ത് കൊവിഡ് കേസുകളുടെ എണ്ണം കുറഞ്ഞു തുടങ്ങിയിരുന്നു. ഇതോടെ രാജ്യത്തെ മൊത്തം കേസുകളുടെ എണ്ണത്തില് മുപ്പതു ശതമാനത്തോളം കേരളത്തിലെ കേസുകളായി. ഇന്നത് 65 ശതമാനമാണ്. ഒരു ഘട്ടത്തില് രോഗവ്യാപനം രൂക്ഷമായിരുന്ന മഹാരാഷ്ട്രയില് അയ്യായിരത്തില് താഴെയായിരുന്നു രോഗികളുടെ എണ്ണം.\nസമ്പൂർണ ലോക്ക്ഡ‍ൗൺ പ്രഖ്യാപിച്ച ഞായറാഴ്ച പരിശോധന നടത്തുന്ന പൊലീസുകാരൻ. കോവിഡ് വ്യാപനം രൂക്ഷമായതോടെ നിയന്ത്രണം കർക്കശമാക്കി\nആദ്യഘട്ടത്തിലുണ്ടായതിന്റെ ആവര്‍ത്തനം തന്നെയാണ് രണ്ടാംഘട്ടത്തിലുമുണ്ടായതെന്ന വാദമാണ് ആരോഗ്യവിദഗ്ദ്ധര് മുന്നോട്ടുവയ്ക്കുന്നത്. ആദ്യ തരംഗം മൂര്‍ധന്യത്തിലെത്തിയത് കഴിഞ്ഞ വര്‍ഷം ഒക്ടോബറിലായിരുന്നു. പിന്നീട് രോഗികളുടെ എണ്ണം കുറഞ്ഞെങ്കിലും മറ്റു സംസ്ഥാനങ്ങളില് സംഭവിച്ചതുപോലെ ബേസ്ലൈന് എത്തിയിരുന്നില്ല. ദീര്‍ഘകാലത്തേക്ക് ഗ്രാഫ് അങ്ങനെ സ്ഥിരതയാര്‍ജിച്ചു. ജനുവരി-ഫെബ്രുവരി കാലയളവില് 1500-നും 3000-നുമിടയില് രോഗികള് പുതുതായി റിപ്പോര്‍ട്ട് ചെയ്യപ്പെടുന്നുണ്ടായിരുന്നു. ആ സമയത്ത് രാജ്യത്തെ മൊത്തം രോഗികളുടെ എണ്ണത്തിന്റെ 45 ശതമാനവും കേരളത്തിലായിരുന്നു. എന്തുകൊണ്ട് എപ്പിഡമിക് കര്‍വ് ബേസ് ലൈനില് എത്തുന്നില്ല എന്നതിന് ആരോഗ്യ വിദഗ്ദ്ധര് രണ്ട് കാരണങ്ങളാണ് പറയുന്നത്. ഒന്ന് ഏപ്രിലിലെ തെരഞ്ഞെടുപ്പ് പ്രചരണവേളകളില് വന്‍തോതില് ആള്‍ക്കൂട്ടമുണ്ടായി. രണ്ടാമത്തേത് ഡെല്‍റ്റ വകഭേദത്തിന്റെ വരവും. ആദ്യ തരംഗം അവസാനിക്കുന്നതിനു മുന്‍പ് തന്നെ രണ്ടാംതരംഗത്തിലേക്ക് കേരളം കടന്നിരുന്നു. ഏപ്രില് രണ്ടാം വാരം പ്രതിദിനരോഗികളുടെ എണ്ണം 2500 രോഗികളിലധികമായിരുന്നു. അതായത് കേരളത്തില് രോഗികളുടെ എണ്ണം ഉയരാന് തുടങ്ങുമ്പോള് മറ്റു സംസ്ഥാനങ്ങളില് സ്ഥിതി രൂക്ഷമായിരുന്നു.\nഈ വര്‍ഷം ജനുവരിയില് പ്രതിദിന രോഗികളുടെ എണ്ണം 3000-ത്തില് താഴെയായിട്ടില്ല. ടെസ്റ്റ് പോസിറ്റിവിറ്റി എട്ടു ശതമാനത്തില് കുറഞ്ഞിട്ടില്ല. അതേസമയം മാര്‍ച്ചില് ടി.പി.ആറും രോഗികളുടെ എണ്ണവും കുറഞ്ഞു. മാര്‍ച്ച് എട്ടിന് ടി.പി.ആര് 3.62 ശതമാനമായിരുന്നു. ആകെ രോഗികളുടെ എണ്ണം 1412. എന്നാല്, അന്ന് പരിശോധനകളുടെ എണ്ണവും കുറവായിരുന്നു. അതുകൊണ്ട് തന്നെയാണ് കൊവിഡ് വ്യാപനം നിയന്ത്രിക്കാന് വീണ്ടും കേരളം അടച്ചിടുന്നത് അശാസ്ത്രീയമാണെന്ന് വിദഗ്ദ്ധര് പറയുന്നതും. അടച്ചിട്ടാല് ഇപ്പോഴത്തെ രോഗവ്യാപനം താല്‍ക്കാലികമായി നിയന്ത്രിക്കാനായേക്കും. എന്നാല്, വീണ്ടും നിയന്ത്രണങ്ങള് മാറ്റുമ്പോള് രോഗവ്യാപനം കൂടും. ഡെല്‍റ്റയെപ്പോലെ കൊവിഡ് വൈറസിന് വീണ്ടും വകഭേദം വരികയാണെങ്കില് അപകടസാധ്യത വീണ്ടും വര്‍ദ്ധിക്കും. അതുകൊണ്ട് വാക്സിനേഷന് അതിവേഗം പൂര്‍ത്തിയാക്കുകയും കൊവിഡിനൊപ്പം സുരക്ഷിതമായി ജീവിക്കാന് ജനങ്ങളെ പ്രേരിപ്പിക്കുകയുമാണ് ചെയ്യേണ്ടതെന്നും വിദഗ്ദ്ധര് നിര്‍ദ്ദേശിക്കുന്നു. ഒപ്പം ആശുപത്രികളിലെ തിരക്ക് കൂടാനുള്ള സാധ്യത മുന്നില്‍ക്കണ്ട് ഐ.സി.യു, വെന്റിലേറ്റര് എന്നിവയുടെ ലഭ്യത വര്‍ദ്ധിപ്പിക്കേണ്ടി വരും.\nഇന്ത്യന് കൗണ്‍സില് ഓഫ് മെഡിക്കല് റിസേര്‍ച്ചിന്റെ മൂന്നാമത്തെ സീറോ സര്‍വേ കേരളത്തില് മൂന്ന് ജില്ലകളിലാണ് നടത്തിയത്. ജനുവരിയില് നടത്തിയ സര്‍വേ പ്രകാരം 11.6 ശതമാനം പേരില് മാത്രമാണ് വൈറസ് ബാധിച്ചത്. അതേസമയം ദേശീയ ശരാശരി 21 ശതമാനമായിരുന്നു. അതായത് രണ്ടാം തരംഗത്തില് മൂന്നരക്കോടി വരുന്ന 89 ശതമാനം രോഗബാധിതരാകാന് ബാക്കിയുണ്ടെന്നായിരുന്നു ആദ്യ സര്‍വേയുടെ ഫലം. ഇക്കഴിഞ്ഞ മേയില് നടന്ന ആന്റിബോഡി സര്‍വേ അനുസരിച്ച് കേരളത്തില് 42 ശതമാനം പേരില് ആന്റിബോഡി കണ്ടെത്തിയിട്ടുണ്ട്. രാജ്യത്ത് മൊത്തം 67 ശതമാനവും. രണ്ടു രീതിയില് മാത്രമേ ശരീരത്തില് കൊവിഡ് ആന്റിബോഡി വരികയുള്ളൂ. രോഗം വന്ന് മാറിയവരിലും വാക്സിന് സ്വീകരിച്ചവരിലും. ഒന്നുകില് വാക്സിന് കൂടുതല് വിതരണം ചെയ്തിരിക്കണം. അല്ലെങ്കില് കൊവിഡ് വന്നുപോയിരിക്കണം.\nനേരത്തേ നടത്തിയ പ്രതിരോധ പ്രവര്‍ത്തനങ്ങളിലൂടെ രോഗവ്യാപനം നിയന്ത്രിച്ചു നിര്‍ത്തിയെന്നും രോഗം ബാധിക്കാത്ത ഒട്ടേറെ പേര് ബാക്കിയുള്ളതുകൊണ്ടാണ് ഇപ്പോഴത്തെ രോഗവ്യാപനത്തിനു കാരണമെന്ന സര്‍ക്കാര് വാദത്തിന് ഈ കണക്കുകള് ബലം നല്‍കുന്നു. വാക്സിന് വിതരണത്തിന്റെ കണക്കുകള് പരിശോധിച്ച് മറ്റ് സംസ്ഥാനങ്ങളുമായി താരതമ്യം ചെയ്താല് കൊവിഡിന്റെ പകര്‍ച്ച ഏറ്റവും ഫലപ്രദമായി തടഞ്ഞത് കേരളത്തിലാണെന്ന് പറയുന്നു വിദഗ്ധര്. കൂടാതെ റിപ്പോര്‍ട്ട് ചെയ്യപ്പെടുന്ന കേസുകളും സിറോ സര്‍വേ ഫലവുമായി താരതമ്യം ചെയ്താല് മറ്റ് സംസ്ഥാനങ്ങളേക്കാള് മെച്ചമായ റിപ്പോര്‍ട്ടിങ്ങ് കേരളത്തില് നടക്കുന്നുണ്ട്. മൂന്നരക്കോടി ജനസംഖ്യയുള്ള കേരളത്തില് സിറോ പോസിറ്റിവിറ്റി 44 ശതമാനത്തില് നില്‍ക്കുമ്പോള് ആകെ റിപ്പോര്‍ട്ട് ചെയ്യപ്പെട്ട കേസുകളുടെ എണ്ണത്തില് കേരളം മിക്ക സംസ്ഥാനങ്ങളേക്കാള് മുന്നിലാണ് എങ്കില് മറ്റു സംസ്ഥാനങ്ങളേക്കാള് കൃത്യതയുള്ള റിപ്പോര്‍ട്ടിങ്ങ് ഇവിടെ നടന്നു.\nവിവിധ സംസ്ഥാനങ്ങളില് ജൂണ് അവസാനവും ജൂലൈ ആദ്യവും നടത്തിയ സിറോ സര്‍വെ ഫലം അനുസരിച്ച് മധ്യപ്രദേശ്, രാജസ്ഥാന്, ബീഹാര്, ഗുജറാത്ത്, ചത്തീസ്ഗഡ്, ഉത്തരാഖണ്ഡ്, ഉത്തര്‍പ്രദേശ് എന്നീ സംസ്ഥാനങ്ങളില് സിറോ പോസിറ്റിവിറ്റി 70 ശതമാനത്തിനു മുകളിലാണെന്നാണ്. അതായത് 100 പേരില് കൊവിഡ് ആന്റിബോഡി പരിശോധന നടത്തുമ്പോള് 70 ശതമാനത്തിനു മുകളില് ആള്‍ക്കാരില് ആന്റിബോഡി കണ്ടെത്തിയെന്നര്‍ത്ഥം. ഡെല്‍റ്റ വകഭേദം പടര്‍ന്നെന്ന് വ്യക്തമായതോടെ മാസ്‌കും സാമൂഹിക അകലവും പാലിച്ചതുകൊണ്ടു മാത്രം വ്യാപനം തടയാനാകില്ലെന്നുറപ്പ്. സാമൂഹ്യവ്യാപനം എത്രത്തോളമുണ്ടെന്നും കൃത്യമായ ഒരു ധാരണയിലെത്താനാകില്ല.\nകോവിഡ് പ്രതിരോധ പ്രവർത്തനങ്ങളിൽ ഏർപ്പെട്ടിരിക്കുന്ന ആരോഗ്യ പ്രവർത്തകർ\nടാര്‍ജറ്റ് ചെയ്തുള്ള പരിശോധന, സമ്പര്‍ക്കപ്പട്ടിക കണ്ടെത്തുക, ഓരോരുത്തരെയും ഐസൊലേഷനിലാക്കുക. ഇതാണ് സംസ്ഥാനം ഇത് വരെ സ്വീകരിച്ചിരുന്ന തന്ത്രം. ഈ നീക്കം രോഗവ്യാപനത്തിന്റെ ഗ്രാഫ് പൊടുന്നനെ ഉയരാതിരിക്കാന് കാരണമാകും. പെട്ടെന്ന് രോഗികളുടെ എണ്ണം ക്രമാതീതമായി ഉയര്‍ന്നാല് ചികിത്സാസംവിധാനത്തിന് അത് നേരിടാന് കഴിയാതെ വരും. ഇതൊഴിവാക്കാനാണ് വ്യാപനത്തോതിന്റെ സമയം ദീര്‍ഘിപ്പിക്കുന്നത്. രണ്ടാം തരംഗമുണ്ടായപ്പോള് പോലും ആശുപത്രികള് നിറയുകയും വെന്റിലേറ്ററുകള് ഒഴിവില്ലാതാകുകയും ചെയ്തിരുന്നു. അതുകൊണ്ടുതന്നെ പ്രതിരോധത്തില് മറ്റു സംസ്ഥാനങ്ങളുമായി ഒരു താരതമ്യം അര്‍ഹിക്കുന്നില്ലെന്ന് വിദഗ്ദ്ധര് പറയുന്നു. മറ്റു സംസ്ഥാനങ്ങളില് അതിവേഗം പടര്‍ന്നു പിടിച്ചപ്പോള് കേരളം വ്യാപനത്തിന്റെ വേഗം നിയന്ത്രിച്ചു. അതിന്റെ ഫലമായാണ് കേരളത്തില് കൊവിഡ് മരണനിരക്ക് ഇത്രയും കുറഞ്ഞതെന്നും വിദഗ്ധര് വാദിക്കുന്നു. മറ്റു സംസ്ഥാനങ്ങളിലെ മരണക്കണക്കുകള് എത്രയോ ഇരട്ടി അധികമാകാമെന്ന സാധ്യതയും ഇവര് ചൂണ്ടിക്കാട്ടുന്നു. അതായത് ഡല്‍ഹിയിലുണ്ടായ സാമാനസ്ഥിതി കേരളത്തിന് ഒഴിവാക്കാന് കഴിഞ്ഞുവെന്നാണ് ഇവരുടെ വാദം.\n70 ശതമാനത്തിനു മുകളില് ആന്റിബോഡി ലഭിച്ച സ്ഥലങ്ങളേക്കാള് രോഗപ്പകര്‍ച്ചയ്ക്കുള്ള സാധ്യത കൂടുതല് 50 ശതമാനത്തില് താഴെ ലഭിച്ച സ്ഥലത്താണ്. ജൂലൈ ആദ്യ വാരത്തിന് ശേഷം എല്ലാ സംസ്ഥാനങ്ങളിലും വാക്സിനേഷന് തോത് വര്‍ദ്ധിപ്പിച്ചിട്ടുണ്ട്. അതു കൂടി പരിഗണിച്ചാല് സിറോ സര്‍വയലന്‍സ് ഫലത്തില് 44 ശതമാനം ആയിരുന്ന കേരളത്തില് തന്നെയാവും ഏറ്റവും കൂടുതല് കേസുകള് റിപ്പോര്‍ട്ട് ചെയ്യപ്പെടാന് സാധ്യതയും. കേരളം ഇപ്പോള് പ്രതിദിനം റിപ്പോര്‍ട്ട് ചെയ്യപ്പെടുന്ന കേസുകളുടെ എണ്ണത്തില് ഏറ്റവും മുന്നിലാണ് എന്നതിനര്‍ത്ഥം കേരളത്തില് ഇതുവരെയുള്ള പ്രതിരോധം ഫലപ്രദമല്ല എന്നല്ല. വാക്സിനേഷന്‍കൊണ്ട് നേട്ടമുണ്ടാകുക ഇനി വരുന്ന തരംഗങ്ങളിലായിരിക്കുമെന്നു പറയുന്നു ആരോഗ്യ വിദഗ്ദ്ധനായ ഡോ. ജയദേവന് (ഇന്ത്യാ സ്പെന്‍ഡ്). വീടുകള്‍ക്കുള്ളില് തന്നെ വ്യാപനം നടക്കുകയാണ്. എന്നാല്, ഇതില് മിക്കവരുടെ ആരോഗ്യസ്ഥിതി തീവ്രമാകുന്നില്ല. അതുകൊണ്ട് തന്നെ ആശുപത്രികള് നിറയുന്നില്ല. ഇത് വാക്സിനേഷന് എഫക്ട് തന്നെയാണെന്ന് ഇന്ത്യാ സ്പെന്‍ഡിനു നല്‍കിയ അഭിമുഖത്തില് ഡോ. ജയദേവന് പറയുന്നു.\nകൊവിഡ് കേരള മാതൃക പ്രതിരോധമാതൃക ആശങ്ക kerala covid covid updates COVID malayalam article SAMAKALIKA MALAYALAM


കണ്ണൂരില് വീണ്ടും പുലി; പുലിയെ പിടികൂടാനുള്ള നീക്കത്തില് വനംവകുപ്പ് - Samakalika Malayalam\nകണ്ണൂരില് വീണ്ടും പുലി; ഭീതിയൊഴിയാതെ ജനം\nPublished: 18th March 2017 04:46 PM |\nLast Updated: 18th March 2017 08:49 PM | A+A A- |\nകണ്ണൂര്: കണ്ണൂരില് വീണ്ടും പുലിയിറങ്ങി. കാല്‍പ്പാടുകള് പരിശോധിച്ച് ഇറങ്ങിയത് പുലി തന്നെയാണെന്ന് വനംവകുപ്പ് സ്ഥിരീകരിച്ചു. രണ്ടു ദിവസം മുന്‍പ് പള്ളിയാംമൂലയില് രണ്ട് പശുക്കളെ കൊന്നതിനു പിന്നാലെയാണ് പുലി വീണ്ടു ഇറങ്ങിയിട്ടുണ്ടെന്ന സംശയം ബലപ്പെട്ടത്. ജനവാസ മേഖലയായ പയ്യാമ്പലം പള്ളിയാംമൂല ഭാഗത്ത് പുലിയെ കണ്ടെന്ന് നാട്ടുകാര് അറിയിക്കുകയും ചെയ്തിരുന്നു.\nവയനാട്ടില് നിന്ന് കൂട് എത്തിച്ച് പുലിയെ പിടികൂടാനുള്ള നീക്കം വനംവകുപ്പ് ആരംഭിച്ചിട്ടുണ്ട്. കഴിഞ്ഞമാസം അഞ്ചിന് നഗരമധ്യത്തിലിറങ്ങിയ പുലി മൂന്നുപേരെ ആക്രമിച്ചിരുന്നു. നീണ്ട പരിശ്രമത്തിനൊടുവില് രാത്രിയോടെയാണ് പുലിയെ മയക്കുവെടി വെച്ച് പിടികൂടിയത്.\nവയനാട് വന്യജീവി സങ്കേതത്തിലെ ഡോക്ടര്‍മാരായിരുന്നു അന്ന് പുലിയെ വെടിവെച്ചത്. പിന്നീട് കൂട്ടിലാക്കി വയനാട്ടിലേക്ക് കൊണ്ടുപോവുകയായിരുന്നു. സിറ്റി റോഡിലുള്ള തായത്തെരു റെയില്‍വേ ഗേറ്റിന് സമീപമായിരുന്നു പുലിയുടെ ആക്രമണമുണ്ടായത്. നാട്ടുകാരുടെ ബഹളത്തെത്തുടര്‍ന്ന് റെയില്‍വേ ട്രാക്കിലേക്ക് ഓടിക്കയറിയ പുലി തൊട്ടടുത്ത കുറ്റിക്കാട്ടില് ഒളിച്ചിരുന്നു. പിന്നീട് ഏറെ നേരത്തെ ഫലത്തിന് ശേഷമാണ് പുലിയെ പിടികൂടാനായത്.\ntiger Kannur പുലി കണ്ണൂര്


മഹാരാഷ്ട്രയില് നിന്നും യുപിയിലേക്ക് സൈക്കിളില് പോയ കുടിയേറ്റ ത...\nമഹാരാഷ്ട്രയില് നിന്നും യുപിയിലേക്ക് സൈക്കിളില് പോയ കുടിയേറ്റ തൊഴിലാളി റോഡില് കുഴഞ്ഞുവീണു മരിച്ചു\nതുടര്‍ച്ചയായി സൈക്കിള് ചവിട്ടിയതുമൂലമുണ്ടായ തളര്‍ച്ചയും ചൂടുമൂലമുണ്ടായ നിര്‍ജ്ജലീകരണവുമാവാം മരണകാരണമെന്നാണ് പൊലീസിന്‍റെ നിഗമനം\n02 May, 2020 at 09:11 AM\nലോക്ഡൌണ് മൂലം വിവിധ സംസ്ഥാനങ്ങളില് കുടുങ്ങിപ്പോയ കുടിയേറ്റ തൊഴിലാളികള് സ്വന്തം നാട്ടിലെത്താന് പല സാഹസങ്ങളും കാണിക്കാറുണ്ട്. പലതും വേദനയിലാണ് കലാശിക്കുന്നത്. വെള്ളിയാഴ്ചയും അത്തരത്തിലൊരു സംഭവം വീണ്ടും ആവര്‍ത്തിച്ചു. സ്വന്തം നാട്ടിലേക്ക് സൈക്കിളില് പോയ കുടിയേറ്റ തൊഴിലാളി റോഡില് കുഴഞ്ഞുവീണു മരിക്കുകയായിരുന്നു.\nസൈക്കിളിൽ മഹാരാഷ്ട്രയിൽ നിന്ന് ഉത്തർപ്രദേശിലേക്ക് പുറപ്പെട്ട തൊഴിലാളിയാണ് മരിച്ചത്.മധ്യപ്രദേശിലെ ബര്‍വാനിയില് വച്ചാണ് ഇയാള് മരിച്ചത്. മഹാരാഷ്ട്രയിലെ ബിവാന്തിയില് നിന്ന് 350 കിലോമീറ്റര് ദൂരമാണ് ബര്‍വാനിയിലേക്കുള്ളത്. 10 ദിവസത്തിനിടെ, ഇത്തരത്തിൽ മരിക്കുന്ന മൂന്നാമത്തെ കുടിയേറ്റ തൊഴിലാളിയാണിദ്ദേഹം.\n‘‘കയ്യിൽ പണമില്ലാതെ, ഭക്ഷണത്തിനു പോലും ബുദ്ധിമുട്ടിയപ്പോഴാണ് ഈ സാഹസത്തിനൊരുങ്ങിയത്. സൈക്കിളിൽ 350 കി.മി യാത്ര പൂർത്തിയാക്കിയിരുന്നു. പെട്ടെന്ന് തബാറക് ക്ഷീണം തോന്നുന്നുവെന്ന് പറഞ്ഞ് റോഡിലേക്ക് കുഴഞ്ഞുവീഴുകയായിരുന്നു’’.-സംഘത്തിലെ തൊഴിലാളികളിലൊരാളായ രമേഷ് കുമാർ ഗോണ്ട് പറഞ്ഞു.\nതുടര്‍ച്ചയായി സൈക്കിള് ചവിട്ടിയതുമൂലമുണ്ടായ തളര്‍ച്ചയും ചൂടുമൂലമുണ്ടായ നിര്‍ജ്ജലീകരണവുമാവാം മരണകാരണമെന്നാണ് പൊലീസിന്‍റെ നിഗമനം. പോസ്റ്റ്മോര്‍ട്ടം റിപ്പോര്‍ട്ട് ലഭിച്ചതിന് ശേഷം മാത്രമേ യഥാര്‍ത്ഥ മരണകാരണം വ്യക്തമാവുകയുള്ളൂ.


ദിലീപിന്‍റെ കമ്മാരസംഭവം ഷൂട്ടിംഗ് മലപ്പുറത്ത് പുനരാരംഭിച്ചു!! - മലയാളം ന്യൂസ് പോർട്ടൽ\nPosted on October 9, 2017, 2:04 PM\nനവാഗതനും പരസ്യസംവിധായകനുമായ രതീഷ് അമ്പാട്ട് ഒരുക്കുന്ന കമ്മാരസംഭവത്തിന്‍റെ ഷൂട്ടിങ് മലപ്പുറത്ത് പുനരാരംഭിച്ചു. രാമലീലയുടെ വമ്പൻ വിജയത്തിൽ ആഹ്ലാദിക്കുന്ന ദിലീപ് ആരാധകർക്ക് മറ്റൊരു സന്തോഷ വാർത്ത കൂടിയായാകും ഇത് എന്നതിൽ സംശയമില്ല. മലപ്പുറം വേങ്ങരയിലാണ് കമ്മാരസംഭവത്തിന്‍റെ ചിത്രീകരണം ഇന്ന് പുനരാരംഭിച്ചത്.\nമുരളി ഗോപി തിരക്കഥയൊരുക്കുന്ന സിനിമ എന്ന പ്രതീക്ഷ കൂടി കമ്മാരസംഭവം പ്രേക്ഷകർക്ക് നൽകുന്നുണ്ട്. 20 ദിവസത്തോളം ഷൂട്ടിംഗ് ബാക്കിനിൽക്കവേ മലയാറ്റൂർ വനത്തിൽ ഷൂട്ടിങിനുള്ള ഒരുക്കങ്ങൾ നടത്തുമ്പോഴായിരുന്നു ദിലീപിന്റെ അറസ്റ്റ്.\nഗോകുലം മൂവീസാണ് സിനിമയുടെ നിർമാണം നിർവഹിക്കുന്നത്. രാമലീലയ്ക്കു ശേഷം വമ്പൻ ബഡ്ജറ്റിലൊരുങ്ങുന്ന ദിലീപ് ചിത്രം കൂടിയാണ് കമ്മാരസംഭവം. 20 കോടി രൂപയാണ് സിനിമയുടെ ബഡ്ജറ്റ്.\nസിദ്ധാർത്ഥ്, ബോബി സിൻഹ തുടങ്ങിയ പ്രമുഖ താരങ്ങളും കമ്മാരസംഭവത്തിന്‍റെ ഭാഗമാകുന്നുണ്ട്. ദിലീപ്, സിദ്ധാർത്ഥ്, ബോബി സിൻഹ കോമ്പിനേഷൻ സീനുകളാണ് തുടർന്ന് ചിത്രീകരിക്കുന്നത്. രാമലീലയ്ക്ക് ശേഷം ദിലീപ് സിനിമകളിൽ വളരെയധികം പ്രതീക്ഷകൾ നൽകുന്ന സിനിമ കൂടിയാണ് കമ്മാരസംഭവം…


മഷൂർ ഷെരീഫ്; ഇന്ത്യൻ ദേശീയ ടീമിൽ അരങ്ങേറ്റം കുറിച്ച മലയാളി താരം! - India Sports Live\nHome Football മഷൂർ ഷെരീഫ്; ഇന്ത്യൻ ദേശീയ ടീമിൽ അരങ്ങേറ്റം കുറിച്ച മലയാളി താരം!\nഇന്ത്യൻ സൂപ്പർ ലീഗിൽ നിന്ന് ഇന്ത്യൻ ദേശീയ ടീമിലെത്തിയ മലയാളി താരമാണ് മലപ്പുറം സ്വദേശിയായ മഷൂർ ഷെരീഫ്. 28 വയസ്സ് പ്രായമുള്ള ഈ പ്രതിരോധ താരം അടുത്തിടെയാണ് ഇന്ത്യൻ ദേശീയ ദേശീയ ടീമിനു വേണ്ടി അരങ്ങേറ്റം കുറിച്ചത്. ദുബായിൽ നടന്ന ഇന്ത്യയുടെ രണ്ട് സൗഹൃദ മത്സരങ്ങളിലും അദ്ദേഹം കളത്തിലിറങ്ങിയിരുന്നു.\nഐ ലീഗ് ക്ലബ്ബായ ചെന്നൈ സിറ്റി എഫ്സിയിലൂടെയാണ് അദ്ദേഹം തന്റെ പ്രൊഫഷണൽ ഫുട്ബോൾ കരിയർ ആരംഭിച്ചത്. 2017-ൽ ആയിരുന്നു അദ്ദേഹം ചെന്നൈ സിറ്റി എഫ്സിയുമായി കരാർ ഒപ്പു വെച്ചത്. അദ്ദേഹത്തിന്റെ പ്രധാന പൊസിഷൻ സെന്റർ മിഡ്ഫീൽഡാണ്. എങ്കിലും പരിശീലകൻ ആവശ്യപ്പെടുന്ന എവിടെയും കളിക്കാൻ സാധിക്കുന്ന ഒരു താരമാണ് മഷൂർ ഷെരീഫ്.\nചെന്നൈ സിറ്റി എഫ്സിയിൽ എത്തിയതോടെയാണ് അദ്ദേഹം ഒരു വെർസറ്റൈൽ പ്ലേയറായി മാറിയത്. ഐ ലീഗിൽ ചെന്നൈ സിറ്റിക്ക് വേണ്ടി പ്രതിരോധത്തിലും, മധ്യനിരയിലും, മുന്നേറ്റ നിരയിലും അദ്ദേഹം കളിച്ചിട്ടുണ്ട്. മികച്ച വർക്ക് റേറ്റ് ഉള്ള താരം ഒരു ഫിസിക്കൽ പ്ലെയർ കൂടിയാണ്. ചെന്നൈ സിറ്റി എഫ്സിയിൽ എത്തി ആദ്യ സീസണിൽ താരത്തിന് കാര്യമായ അവസരങ്ങൾ ലഭിച്ചിരുന്നില്ല. വെറും അഞ്ച് മത്സരങ്ങൾ മാത്രമാണ് ആണ് താരം കളിച്ചത്. ഒരു ഗോളും അദ്ദേഹം സ്വന്തമാക്കി. അവസരങ്ങൾ കുറവായിരുന്നു എങ്കിലും കളത്തിലിറങ്ങിയപ്പോഴെല്ലാം മികച്ച പ്രകടനം അദ്ദേഹം നടത്തി.\nഅതോടെ തൊട്ടടുത്ത സീസണിൽ അദ്ദേഹത്തിന് മികച്ച അവസരങ്ങൾ ലഭിച്ചു തുടങ്ങി. ക്ലബ്ബിൽ എത്തിയ ആദ്യ സീസണിൽ ഒരു പകരക്കാരന്റെ സ്ഥാനമായിരുന്നു അദ്ദേഹത്തിന്. പക്ഷേ രണ്ടാമത്തെ സീസൺ മുതൽ ആദ്യ ഇലവനിൽ താരം കളത്തിലിറങ്ങാൻ തുടങ്ങി. സ്ഥിരതയാർന്ന പ്രകടന മികവ് തുടർന്നതോടെ അദ്ദേഹം ടീമിലെ സാന്നിധ്യമായി മാറി. രണ്ടാമത്തെ സീസണിൽ 11 മത്സരങ്ങൾ ആണ് അദ്ദേഹം കളിച്ചത്. തൊട്ടടുത്ത വർഷം 15 മത്സരങ്ങളിൽ ബൂട്ട് കെട്ടിയ താരം2ഗോളുകളും സ്വന്തമാക്കി. മൂന്നാം സീസണിൽ മുന്നേറ്റ നിരയിലും അദ്ദേഹം കളിച്ചിട്ടുണ്ട്. സ്ട്രൈക്കറായി കളിച്ച മത്സരത്തിൽ അദ്ദേഹം ഗോളും നേടി.\nഐ ലീഗിൽ തിങ്ങിയതോടെ തൊട്ടടുത്ത വർഷം ഇന്ത്യൻ സൂപ്പർ ലീഗ് ക്ലബ്ബായ നോർത്ത് ഈസ്റ്റ് യുണൈറ്റഡ് അദ്ദേഹത്തെ രണ്ടു വർഷത്തെ കരാറിൽ സ്വന്തമാക്കി. ഇന്ത്യൻ സൂപ്പർ ലീഗിൽ9മത്സരങ്ങളിൽ കളിച്ച താരം ക്ലബ്ബിനൊപ്പം പ്ലേ ഓഫ് വരെ എത്തിയാണ് സീസൺ അവസാനിപ്പിച്ചത്.\nPrevious articleഏഷ്യാകപ്പ് ക്രിക്കറ്റ് ടൂര്‍ണമെന്റ് മാറ്റിവെച്ചു, ഇന്ത്യ പാക് സൂപ്പര് പോരാട്ടം കാണാനുള്ള ആരാധകരുടെ കാത്തിരിപ്പും നീളുന്നു!\nNext articleസഞ്ജുവിന്റെ പ്രകടനത്തെ വിലയിരുത്തി ലാറയും ഗവാസ്കറും!


Vinay fort to lead as Godse in socially relevant film - Malayalam Filmibeat\nഓണത്തിനുശേഷം പവര്‍ഫുളാകാന് വിനയ് ഫോര്‍ട്ട് എത്തുന്നത് നായകവേഷത്തില്\n| Published: Monday, August 31, 2015, 19:09 [IST]\nപ്രേമം എന്ന ഹിറ്റ് ചിത്രത്തിലെ പവര്‍ഫുളായ കഥാപാത്രത്തിനുശേഷം വിനയ് ഫോര്‍ട്ട് നായകനായി എത്തുന്നു. ഗോഡ് സേ എന്ന ചിത്രത്തിലൂടെയാണ് നിങ്ങളുടെ പ്രിയപ്പെട്ട താരം നായകവേഷത്തിലെത്തുന്നത്.\nസംവിധായകനായ ഷെറി ഗോവിന്ദനും സഹോദരന് ഷൈജു ഗോവിന്ദനും ചേര്‍ന്നൊരുക്കുന്ന ചിത്രമാണ് ഗോഡ് സേ. ടി.എന് പ്രകാശന്റെ 'ഗാന്ധിമാര്‍ഗം' എന്ന ചെറുകഥയെ ആസ്പദമാക്കിയാണ് ചിത്രം ഒരുക്കുന്നത്. ചിത്രത്തിന്റെ ഷൂട്ടിങ് തലശ്ശേരിയില് പുരോഗമിക്കുകയാണ്.\nവിനയ് ഫോര്‍ട്ടിന്റെ നായികയായി എത്തുന്നത് മൈഥിലിയാണ്. ശക്തമായ കഥാപാത്രമാണ് വിനയ് ഫോര്‍ട്ട് ഗോഡ് സേയിലും കൈകാര്യം ചെയ്യുന്നത്. ഇന്ത്യയില് നടന്ന സുപ്രധാന സംഭവങ്ങളെ ചിത്രത്തില് ഉള്‍പ്പെടുത്തുന്നുണ്ട്.\nരാജീവ് ഗാന്ധിയുടെ കൊല, ബാബറി മസ്ജിദ് തകര്‍ക്കപ്പെട്ടത് തുടങ്ങിയ സംഭവങ്ങളെ അടിസ്ഥാനമാക്കിയാണ് ഗോഡ് സേ ഒരുക്കുന്നത്. ജിജു അശോകന്റെ ഉറുമ്പുകള് ഉറങ്ങാറില്ല, ആസിഫ് അലിയുടെ കോഹിനൂര്,മണ്‍സൂണ് മാംഗോസ്,കിസ്മത് എന്നീ ചിത്രങ്ങളാണ് പുറത്താനിരിക്കുന്ന വിനയ് ചിത്രങ്ങള്.\nRead more about: Vinay Forrt actor film malayalam വിനയ് ഫോർട്ട് നടന് സിനിമ മലയാളം\nThis black comedy was directed by Shaiju Govind which is based onashort story called ‘Gandhimargam’ by T. N. Prakashan. This film is titled as Godse which deals withalot of important events\nStory first published: Monday, August 31, 2015, 19:09 [IST]